
Reziumė

Pagrindinis darbo tikslas – sukurti kompleksinį ekonomiškai efektyviausio ir labiausiai investuotojo reikalavimus atitinkančio nekilnojamojo turto investicinio projekto parinkimo modelį, kuris apimtų investuotojo tikslų, galimų projektų aplinkos, verslo perspektyvų, teisinės aplinkos, projekto ir investuotojo rizikos įvertinimą.

Įvadiniame skyriuje aptariama tiriamoji problema, darbo aktualumas, aprašomas tyrimų objektas, formuluojamas darbo tikslas bei uždaviniai, aprašoma tyrimų metodika, darbo mokslinis naujumas, darbo rezultatų praktinė reikšmė, ginamieji teiginiai. Įvado pabaigoje pristatomos disertacijos tema autoriaus paskelbtos publikacijos ir pranešimai konferencijose bei disertacijos struktūra.

Disertacijos pirmame skyriuje atliekama nekilnojamojo turto investicinės aplinkos mokslinių tyrimų apžvalga, analizuojami investicinių sprendimų priėmimo teorijos ir modeliai, pateikiami rizikos ir neapibrėžtumo vertinimo priimant investicinius sprendimus metodai, taip pat analizuojami investicinių projektų efektyvumo vertinimo teoriniuose modeliuose naudojami kriterijai. Skyriaus pabaigoje formuluojamos išvados ir tikslinami disertacijos uždaviniai.

Antrame disertacijos skyriuje pateikiamas nekilnojamojo turto investicinių sprendimų priėmimo modelis ir metodika, suformuojama ir pateikiama investici-nių sprendimų vertinimo kriterijų hierarchinė struktūra. Pateikiami kriterijų reikšmingumai. Pateikiamas siūlomam modeliui pritaikytas stochastinio mode-liavimo metodas. Analizuojami daugiakriterinio vertinimo metodai ir parenkami metodai, tinkantys nekilnojamojo turto investicinių projektų efektyvumui vertin-ti. 

Trečiame disertacijos skyriuje atliekamas trijų skirtingų investicinių projektų į nekilnojamąjį turtą vertinimas pritaikant siūlomą investicinių sprendimų priėmimo modelį ir metodiką.
Disertacijos tema paskelbti 7 straipsniai: vienas – žurnale įtrauktame į Thomson ISI sąrašą, vienas – LMT patvirtintose duomenų bazėse, penki –respublikinės konferencijos medžiagoje. Disertacijos tema perskaityti 5 pranešimai Lietuvos konferencijose.
Abstract

The main aim of this work is to develop the complex model for the most economically efficient real estate investment project selection, involving evaluation of investors aims, evaluation of environment of the projects, business perspectives, evaluation of legal environment, assessment of project’s and investor’s risk. 

The introduction reveals the investigated problem, importance of the thesis and the object of research and describes the purpose and tasks of the paper, research methodology, scientific novelty, the practical significance of results examined in the paper and defended statements. The introduction ends in presenting the author’s publications on the subject of the defended dissertation, offering the material of made presentations in conferences and defining the structure of the dissertation. 

Chapter 1 presents the survey of scientific research investigated in the field of real estate investment environment. Theories and models of investment decision making are analyzed, methods for risk and uncertainty assessment discissed, investment projects‘ efficiency evaluation criteria used in the theoretical models revised. At the end of the chapter, conclusions are drawn and the tasks for the dissertation are reconsidered.

Chapter 2 presents the model and methodology for real estate investment decisions making as well as developed hierarchically structured system of criteria for investment decisions assessment. Significances of criteria calculated. The method for stochastic modelling adopted for the model presented. Multiple criteria assessment methods are analyzed and selected for evaluation of real estate investment projects‘ efficiency.  
In Chapter 3 three different investment projects in real estate are assessed basing on the proposed model and methodology for real estate projects‘ efficiency evaluation. 
7 articles focusing on the subject of the discussed dissertation are published: one article – in the Thomson ISI register, one – in the LMT proved data bases, five articles – in material of national conference. 5 presentations on the subject have been given in conferences at national level.  
Žymėjimai

Simboliai

 – bendras rangų vidurkis;

 – ekspertų vertinimų suteikta reikšmė (rangas);

F(X) – Gauso skirstinys;

H – nesutarimų matrica; 
k – suimituotų reikšmių skaičius;

m – lyginamųjų rodiklių (objektų) skaičius;

N – imitacijų skaičius;

r – ekspertų skaičius;

 – i-ojo rodiklio normalizuota reikšmė j-jam objektui;


[image: image6.wmf]ij

r

 – i-ojo rodiklio reikšmė j-jam objektui;


[image: image7.wmf]S

 – kvadratų suma;
Sj – rodiklių pasvertų normalizuotų reikšmių suma;

 – konkordancijos koeficientas;

 – reikšmingumo lygmuo;


[image: image10.wmf]n

 – laisvės laipsnis;

X – atsitiktinis dydis; 

 – i-ojo kriterijaus reikšmingumas;

ξN – pseudoatsitiktinis skaičius.
Santrumpos

APM – arbitražo įkainojimo modelis (Arbitrage Pricing Model);
ATCF – pinigų srautas atskaičius mokesčius (After Taxes Cash Flow);

AHP – analitinis hierarchijos procesas (Analytic Hierarchy Process);

ARR – investicijų efektyvumo koeficientas (Accounting Rate of Return);

BVP – bendrasis vidaus produktas;

BTCF – pinigų srautas prieš atskaitant mokesčius (Befor Taxes Cash Flow);

CAPM – capital asset pricing model;

AGI – bendrosios tikrosios įplaukos (Adjusted gross income) ;
EURIBOR – Europos tarpbankinė palūkanų norma;

GDV – grynoji dabartinė vertė;

IRR – vidinė pelno norma (Internal Rate of Return);

NPV – grynoji dabartinė vertė (Net Present Value);

NOI – grynosios eksploatacinės įplaukos (Net Operating Income);

PN – metinių pajamų dydis (Profit Net);

PBP – investicijų atsipirkimo laikas (Payback Period);

PGI – bendrosios galimos įplaukos (Potencial Gross Incom) ;

SAW – paprastųjų svorių sudėjimo metodas (Simple Additive Weight);

VKI – vartotojų kainų indeksas;

WACC – vidutinė svertinė kapitalo kaina (Weighted Average Cost of Capital).

Įvadas

Tiriamoji problema

Investicijos nekilnojamojo turto srityje dažniausiai daromos visais ekonomikos ciklo etapais. Nuo mikro- ir makropalinkos dažniausiai priklauso kiek rizikinga yra investicija ir kiek sudėtinga įgyvendinti projektą. Dažnai investuotojai – privatūs asmenys, korporacijos ar investiciniai fondai – susiduria su  problema kaip kuo efektyviau panaudoti esamus išteklius ir gauti iš investicijų didžiausią naudą. Kiekvienas investuotojas į nekilnojamojo turto objektus susiduria su ly-giaverčių projektų, variantų atrankos, investicinių lėšų paskirstymo ir vertės iš-laikymo bei didinimo problemomis. 

Disertacijoje nagrinėjami investicijų į nekilnojamąjį turtą vykdymo ir inves-ticinių projektų įgyvendinimo procesai, problemas su kuriomis susiduria inves-tuotojai ir projektų vystytojai. Taip pat nagrinėjami matematiniai bei rizikos ver-tinimo modeliai, siekiant nustatyti jų taikymo galimybes nekilnojamojo turto investicinių sprendimų priėmimo srityje. 

Pagrindinė darbe sprendžiama problema yra lygiaverčių projektų atrankos problema, vykdant investicijas į nekilnojamojo turto projektus.

Problemos sprendimas grindžiamas rodiklių grupavimo ir struktūrizavimo metodikų, rizikos ir neapibrėžtumo vertinimo metodikų bei daugiakriterinių pro-blemų sprendimo algoritmų taikymu.
Darbo aktualumas

Investicnius procesus daugelis mokslininkų bei praktikų nagrinėja įvairiais aspektais. Akivaizdu, kad pelningos investicijos galimos tuo atveju, jei priimami tinkami investiciniai sprendimai bei teisingai valdomi investiciniai procesai. Tinkamais investiciniais sprendimais paremtas ir šalies ūkio vystymasis, todėl šios srities moksliniai tyrimai yra svarbūs tiek atskiriems pavieniams investuo-tojams, tiek visos šalies mastu. 

Atsižvelgiant į tai,kad pastarąjį dešimtmetį nekilnojamojo turto rinka yra ypač aktyvi tiek Letuvoje, tiek visame pasaulyje, šiame darbe nagrinėjami inves-ticnių sprendimų priėmimo modeliai bei metodikos kai nagrinėjamos investicinės galimybės į nekilnojamojo turto objektų plėtotę. 

Būtina pažymėti tai, kad nekilnojamasis turtas skiriasi nuo kitų investicijų daugeliu savybių, pavyzdžiui, ilgaamžiškumu, statiškumu, kiekvieno atskiro vie-neto unikalumu, dideliu, kaip prekės, inertiškumu. Dėl šios jam būdingos specifikos nekilnojamasis turtas yra patrauklus investavimo objektas; antra vertus, in-vesticijoms į nekilnojamąjį turtą būdinga didelė rizika ir neapibrėžtumas. Taip pat šiai rinkai yra būdingos specifinės savybės, dėl kurių itin svarbu gauti išsa-mius, tikslius rinkos duomenis ir juos tinkamai matematiškai apdoroti.

Investavimo į nekilnojamąjį turtą procesas susideda ne iš vienos, o iš dauge-lio galimų prielaidų ir rezultatų. Todėl investuotojas gali priimti sprendimą tik išsamiai išanalizavęs daugelį kokybinių ir kiekybinių kriterijų, įvertinęs riziką ir  potencialų pelną.  Akivaizdu, kad investicinių sprendimų nekilnojmaojo turto srityje priėmimas yra daugiaaspektis sudėtingas uždavinys ir reikalauja atskiro išsamaus mokslinio tyrimo, siekiant sukurti metodikas, kurios leistų priimti tei-singus investicinius sprendimus.

Išanalizuoti pasaulio ir Lietuvos autorių literatūros šaltiniai leidžia teigti, kad šis darbas turi teorinę ir praktinę vertę, nes rasta nedaug šaltinių, nagrinėjančių investicijas į nekilnojamąjį turtą kaip sudėtingą, daugiaetapį investicinį procesą.

Tyrimų objektas

Darbo tyrimų objektas yra investicijos į nekilnojamojo turto investicinius projektus. Tai apima:

1. Investuotojo siekių ir tikslų analizę. 

2. Projektų pirminės atrankos galimybes.

3. Investicinės aplinkos analizę.

4. Atrinktų investicinių projektų analizę ir vertinimą.

5. Ekonomiškai efektyviausio ir labiausiai atitinkančio investuotojo po-reikius investicinio varianto parinkimą.

Darbo tikslas

Pagrindinis darbo tikslas – sukurti kompleksinį ekonomiškai efektyviausio ir labiausiai investuotojo reikalavimus atitinkančio nekilnojamojo turto investicinio projekto parinkimo modelį, kuris apimtų investuotojo tikslų, galimų projektų aplinkos, verslo perspektyvų, teisinės aplinkos, projekto ir investuotojo rizikos įvertinimą.

Darbo uždaviniai

Siekiant sukurti nekilnojamojo turto investicinių projektų vertinimo ir atran-kos modelį, keliami šie pagrindiniai uždaviniai:

6. Išanalizuoti literatūros šaltinius ir susisteminti literatūroje aprašomus modelius, metodus ir rodiklius, taikomus investicijoms į nekilnoja-mąjį turtą vertinti. 

7. Remiantis ekspertų nuomonėmis, sudaryti rodiklių, veikiančių nekilnjamojo turto investicinių projektų efektyvumą, hierarchinę struktūrą.

8. Remiantis rodiklių hierarchine struktūra nustatyti rodiklių bei rodiklių grupių ir pogrupių reikšmingumus.

9. Išanalizuoti ir parinkti tinkamas metodikas rodiklių reikšmėms išreikšti stochastiniais dydžiais, kurios leistų įvertinti projekto riziką.

10. Parinkti tinkamus metodus, kuriais remiantis galima būtų išrinkti vieną investicinį projektą, kuris geriausiai atitiktų investuotojo reikalavimus, kai rodikliai išreiškiami stochastiniais dydžiais. 

11. Parengti nekilnojamojo turto investicinio sprendimo priėmimo proceso, kuriame didelis dėmesys skirtas projekto rizikai, kompleksinės analizės modelį.

12. Praktiškai pritaikyti nekilnojamojo turto investicinių projektų atrankos ir vertinimo modelį ir metodiką. 

Tyrimų metodika
Nekilnojamojo turto investicinių projektų efektyvumo vertinimas investicijų aspektu pagrįstas lyginamosios preferencijos daugiakriterinės analizės metodais.

Sprendžiant tyrimo uždavinius buvo atliktos žinomų Lietuvos investicinių bendrovių analitikų apklausos, atlikta ekspertinė analizė ir pritaikytos struktūri-zavimo metodikos apklausų rezultatams struktūrizuoti. Atliktiems tyrimams pri-taikyti stochastinio modeliavimo, daugiakriterinės analizės duomenų apdorojimo metodai, analogijos principai, lyginamoji analizė. 

Rizikos vertinimo per stochastinius dydžius tyrimo metodikos paremtos Lietuvoje ir užsienio šalių mokslininkų šioje srityje atliktų darbų analize.

Rengiant darbą remtasi Lietuvos ir užsienio autorių mokslinėmis publikaci-jomis, statistiniais duomenimis, internete pateikiamais duomenimis bei kitais Lietuvos ir užsienio mokslo ir informaciniais leidiniais.

Darbo mokslinis naujumas ir jo reikšmė
1. Sukurtas originalus nekilnojamojo turto investicinio sprendimo priė-mimo kompleksinės analizės modelis.

2. Sudaryta hierarchinė kriterijų sistema, išsamiai aprašanti nekilnojamojo turto investicinius projektus bei leidžianti objektyviai bei struktūrizuo-tai apibūdinti projekto svarbiausius aspektus. 

3. Parengtos metodikos, kuriomis investicinių projektų vertinimo rodiklių reikšmės išreiškiamos stochastiniais dydžiais, taip įvertinant projektų riziką.

4. Parinkti daugiakriterinio vertinimo metodai labiausiai tinkantys efekty-viam investicinių projektų vertinimui ir investicinių projektų prioritetų eilės, labiausiai atitinkančios investuotojo poreikius, sudarymui. Atlik-tas tyrimas ir atlikti daugiakriterinio vertinimo skaičiavimai, naudojant stochastinius dydžius apgal suformuotą hierarchinę rodiklių struktūrą.

Darbo rezultatų praktinė reikšmė
Sukurti ir pasiūlyti modelis ir metodika lengvai gali būti taikomas bet kokio tipo organizacijoje investuojančioje į nekilnojamojo turto objektus. Modelio įdiegimo lankstumui organizacijoje užtikrinti sukurta programinė įranga bei skaičiuotės Microsoft Excel terpėje. 

Modelio ir metodikos taikymas duoda šią naudą:

· sukurtas modelis sudaro sąlygas laikytis nekilnojamojo turto investicinių projektų analizės nuoseklumo;

· verslo subjektai gali įvertinti ir palyginti turimas investicines alternatyvas;

· modelis suteikia galimybę įvertinti investuotojo riziką pasirenkant nekilnojamojo turto investicinį projektą;

· taikant pasiūlytą modelį tiksliau ir objektyviau įvertinami nekilnojamojo turto investiciniai projektai, kas leidžia išvengti nepageidaujamos rizikos ir neteisingų investicinių sprendimų.

Ginamieji teiginiai

1. Nekilnojamojo turto investicinio sprendimo priėmimo kompleksinės analizės modelis.

2. Hierarchinė kriterijų sistema išsamiai aprašanti nekilnojamojo turto investicinius projektus bei leidžianti objektyviai bei struktūrizuotai apibūdinti projekto svarbiausius aspektus.

3. Hierarchinėje struktūroje esančių rodiklių, naudojamų Nekilnojamojo turto investicinių projektų vertinimui, rodiklių grupių ir pogrupių nustatyti reikšmingumai, kurie nustato teikiamus prioritetus vertinant projektus. 

4. Nekilnojamojo turto investicinių projektų rizikos įvertinimas taikant daugiakriterinės analizės metodus, kai rodiklių reikšmės išreiškiamos stochastiniais dydžiais.

5. Geriausiai investuotojo poreikius tenkinančių nekilnojamojo turto investicinių projektų parinkimo algoritmas. Algoritmas aprobuotas atlikus praktinius skaičiavimus.

Darbo rezultatų aprobavimas

Pagrindiniai disertacinio darbo teiginiai ir rezultatai buvo aptarti penkiose respublikinėse mokslinėse konferencijose. Disertacijos tematika yra paskelbtos septynios publikacijos, vienas – mokslinis straipsnis mokslo žurnale, įtrauktame į ISI sąrašą (Ginevičius, Zubrecovas 2009); vienas – straipsnis žurnale, patvirtintuose LMT duomenų bazėse (Ginevičius et al. 2009); penki – respublikinėse konferencijose: 11-oje mokslinėje konerencijoje „Verslas, vadyba ir studijos‘2005“, kuri įvyko Vilniuje 2005 m. lapkričio 10 d.;  Dešimtojoje respublikinėje doktorantų ir magistrantų mokslinėje konferencijoje „Lietuvos ūkio vystymas ES erdvėje: procesai ir tendencijos“, įvykusioje Kaune 2007 balandžio 27d.; 11 –ojoje Lietuvos jaunųjų mokslininkų konferencijoje „Mokslas – Lietuvos ateitis“, įvykusioje Vilniuje 2008 m. vasario 7d.; konferencijoje „Tarpdisciplininis diskursas socialiniuose moksluose: patirtis, galimybės ir ribos“, įvykusioje Kaune 2007 spalio 19 d.;  konferencijoje „Verslas, vadyba ir studijos 2008“.
Disertacijoje atliktų tyrimų rezultatai buvo paskelbti penkiose mokslinėse konferencijose Lietuvoje: 

· trys – Jaunųjų mokslininkų konferencijoje „Lietuva be mokslo – Lietuva be ateities“ 2005, 2006, 2007 m. Vilniuje;

· vienas – respublikinėje doktorantų ir magistrantų mokslinėje konferencijoje „Lietuvos ūkio vystymas ES erdvėje: procesai ir tendencijos“ 2007 m., Kaune;
· vienas – respublikoje konferencijoje „Tarpdisciplininis diskursas socialiniuose moksluose: patirtis, galimybės ir ribos 2007 m., Kaune.
Disertacijos struktūra

Disertaciją sudaro įvadas, trys skyriai ir rezultatų apibendrinimas. Pirmajame skyriuje pateikti literatūros analizės rezultatai, antrajame skyriuje atlikti tyrimai, jų eiga ir pateiktas tyrimų rezultatais paremtas nekilnojamojo turto investincinų projektų vertinimo modelis ir su juo susijusios metodikos. Trečiajame skyriuje atliktas siūlomo modelio ir metodikų praktinis aprobavimas.  Taip pat yra šeši priedai.

Darbo apimtis yra 138 puslapiai, neskaitant priedų, tekste panaudota 13 numeruotų formulių, 9 paveikslai ir 31 lentelė. Rašant disertaciją buvo panaudoti 182 literatūros šaltiniai.

1
Nekilnojamojo turto investicinių projektų vertinimo metodikų apžvalga
Skyriuje atliekama nekilnojamojo turto investicinės aplinkos mokslinių tyrimų apžvalga, analizuojamos investicinių sprendimų priėmimo teorijos ir modeliai, pateikiami rizikos ir neapibrėžtumo vertinimo priimant investicinius sprendimus metodai, taip pat analizuojami investicinių projektų efektyvumo vertinimo teoriniuose modeliuose naudojami kriterijai. Skyriaus tematika paskelbtas mokslinis straipsnis (Ginevičius et al. 2009), padaryti du pranešimai mokslinėse konferencijose: „Verslas, vadyba ir studijos‘2005“, kuri įvyko Vilniuje 2005 m. lapkričio 10 d. ir „Lietuvos ūkio vystymas ES erdvėje: procesai ir tendencijos“, įvykusios Kaune 2007 balandžio 27d.
1.1. Nekilnojamojo turto projektai kaip investicinė kategorija
Nagrinėjant investicinius projektus į nekilnojamojo turto objektus (toliau – nekilnojamojo turto investiciniai projektai), kaip investicinę kategoriją, būtina pabrėžti šios sampratos daugiadimensiškumą. Pirma, nekilnojamajam turtui, ver-tinant investicijų požiūriu, būdinga tam tikra specifika, išskirianti nekilnojamąjį turtą iš kitų investavimo objektų. Antra, investavimas į nekilnojamąjį turtą nagri-nėjamas nekilnojamojo turto projektų kontekste. Trečia, investavimas į nekilno-jamąjį turtą vertinamas projektiniu požiūriu, t. y. efektyvumui vertinti taikomos investicinių projektų vertinimo metodikos, atsižvelgiant į nekilnojamojo turto projektų ypatumus.

Apibrėžiant nekilnojamojo turto projektus, kaip investicinę kategoriją, pir-miausia būtina nustatyti, kokia specifika būdinga nekilnojamajam turtui kaip in-vestavimo objektui.

Lietuvos Respublikos investicijų įstatymas (1999) investicijas ir investavimo procesą apibrėžia taip: „Investicijos – piniginės lėšos ir įstatymais bei kitais teisės aktais nustatyta tvarka įvertintas materialusis, nematerialusis ir finansinis turtas, kuris investuojamas siekiant iš investavimo objekto gauti pelno (pajamų), socialinį rezultatą (švietimo, kultūros, mokslo, sveikatos ir socialinės apsaugos bei kitose panašiose srityse) arba užtikrinti valstybės funkcijų įgyvendinimą“.

Investavimas – investicijų įstatymo nustatytais būdais atliekami investuotojo veiksmai, kuriais jis įgyja nuosavybės teisę arba kreditoriaus reikalavimo teisę į investavimo objektą arba teisę šį objektą valdyti ir naudoti. 

Pasak Krutiko et al. (Крутик et al. 2000), investicijos gali būti apibrė-žiamos kaip ilgalaikis kapitalo įdėjimas į skirtingas ekonomikos sritis siekiant gauti pelno. Šalies lygiu investicijos lemia gamybos procesą. Naujų įmonių sta-tyba, senų rekonstrukcija, būsto statyba, kitų visuomeninių pastatų statyba pri-klauso nuo investavimo proceso.

Investavimas į nekilnojamąjį turtą gali būti suprantamas ir kaip procesas: laipsninė procedūra, padedanti investuotojui kruopščiai ir sistemingai išnagrinėti visus pelno normą, riziką, nekilnojamojo turto investicijų vertę veikiančius veiksnius. Investavimo į nekilnojamąjį turtą procesas yra bendras investavimo prognozių ir sprendimų planas, padedantis nekilnojamojo turto investuotojui siekti tikslo (Rutkauskas 2001b).

Siekiamų tikslų požiūriu investicijas į nekilnojamąjį turtą galima suskirstyti į dvi grupes (Kancerevičius 2006):
· pajamų nekilnojamąjį turtą (angl. Income property). Tai yra gyvenamieji ir komerciniai pastatai, kurie yra išnuomojamai ir iš jų tikimasi gauti tam tikrą periodinį pinigų srautą nuomos mokesčių pavidalu;

· spekuliacinį nekilnojamąjį turtą (angl. Speculative property). Dažniausiai tai būna žemė ir pastatai, iš kurių tikimasi vertės augimo dėl jų specifinės vietos, retumo ir pan.
Investavimas į nekilnojamąjį turtą, nepriklausomai nuo to, koks yra investa-vimo pobūdis ir kokiais motyvais vadovaujasi investuotojai, turi savų privalumų ir trūkumų (Rutkauskas 2001b; Galinienė 2004; Kaklauskas, Zavadskas 2009; Pyhrr et al. 1989, 2003; Higgins 2009; Legros, Newman 2009 ir kt.). Išnagrinėjus mokslininkų požiūrius, galima išskirti šiuos pagrindinius investavimo į nekilnojamąjį turtą privalumus:

· Investicijos saugumas. Investicijos į nekilnojamąjį turtą apsaugo nuo infliacijos, tad, įvertinus visus veiksnius, investavimas į nekilnojamąjį turtą atrodo saugus. Finansų specialistų nuomone, šios investicijos yra geriausias instrumentas norint apsisaugoti nuo infliacijos, o instituciniai investuotojai jas vertina kaip geriausią kapitalo įdėjimo būdą (apsaugos nuo infliacijos požiūriu) (Meltzer 1974; Brzeski et al. 2006);

· Galimi pinigų srautai. Galimybė kiekvieną laikotarpį nuolat gauti papildomų pajamų, kai visos išlaidos ir skolos yra apmokėtos, yra patrauklus investicijų į nekilnojamąjį turtą aspektas (Sinai, Souleles 2005). Teigiami pinigų srautai leidžia investuotojui įsigyti naujų investicijų arba naudoti juos asmeninėms reikmėms.

· Finansinių svertų sistema. Investicijos į nekilnojamąjį turtą leidžia in-vestuotojui pasiskolinti didžiąją dalį reikiamų lėšų turint palyginti mažą grynųjų pinigų sumą. Jei investicijos pelno norma yra didesnė už 
pasiskolintų pinigų kainą, investuotojas gauna grynąjį pelną (McDonald 2007; Rutkauskas 2001b). Trūkumas yra tas, kad finansinių svertų nau-da atsiranda tik augant projekto rizikai. Kadangi padidėjusi skola kelia didesnius skolos padengimo reikalavimus, tai finansinių svertų naudą lydi padidėjusi nemokumo galimybė. Todėl ir finansiniai svertai turi savo kainą (Rutkauskas 2001b; Brzeski et al. 2006).

· Turto vertės augimas. Žinant, kad investicijai įsigyti reikia palyginti ne-daug pinigų ir kad skolintojai reikalauja pastovių periodinių mokėjimų, savininkas arba investuotojas pasipelnys iš nekilnojamojo turto vertės augimo. Jeigu gerai prižiūrėtas nekilnojamas turtas yra dar ir geroje vie-toje, jo vertė rinkoje auga greičiau už kito turto vertę (Rutkauskas 2001b).

· Turto būklė. Hipoteka paprastai reikalauja nustatyto dydžio mokėjimų (skolos grąžinimų). Kapitalo susikaupimas, kai hipotekos naudojimo re-zultatas, paprastai vadinamas nuosavo kapitalo prieaugiu. Šis privalu-mas atsiranda nepriklausomai nuo nekilnojamojo turto vertės augimo. Toks prieaugis leidžia investuotojui papildomai finansuoti turtą arba naudoti nuosavą kapitalą kitiems projektams. Šis procesas vadinamas piramidiniu ir nuosavo kapitalo būklės pasikeitimai ypač svarbūs inves-tuotojui (Rutkauskas 2001b; McDonald 2007).

· Portfelio formavimas ir rizikos diversifikavimas. Nekilnojamojo turto įsigijimas suteikia privalumų investuotojui net jeigu ir tikėtinas atsipir-kimo lygis nėra toks aukštas kaip kitų alternatyvių investicijų. Investici-jos į tam tikrą nekilnojamą turtą veikia kitaip nei kitos investicijų alter-natyvos, o tai gali būti naudinga formuojant investicijų portfelį. Diversifikacija sumažina bendrą investuotojo portfelio rizikos lygį (Rutkauskas 2001a,b; Pyhrr et al. 1989, 2003 ir kt.).

· Neekonominės priežastys. Nors rinkos kainos turi atspindėti paklausos ir pasiūlos sąveiką, kaip ir neekonominių veiksnių įtaką, kai kuriems in-vestuotojams nekilnojamasis turtas labiau patinka dėl estetinių, sociali-nių ir politinių priežasčių. Kai kurie investuotojai yra linkę įsigyti pra-bangų pastatą svarbioje vietoje vien dėl socialinės naudos visuomenei. Kitiems investicijos į nekilnojamąjį turtą yra labiau apčiuopiamos nei kitos investicijų alternatyvos. Investuoti galima ir siekiant nefinansinių tikslų (Gruneberg 1997; Myers 2005 ir kt.).

Kiti autoriai išskiria investicijų į nekilnojamąjį turtą trūkumus: didelę riziką ir neapibrėžtumą (Rutkauskas 2001b, Rutkauskas, Tamošiūnienė 2002 ir kt.), nekilnojamojo turto kainų ciklo prognozavimo sudėtingumą (Pyhrr et al. 2003; Ziering, Worzala 1997), investicijų heterogeniškumą ir vertinimo sudėtingumą, koncentruotos rinkos nebūvimą, nekilnojamojo turto nelikvidumą (Geltner 1993; Ross, Zisler 1991; Giacotto, Clapp 1992). 

Pabrėžiant investicijų į nekilnojamąjį turtą specifiką, tikslinga palyginti san-tykinį nekilnojamo turto pelningumą su akcijų, obligacijų ir kitų finansinių investicijų pelningumu. Analizė parodė, kad jei investicijų į nekilnojamą turtą ir į akcijas periodas yra pakankamai ilgas, tai pelno normos yra nesunkiai palyginamos. Tačiau į šią išvadą reikėtų žiūrėti atsargiai dėl keleto priežasčių. Pirmiausia, nėra pakankamai duomenų (arba jų apskritai nėra) apie nekilnojamo turto atsipirkimą. Antra, žinant informacijos nepakankamumo problemas, nėra bendro visoms investicijoms rizikos įvertinimo mato. Trečia, kadangi kai kurios nekilnojamo turto rinkos charakteristikos yra unikalios, sunku jas lyginti su akcijų rinka. Galiausiai pažymėtina tai, kad nekilnojamo turto rinkos lėčiau reaguoja į ekonominius svyravimus (Galinienė 2004; Myers 2005). Nekilnojamojo turto analitikams informacija turi didesnę vertę, negu informacija apie bendrą akcijų kainą ir investicijas akcijų analitikams ir brokeriams. Taigi naudos gali gauti tik tie investuotojai, kurie turi įgūdžių efektyviai valdyti informaciją apie pokyčius nekilnojamojo turto rinkoje (Chan et al. 2003).

Išanalizavus nekilnojamojo turto kaip investicijų objekto ypatumus, būtina pažymėti, kad dalis autorių (Brzeski et al. 2006; Rutkauskas 2001b; Banaitienė, Banaitis 2006; Miles, Weiss 2000; Brueggeman, Fisher 2001 ir kt.) investavimą į nekilnojamąjį turtą nagrinėja verslo projektavimo aspektu, nes šio proceso ele-mentai atitinka investicinio projekto sąvokos reikalavimus:

· tai veikla, numatanti kompleksą tam tikrų veiksmų, kurie užtikrina už-sibrėžtų tikslų pasiekimą;

· Tai organizacinių teisinių ir finansinių dokumentų sistema, būtina tam tikriems veiksmams įgyvendinti arba aprašanti šiuos veiksmus.

Įvairūs autoriai projekto sąvoką aiškina skirtingai. Pagal Lietuvos Respubli-kos investicijų įstatymą (1999) investicinis projektas – tai dokumentas, finansiš-kai (ekonomiškai), techniškai ir socialiai pagrindžiantis investavimo tikslus, įvertinantis investicijų grąžą (komercinis projektas) bei kitus efektyvumo rodiklius, nurodantis projekto įgyvendinimui reikalingas lėšas, finansavimo šaltinius ir terminus. 

Kai galutinis projekto rezultatas – tam tikri fiziniai objektai (pastatai, stati-niai, gamybiniai kompleksai), projekto sąvoka gali būti suprantama kaip sufor-muluota tikslų sistema, kuriems realizuoti kuriami arba modernizuojami fiziniai objektai, diegiami technologiniai procesai, parengiami techniniai ir organizaci-niai dokumentai, nustatomi materialiniai, finansiniai, darbo ir kiti ištekliai, taip pat numatomi valdymo sprendimai ir jų įgyvendinimo priemonės (Banaitienė, Banaitis 2006).

JAV projektų valdymo standartuose aiškinama, kad projektas – tai laikinos pastangos (netipinės pastangos) skirtos unikaliam produktui, paslaugai sukurti ar gauti unikalų rezultatą. Laikinas – reiškia, kad kiekviena projektas turi apibrėžtą pradžią ir apibrėžtą pabaigą. Unikalus produktas, paslauga ar unikalus rezultatas – projektas sukuria unikalias pastangas, kurios paverčiamos produktu, kuris yra pagamintas ir jį galim apčiuopti, paslaugų suteikimo potencialu, arba rezultatais, tokiais kaip tiriamųjų darbų išvados, dokumentacija (Banaitienė, Banaitis 2006). 

Remiantis šiais apibrėžimais, galima teigti, kad investavimas į nekilnojamąjį turtą gali būti nagrinėjamas projektiniu požiūriu. Taip pat pažymėtina tai, kad literatūroje nekilnojamojo turto investiciniai projektai dažnai nagrinėjami nekil-nojamojo turto plėtotės kontekste ir kartais yra tapatinami su statybos projektais (Banaitienė, Banaitis 2006; Ustinovičius et al. 2006a,b, 2007a,b; Brueggeman, Fisher 2001). Pasak Rutkausko (2001b), net ir neturėdami vienareikšmio nekilnojamojo turto plėtotės apibrėžimo, daugelis sutinka, kad nekilnojamojo turto plėtotė yra nekilnojamojo turto vertės didinimas. Tai sudėtingas procesas, priklausantis nuo daugybės išorinių ir vidinių šio proceso reikšmių, kurio tikslas pasiekiamas daugeliu priemonių. Remiantis šia nekilnojamojo turto samprata, investavimas į nekilnojamąjį turtą vienareikšmiškai tampa pagrindine nekilnoja-mojo turto plėtotės priemone ir veiksniu, kartu įgyjančiu labai aiškią investavi-mo, kaip proceso, orientaciją – kurti vertę investuotojui ir visuomenei.

Apibendrintai galima teigti, jog nekilnojamasis turtas yra patrauklus investavimo objektas dėl jam būdingos specifikos, kita vertus, investicijoms į nekilno-jamąjį turtą būdinga didelė rizika ir neapibrėžtumas. Investavimas į nekilnojamąjį turtą nagrinėtinas kaip procesas, todėl atsiranda galimybė investicijų efektyvumą vertinti projektiniu požiūriu.
1.2. Nekilnojamojo turto investicinių sprendimų priėmimo teorijos ir modeliai
Nagrinėjant investicijas į nekilnojamojo turto projektus procesiniu požiūriu, investavimą galima vertinti kaip tam tikrą procesą, kurio metu investuotojas iš-nagrinėja galimas sprendimo alternatyvas, įvertina potencialų pelną ir riziką bei priima investavimo sprendimus. Investavimo į nekilnojamą turtą proceso analizė leidžia investuotojui surasti veikimo schemą, padedančią pasiekti finansinius tikslus (Rutkauskas 2001b), todėl dalis mokslininkų (French 2001; Ustinovičius et al. 2006a, 2008a,b; Kaklauskas, Zavadskas 2009; Ginevičius, Čirba 2003) ir daugelis kitų siūlo investicinius sprendimus vertinti taikant sprendimų priėmimo ir paramos teorijas.

Sprendimų paramos teorija nagrinėja geriausių sprendimų parinkimo mode-lius. Tai gali būti tikimybių teorija pagrįsti, praradimų vertinimo modeliai ar ki-toks statistiniais, daugiakriteriniais  metodais pagrįstas sprendimų įvertinimas ir priėmimas.

Dažniausiai teorijoje išskiriami dviejų tipų modeliai – aprašomieji ir aiški-namieji. Aiškinamieji modeliai analizuoja, kaip sprendimai turi būti priimami, o aprašomieji – kaip sprendimai yra priimami (French 2001). 

Išsamią modelių, taikomų investiciniams nekilnojamojo turto projektams vertinti, analizę atliko N. Frenchas ir S. Frenchas (1997). Autoriai išskiria sprendimus, pagrįstus investicijų vietos parinkimo principais. Šiai krypčiai priklauso portfelio teorijoje taikomi modeliai. Vienas pagrindinių kintamųjų, lemiančių investavimo sprendimą portfelio teorijoje yra rizika. Modeliuose dažniausiai remiamasi praeities duomenimis, kad nustatyti, kur geriausiai investuoti ateityje. Moderni portfelio teorija (Markowitz 1959) remiasi investicijų naudingumo funkcija. Šią teoriją išplatino Tobino (1965), Sharpe et al. (1965) ir kitų autorių darbai. Vėliau atsirado vis daugiau abejonių dėl kai kurių portfelio teorijos rezultatų ir visų pirma pagrindinio kapitalo vertinimo modelio (ang. Capital asset pricing model – CAPM) adekvatumo. Rollas (1977) išreiškė abejones dėl kai kurių portfelio teorijos rezultatų ir visų pirma CAPM modelio patikimumo. Rollas ir Rossas (1984) pasiūlė arbitražo vertinimo modelį (ang. Arbitage pricing model – APM), kuris remiasi prielaida, kad santykis tarp pelno ir rizikos turi būti toks, kuris neleistų gauti pastovios naudos vien iš arbitražo sandorių. Arbitražo teorijos šalininkai buvo įsitikinę, kad APM galima patikrinti empiriškai.

Pagrindinės priemonės, kuriomis remiasi arbitražo modelis yra efektyvios rinkos egzistavimas, kurios galimybės buvo aktyviai nagrinėjamos visą septintąjį dešimtmetį. Kaip efektyvios rinkos egzistavimo hipotezės pripažinimas gali būti traktuojama Blacko ir Scholes (1973) modelio idėja, kuri remiasi nerizikingo sandorio prielaidos galimybe, kai šalia bazinio aktyvo naudojamas ir pasirinkimo sandoris šiam aktyvui. Ši teorija nagrinėta ir investavimo į nekilnojamąjį turtą kontekste. Titmanas (1985) ir Williamsas (1991) pirmieji pritaikė pasirinkimo sandorio teoriją nekilnojamojo turto plėtotės srityje. Quiggas (1993), Hollandas et al. (2000) bei kiti mokslininkai pateikė empirinius įrodymus, kad pasirinkimo sandorių teorija gali padėti prognozuoti nekilnojamojo turto kainas, o tuo pačiu ir investicijų į nekilnojamąjį turtą pelningumą. Grenadier (1995) išplėtė šias teorijas, analizuodamas informacijos asimetrijos ir trukdžių problemas formuojant investicijų į nekilnojamąjį turtą strategijas.

Neatslūgstant dėmesiui šiuolaikinės investavimo teorijos adekvatumo pro-blemoms, kartu daug abejonių keliama ir patiems naujausiems jos teiginiams, o kartu ir visai finansų teorijai. Toks pavyzdys gali būti taip vadinama „chaoso teorija“, kurios šalininkai teigia, kad šiuolaikinės finansų (ekonomikos) teorijos dėsniai – tai greičiau išimtys, o ne taisyklės (Muller 1994). Jeigu finansų teorijos ir šiuolaikinės investavimo teorijos teiginiai būtų traktuojami vienareikšmiai, tai nemaža dalis praktinių atvejų nepakliūtų į šių teorijų galiojimo sritis, nors su-prantama, kad teorijos ir praktikos logika yra vienoda. To prieštaravimo priežas-čių reikia ieškoti vis dar galiojančiose vienareikšmiškumo (determinuotumo) prielaidose net ir ten, kur procesai aprašomi remiantis tikimybinėmis teorijomis.

Aptartų investavimo teorijų pagrindinis trūkumas tas, kad jų pagrindu sukurti modeliai remiasi vien finansinių pajamų analize. Taip pat neįvertinamas skirtingas rizikos interpretavimas. Pagrindinis reikalavimas yra minimizuoti riziką nepriklausomai nuo gaunamų pajamų dydžio. Dažnai pasitaiko taip, kad nekilnojamojo turto portfelis ar investicijos į nekilnojamojo turto projektus 
pervertinamos. Kaip pažymi Frenchas (2001), šie modeliai labiausiai tinka stambiems nekilnojamojo turto investuotojams – pensijų fondams, draudimo kompanijoms, kurios formuoja didelį investicijų portfelį įtraukdamos ne tik nekilnojamojo turto objektus, bet ir vertybinius popierius.

Minėtų trūkumų padeda išvengti sprendimų paramos teorijos, kuriose sie-kiama rasti racionalius investavimo sprendimus, atsižvelgiant į daugelį kokybinių ir kiekybinių kriterijų, taikant daugiakriterinio vertinimo metodus (Zavadskas, Kaklauskas 1996; Kaklauskas et al. 2007; Zavadskas et al. 1998, 2004a,b; Ustinovičius et al. 2006b;2008a,b; French 2001; Podvezko 2008; Ginevičius, Podvezko 2008a,b ir kt.). 

Sprendimų paramos (selektonovacijos) teorija padeda priimti sprendimus įvertinant keletą arba daugiau dažniausiai vienas kitam prieštaraujančius efekty-vumo rodiklius. Selektonovacijos problemų yra labai įvairių tačiau visi šie užda-viniai turi keletą bendrų bruožų (Hwang, Yoon 1981; Zavadskas, Kaklauskas, 1996; Xu, Yang 2001): problemos turi keletą rodiklių, vertinimo kriterijai daž-niausiai prieštarauja vieni kitiems, vertinimo rodikliai turi skirtingus matavimo vienetus. Šių problemų sprendimo rezultatas – sukurta geriausia alternatyva arba išrinkta viena iš anksčiau numatytų baigtinio skaičiaus alternatyvų. Selektonova-cijos metodai padeda surasti variantą, geriausiai atitinkantį visus kriterijus. 

Sprendimo priėmimo procesą sudaro trys etapai (Zavadskas et al. 1998; Xu, Yang 2001):
· alternatyvų sąrašo sudarymas;

· alternatyvų paruošimas;

· alternatyvų parinkimas.

Pirmu etapu nustatomos alternatyvos, kurios bus naudojamos uždaviniams spręsti. Šios alternatyvos sutrumpintai vadinamos sprendimo variantais.

Antru etapu analizuojami sprendimo variantai. Geriausio varianto išrinkimas pagrįstas diferencijuotu variantų vertinimu pagal antro etapo analizės rezultatus.

Tobulėjant valdymo metodams ir skaičiavimo technikai, selektonovacijos metodai tampa vis svarbesni priimant sprendimus įvairiose valdymo srityse (Sauter 1997; Urli, Nadeau 1999). Ne išimtis ir investicinių projektų plėtojimas, kurio metu tenka vertinti daugelį alternatyvų, nuo kurių pasirinkimo priklauso projekto įgyvendinimo sėkmė ir finansiniai rodikliai. Vienkriteriniais vertinimo metodais neįmanoma išspęsti problemų, nagrinėjant sudėtingus investavimo sprendimus, derinant suinteresuotųjų projekto dalyvių interesus, parenkant tinkamas investavimo strategijas. Selektonovacija, atsižvelgiant į daugelį efektyvumo vertinimo kriterijų, leidžia sukurti efektyvią sudėtingų problemų sprendimo metodiką. Todėl selektonovacijos metodai yra vadinami daugiakriteriniais sprendimų priėmimo metodais (angl. Multiple Criteria Decision Making, arba MCDM) (Urli, Nadeau 1999).

Sprendimų priėmimo modelių sudarymo tikslas ir vertinimas skiriasi nuo anksčiau minėtų aprašomųjų ir aiškinamųjų modelių. Kita vertus, aprašomieji ir aiškinamieji modeliai sudaro sprendimų priėmimo modelių pagrindą. Kuriant sprendimų priėmimo modelį turi būti nustatyta situacija, kuriai esant priimami sprendimai, ir modelio atitikimo laipsnis (French 2001). Dėl šios priežasties yra išskiriami tokie modelio elementai: sprendimo variantai, išorės aplinkos būsena, tikslų sistema ir rezultatyvumo funkcija. Atsižvelgiant į tikslų kiekį ir pobūdį, galimus sprendimo variantus, aplinkos būseną ir rezultatyvumo funkciją, gali būti numatomi alternatyvūs sprendimo veiksmai (Zavadskas, Kaklauskas 1996; Tamošiūniene, Rutkauskas, 2002; Turskis 2008). 

Sprendimų priėmimo modelis atitinka realią situaciją ir jos pagrindu formu-luojamus tikslus (tikslų sistemą). Sprendimų priėmimo modelio tikslų sistema apima tikslo funkcijas (charakteristikas, kurių pagrindu atliekamas vertinimas) ir prioritetiškumą (kokiu intensyvumu pasiekiamos tikslo funkcijos). Prioritetišku-mas turi būti nustatomas esant tokiai nagrinėjamai situacijai (Zavadskas, Kak-lauskas 1996; Zavadskas et al. 1998; Potter, Sanvido 1994; Rutkauskas, Tamo-šiūnienė 2002; Ustinovičius et al. 2004 ir kt.):

· egzistuoja keletas alternatyvių sprendimo būdų;

· siekiama įgyvendinti keletą tikslų, kurie yra konkuruojantys: vieno tikslo funkcijos padidėjimas lemia kitos funkcijos sumažėjimą;

· rezultatai pasiekiami skirtingu metu;

· rezultatai pasiekiami esant tam tikram neapibrėžtumui.

Formuojant modelį vertinamos sprendimų priėmimo alternatyvos: atskiri sprendimo būdai arba sprendimo būdų kompleksas. Pažymėtina, kad išorinė aplinka daro didelį poveikį priimamiems sprendimams ir tuo pačiu nekilnojamojo turto projektams. Sprendimų priėmimo metu taikomos konkrečios priemonės negali tiesiogiai veikti išorinės aplinkos, bet siekiant efektyviausiai panaudoti jų potencialą gali būti pritaikytos prie aplinkos pokyčių. Išorinės aplinkos būklė gali kisti, todėl vertinant keletą aplinkos sąlygų variantų atsiranda tam tikra rizika ir neapibrėžtumas (Ross, Zisler 1991; Rutkauskas, 2001a,b; Rutkauskas, Tamošiūnienė 2002).

Jeigu sudarant modelį vertinama tik viena finansinė tikslo funkcija, esant vienai apibrėžtai sąlygai, tai galima daryti prielaidą, kad sprendimo variantas yra vienodai naudingas visiems sprendėjams. Tačiau, kai norima įvertinti ne tik išorinės aplinkos poveikį, bet ir sprendėjų nuomonę, priimant sprendimą yra vertinami tam tikriems veiksniams sprendėjų teikiami prioritetai (Zavadskas et al. 1998). Variantų prioritetiškumui nustatyti egzistuoja naudingumo funkcija su ta savybe, kad įvairūs galimi sprendėjo veiksmai gali būti įvertinti pagal tam tikras laukiamas naudos reikšmes (tų veiksmų pasekmes). Praktikoje retai pasitaiko tokia situacija, kai visi sprendimo variantai, aplinkos sąlygos ir visa informacija yra iš anksto žinomi ir nekintami. Tačiau tokios prielaidos yra naudingos sudarant galimas alternatyvas. Be to, modelyje nėra įvertinamos sprendėjo žmogiškos ypatybės, intelektas, jų galimas poveikis spendimams. Iš to seka, kad kuriant investicijų į nekilnojamąjį turtą sprendimų priėmimo modelį esama situacija pateikiama supaprastintai, t. y. ne visi tikslai, alternatyvos, įtaką darantys veiksniai, ribojimai ir jų tarpusavio priklausomybė gali būti įvertinti realią situaciją atitinkančia forma. Tačiau loginio modelio, kuriame yra atkurta ši, net ir supaprastinta, situacija, įvertinimas yra naudingesnis už intuicinius sprendimų algoritmus, nes esant kompleksinei problemai galima įvertinti kelių alternatyvų poveikį suprantama forma (Ustinovičius et al. 2006b; Turskis 2008; Rutkauskas, Tamošiūnienė 2002; Tamošiūnienė et al. 2006). 

Sprendimų paramos teorija yra plačiai taikoma įvairių mokslininkų pateikiamuose nekilnojamojo turto investicinių sprendimų vertinimo modeliuose. Pavyzdžiui, apibendrinantį modelį rizikos vertinimo kontekste pateikė Rutkauskas (2001b) (1.1 pav.).

1.1 pav. Investavimo sprendimų priėmimo modelis (Rutkauskas 2001b)

Fig. 1.1. Model of investment decisions making (Rutkauskas 2001b)
Kaip parodyta 1.1 paveiksle, yra išskiriami penki pagrindiniai etapai, kuriuos investuotojas turi kruopščiai išanalizuoti investuodamas į nekilnojamąjį turtą:
· Nustatyti investavimo tikslus. Nustatyti su kokiais apribojimais inves-tuotojas susiduria, kokios rizikos jis tikisi;
· Analizuoti aplinką, kurioje bus investuojama, ir susiklosčiusias rinkos sąlygas. Kokia paklausa padaro investiciją potencialiai sėkminga? Kokia yra konkurencija? Kokia investicijos teisinė aplinka? Kokia yra sociopolitinė aplinka?

· Prognozuoti grynųjų pinigų srautus, kurie bus gaunami iš investicijos į nekilnojamąjį turtą. Kokias įplaukas galima gauti iš projekto? Kokios yra piniginės išlaidos? Kokios yra eksploatacijos išlaidos? Kiek kainuo-ja pasiskolinti užstatą? Ar yra galimybė įgyvendinti finansinių svertų si-stemos projektą? Koks mokesčių poveikis? Kokia turto vertės padidėji-mo tikimybė?

· Palyginti laukiamųjų pinigų srautus su investavimo išlaidomis. Visos nekilnojamojo turto investicijos susijusios su rizika ir atsipirkimu. Ar gaunamos pajamos kompensuoja riziką, tenkančią investuotojui?

· Apsispręsti – investuoti ar atsisakyti investavimo galimybės.
Literatūroje galima rasti ir kitų modelių, kuriuose analizuojama nekilnoja-mojo turto investicinių sprendimų priėmimo specifika skirtinguose kontekstuose. 

Nekilnojamojo turto projektų efektyvumo analizės modelį pasiūlė Wurtzebachas ir Kimas (1979). Modelyje įvertinamas ryšys tarp projekto įgyvendinimo ir produkto naudojimo laikotarpių. Pritaikytas stochastinis Markovo metodas, kuriuo sistemiškai analizuojamas projekto rengimas, įgyvendinimas ir naudojimas. Modelis leidžia priimti investicinius sprendimus remiantis minimalaus pelningumo indekso skirstiniu ir galutine verte. 

Wangas ir Zhou (2006) sukūrė nekilnojamojo turto investicinių sprendimų, kaip pasirinkimo sandorių sprendimo, modelį pagrįstą stochastiniu pajamų ir išlaidų vertinimu, kurį pritaikė monopolinėms, duopolinėms, oligopolinėms ir konkurencinėms nekilnojamojo turto rinkoms. Brownas et al. (2008) pasiūlė gyvenamojo nekilnojamojo turto investicijų vertinimo modelį. Kiti autoriai (Ustinovičius, Stasiulionis, 2001; Ustinovičius et al., 2006a, 2008a,b; Zavadskas 
et al., 2004a,b) investicijas į nekilnojamojo turto projektus nagrinėjo statybos proceso kontekste ir pateikė stochastiniais ir daugiakriterinio vertinimo metodais pagrįstus sprendimų paramos modelius investiciniams sprendimams priimti. 

Neatsižvelgiant į mokslininkų pateiktų modelių gausą, Jaffe ir Sirmansas (2003) pažymi, jog investicinių sprendimų priėmimo vertinimas nekilnojamojo turto srityje išanalizuotas nepakankamai. Literatūroje nėra pateikta investicijų į nekilnojamojo turto projektus kompleksinio vertinimo teorijos ir modelio, kuriuo remiantis galima būtų visapusiškai įvertinti ir priimti efektyvius investa-vimo sprendimus.

Remiantis atlikta analize, apibendrintai galima teigti, kad investavimo proceso tikslas yra išsiaiškinti ar tam tikras investavimas apsimokės, taigi, vertinant investicijų efektyvumą yra priimami sprendimai, kuriuos nagrinėti palankiausia remiantis sprendimų priėmimo ir paramos teorijomis. Nekilnojamojo turto investicija galima investuotojui nusprendus, kad yra tikimybė patenkinti aiškius investavimo tikslus. Konkretūs tikslai, kurie skiriasi priklausomai nuo investuotojo, turi būti patikrinami remiantis įvairiais kriterijais, atsižvelgiant į įvairius apribojimus. Aplinka, į kurią įeina rinkos, teisiniai, finansiniai ir socialiniai veiksniai sudaro dar vieną apribojimų grupę. Taip pat turi būti pažymėta, kad investicijos galimybė apima ir pasirinkto patikimumo lygmenį. Taigi investavimo procesas susideda ne iš vieno, o daugelio galimų prielaidų ir rezultatų. Šio proceso tikslas yra susisteminti investavimo sprendimo priėmimą. Tuo būdu investuotojas gali priimti sprendimą tik išsamiai išanalizavęs daugelį kokybinių ir kiekybinių kriterijų, įvertinęs riziką ir tikimybiškai nustatęs potencialų pelną. Galima teigti, kad investavimo procesas yra rizikos ir naudos palyginimo analizavimo priemonė. Todėl toliau tikslinga daugiau dėmesio skirti rizikos ir neapibrėžtumo vertinimui priimant nekilnojamojo turto investicinius sprendimus.
1.3. Rizikos ir neapibrėžtumo vertinimas priimant nekilnojamojo turto investicinius sprendimus

Rizikai ir neapibrėžtumui investicinių sprendimų priėmimo literatūroje skiriama pakankamai daug dėmesio (Kahneman et al. 1982; Rutkauskas 2001a,b; Rutkauskas, Tamošiūnienė 2002; Ginevičius, Podvezko 2007; Wang, Zhou 2006 ir kt.). Daugeliu atvejų galima nustatyti nekontroliuojamus veiksnius, kurie turi įtakos sprendimo rezultatui. Ankstyvojoje literatūroje veiksniai, kurių atsiradimo tikimybė nežinoma buvo vadinami neapibrėžtumu, o kurių tikimybės gali būti nustatomos – rizikos veiksniais. 

Tradicinis požiūris į finansinės rizikos valdymą remiasi nuostata, kad rizika – tai galimybė patirti nuostolių. Rizika suprantama kaip rezultatų nepastovumas. Kuo labiau kinta rezultati, tuo didesnė rizika (Rutkauskas 2001).

Investicinius aspektu laikoma, kad investavimo sprendimas nerizikingas, jeigu rezultatas yra vienareikšmiškai nusakytas, tačiau galimas pelnas iš investicijų yra nepastovus ir kiekvienas rezultatas gali įvykti su tam tikra tikimybe. 

Galimybei patirti nuostolius arba gauti pelną matuoti siūlomi įvairūs meto-dai. Kiekybinės analizės užduotis – rizikingų veiksnių pokyčių įtakos projekto efektyvumui kiekybinis įvertinimas. Kiekybinė analizė dažniausiai atliekama re-miantis šiais metodais: jautrumo analize, scenarijų analize, diskonto normos, lū-žio taško analize ir imitaciniu rizikos modeliavimu pagal Monte-Karlo metodą (Katilius 2004).

Investicinio projekto rizika gali būti vertinama įvairiais metodais. Vieni jų yra pakankamai paprasti, kiti sudėtingesni. Vieni metodai yra priimtinesni vienokiems investicinio projekto rizikos vertinimo aspektams, kiti – kitiems, todėl iškyla būtinybė atlikti labiausiai paplitusių rizikos vertinimo metodų apžvalgą.

Lūžio taško analizė yra finansinės analizės ir planavimo metodas, leidžiantis nustatyti lūžio tašką, parodantį pajamas, kurios būtinos, kad įmonė padengtų veiklos išlaidas. Kuo planuojamų investicijų pajamos yra toliau į dešinę nuo lūžio taško, tuo mažesnė rizika, ir atvirkščiai. Pagrindiniai šio metodo trūkumai yra vienaperiodiškumas bei būsimų pinigų srautų dabartinės vertės ignoravimas (Aleknevičienė 1997).

Jautrumo analizė leidžia nustatyti tiriamo rodiklio kintamumą, pasikeitus vienam parametrui, ir tokiu būdu įvertinti investicijų projekto jautrumą įvairiems kintamiesiems. Tai vienas populiariausių investicijų rizikos vertinimo metodų, bet jis turi didelį trūkumą – jautrumo analizė tiria tik vieno parametro kitimo įta-ką investicijų projekto grynajai dabartinei vertei (ar kitam efektyvumo rodikliui), kitiems esant pastoviems. Dažniausiai naudojami tokie kintamieji kaip pardavi-mų apimtis, prekės vieneto kaina, pradinių investicijų dydis, kintamosios išlaidos ir jų sudedamosios dalys, debitorinio įsiskolinimo apyvartumas, infliacijos lygis, palūkanų bei diskonto normos ir kiti. Tačiau praktikoje galutinis investicijų projekto rezultatas priklauso nuo daugelio parametrų. Nepaisant minėto rimto trūkumo, šis rizikos vertinimo metodas pasižymi tokiais privalumais: pateikia in-formaciją apie parametrus, kuriems investicijos jautriausios; suteikia galimybę giliau analizuoti šiuos parametrus; suteikia galimybę įvertinti riziką tada, kai pa-rametrai neturi aiškių tikimybių (Rutkauskas, Tamošiūnienė 2002).

Taikant scenarijų metodą yra sudaromi trys investicinio projekto parametrų deriniai – „pesimistinis“, „labiausiai tikėtinas“ ir „optimistinis“. Tada apskaičiuojamos projekto grynosios dabartinės vertės reikšmės kiekvienam deriniui ir randamas skirtumas, kuris parodo rizikos lygį (Bivainis et al. 1997). Tačiau nelabai tikėtina, jog egzistuoja reali galimybė, kad visi projekto parametrai vienu metu įgaus geriausias arba blogiausias reikšmes.

Diskonto normos metodas remiasi tuo, kad į diskonto normą įskaičiuojamas rizikos priedas, kuris ir įvertina konkretaus projekto riziką. Nors metodas atrodo nesudėtingas, tačiau sunkumų iškyla bandant finansiškai pagrįsti skaičiavimui naudotinos diskonto normos dydį, todėl rizika įvertinama subjektyviai (Dzikevi-čius 2006).

Apibendrintai galima teigti, kad visi aukščiau minėti metodai pasižymi trūkumais, be to, dauguma jų remiasi vienareikšmiškumo prielaida. Vadinasi, iškyla būtinybė keisti požiūrį į riziką sukeliančių veiksnių pobūdį, o tuo pačiu ir taikyti atitinkamus rizikos vertinimo metodus.

Pažymėtina, kad daugelis ekonominių sprendimų yra priimami neapibrėžtu-mo sąlygomis, todėl investicijų projektų efektyvumo bei rizikos vertinimas turi remtis tikimybių teorija bei matematine statistika. Statistiniai metodai leidžia ga-na tiksliai nustatyti rizikos tikimybę, tik reikia žinoti kurio nors reiškinio visas galimas pasekmes (rezultatus) ir šių rezultatų gavimo tikimybę. Bet kuris spren-dimas yra priimamas apibrėžtumo (rezultatas vienareikšmis) arba neapibrėžtumo (įvairiareikšmiai rezultatai) sąlygomis, esant skirtingai jų gavimo tikimybei. Sprendimų tikimybė gali būti apibrėžta objektyviais ir subjektyviais metodais (Titarenko 1997; Rutkauskas 2001a,b; Wang, Zhou 2006).

Rutkauskas ir Tamošiūnienė (2002), vertindami investicinius projektus, didžiausią dėmesį skiria neapibrėžtumui ir vertinimą siūlo atlikti kompleksiškai. Kompleksiškai vertinant taikomas ekspertinio hierarchinio vertinimo metodas (Millet, Wedley 2002). Ekspertinis vertinimas suteikia galimybę nustatyti įvairiais analizės metodais gautų rezultatų svarbą, o hierarchinė sistema leidžia, priimant sprendimą dėl projekto, atsižvelgti į įvairiais kompleksinės analizės metodais gautus projekto rodiklius bei šių rodiklių svarbą. 1.2 paveiksle pateikiama principinė kompleksinio vertinimo schema.

1.2 pav. Kompleksinio vertinimo schema (Rutkauskas, Tamošiūnienė 2002)
Fig. 1.2. Scheme of the complex evaluation (Rutkauskas, Tamošiūnienė 2002)
Autoriai investicinės rizikos analizei atlikti siūlo taikyti šiuos metodus:
· Jautrumo analizė. Jos tikslas – išryškinti svarbiausius veiksnius, galin-čius turėti daugiausia įtakos projektui, bei patikrinti jų įtaką projekto re-zultatams. Tokiais veiksniai gali būti: statybos išlaidos, palūkanų nor-mos svyravimas, parduodamo ploto vieneto kaina ir t.t. Paprastai tokios analizės tikslas būna neigiamų pokyčių ribinių reikšmių apskaičiavimas.

· Stabilumo patikrinimas ir ribinių projekto parametrų reikšmių nustaty-mas.
· Sprendimų medžio sudarymas – paprastai analizuojamas tuo atveju, kai projektai turi gana daug plėtros variantų arba investavimas į projektą tę-siasi keletą metų. Remiantis turima informacija sudaromas sprendimų medis, kuriame užrašoma informacija apie vieno ar kito sprendimo pri-ėmimo laiką, darbų vertę ir jo tikimybę, galiausiai apskaičiuojama kiek-vieno galimo scenarijaus grynoji dabartinė vertė bei integralinė jos reikšmė.

· Formalizuotas neapibrėžtumo aprašymas, taikant scenarijų 
analizę – Monte Karlo metodą, kuris apima jautrumo analizę bei scenarijų analizę, pagrįstą tikimybių teorija. Pagal šį metodą pirmiausia, remiantis ekspertiniais vertinimais, išskiriamos trys projekto raidos kryptys: pesimistinė, reali ir optimistinė. Kiekvienam variantui apskaičiuojama grynoji dabartinė vertė. Paskui apskaičiuojamas kiekvieno projekto grynosios dabartinės vertės variacijos diapazonas bei apskaičiuojamas laukiamas integralinis efektas.
Tamošiūnienė ir Petravičius (2008) analizuoja Monte Karlo metodo taikymo galimybes, siekiant išanalizuoti ir įvertinti investicinių projektų riziką. Monte Karlo metodas pasirenkamas sunkiausiai prognozuojamuose projektuose, kadangi jis yra paremtas imitacinio modelio panaudojimu, o tai savo ruožtu lei-džia sudaryti daugybę variantų, kuriuose pradiniai parametrai kinta iki numatytų apribojimų. Kai siekiama įvertinti projekto ekonominę riziką, būtina atsižvelgti ne tik į iš anksto numatytus nuostolius, bet ir į galimus netikėtai patiriamus 
nuostolius. Tai galima įvertinti pasinaudojus ekonominės rizikos koeficientą, kuris nustato laukiamų pajamų galimų nuostolių dydį – savo neigiama reikšme įspėdamas apie numatyto projekto pavojingumą. Šį rizikos koeficiento radimo metodą galima pritaikyti ne tik nustatant galimus projekto nuostolius visų įvertinamų faktorių atžvilgiu, bet ir atskirai kiekvienam rizikos faktoriui (Ustinovičius, Simanavičienė 2008; Rutkauskas, Tamošiūnienė 2002; Tamošiūnienė, Petravičius 2008).
Pagrindinė kiekybinės analizės metu gaunama informacija leidžia sudaryti priemonių, padedančių reaguoti į galimas grėsmes, sąrašą bei numatyti riziką, kurios projektą įgyvendinant galima nepaisyti. Atlikus kompleksinę analizę gau-nami tikimybiniai galimų projekto rezultatų pasiskirstymai. Metodo taikymo  schema pateikiama 1.3 paveiksle.

1.3 pav. Rizikos analizės imitacinio modeliavimo schema 
(Rutkauskas, Tamošiūnienė 2002)

Fig. 1.3. Scheme of risk simulation modelling (Rutkauskas, Tamošiūnienė 2002)
Pažymėtina, kad analizuojant verslo projekto rizikingumą, netikslinga atskirti rizikos analizės ir rizikos bei neapibrėžtumo sumažinimo metodą, kadangi galutinis analizės tikslas ir yra priemonių bei būdų, leidžiančių sumažinti projekto rizikingumą, nustatymas. Tačiau, norint įgyvendinti kurią nors riziką mažinančią priemonę (draudimas, rizikos diversifikacija, dalinių rizikų neutralizavimas, rizikos mažinimas planuojant finansus, papildomų išteklių kaupimas), pirmiausia reikia atlikti rizikos analizę. Taigi, reikia sukurti sistemą į kurią įeitų visi organizaciniai ir ekonominiai stabilizaciniai mechanizmai, reikalaujantys papildomų sąnaudų, kurių apimtis priklauso nuo projekto realizavimo sąlygų, projekto dalyvių lūkesčių ir tikslų bei įvertinto galimos rizikos laipsnio (Rutkauskas, Tamošiūnienė 2002).

Katilius (2004), atlikęs verslo projekto rizikos ir neapibrėžtumo veiksnių įvertinimą, remdamasis supaprastintu Monte Karlo metodu, padarė išvadas, kad optimistiškiausi rezultatai gavosi atlikus imitacinį modeliavimą keičiant palūkanų normos reikšmę. Jis konstatuoja tą faktą, kad, vertinant riziką ir neapibrėžtumą – pagrindines ir objektyvias kiekvienos veiklos savybes – reikalinga kontrolė naudojant alternatyvią rizikos vertinimo metodiką arba taikant imitacinį modeliavimą specializuotomis matematinėmis – statistinėmis programomis, nes projekto grynosios dabartinės vertės (NPV), vidinės pelno normos (IRR) rodiklių nustatymas, jautrumo analizė ir kiti metodai reguliuojant valiutos kursą, nekilnojamojo turto investicinio projekto kainą, efektyvumą bei pelningumą, gali būti nepakankamai tikslūs ir vienareikšmiški. Analogiškų išvadų priėjo ir kiti mokslininkai (Cannaday, Yang 1995; McDonald 2007).

Visgi pažymėtina, kad anksčiau aptarti rizikos ir neapibrėžtumo vertinimo metodai, taikomi verslo projektų vertinimuose, pakankamai ribotai taikomi verti-nant nekilnojamojo turto investicinius projektus. Iš dalies tai lemia pati nekilno-jamojo turto verslo specifika. Netgi didžiausiose nekilnojamojo turto plėtotės įmonėse dažnai vyrauja nuomonė, kad ekspertų įvertinimai ir pateikti pasiūlymai yra patys priimtinausi, todėl retai taikomi formalizuoti vertinimo metodai ir sprendimų priėmimo sistemos.

Rizikai vertinti nekilnojamojo turto investicijų kontekste gali būti taikomi įvairūs metodai, pavyzdžiui, „Rizikos matricos“ metodas, kuris pripažįstamas praktikoje paplitusiu ir taikomu daugelio projektų tipų rizikos vertinimo įrankiu (Kindinger 2002, iMosaic 2002). Šis metodas plačiai taikomas nekilnojamojo turto investiciniuose projektuose, pavyzdžiui, nagrinėjant investicijas į viešbučius (Younes, Kett 2007). 

Visgi duomenys, naudojami matriciniuose skaičiavimuose, yra gaunami arba iš diskusijų arba iš rangavimo metodų, kurie daugiau remiasi subjektyvia ekspertų nuomone, o ne kiekybiniu vertinimu ir dažniausiai nėra itin patikimi. Kitas trūkumas yra tas, kad rizikos matrica neleidžia palyginti kiekvieno kriterijaus, kurie dažniausiai yra subjektyvūs, todėl nepateikia investuotojui išsamių duomenų, kuriais remiantis galima būtų priimti investicinius sprendimus. Taip yra todėl, kad rizikos veiksnių yra labai daug, ypač stambiuose nekilnojamojo turto projektuose ir galimybės įvertinti visus šiuos veiksnius tuo pat metu yra labai ribotos (He 1995).

Rizika ir neapibrėžtumas yra būdingi nekilnojamojo turto plėtros projektams ir jie gali turėti didelės įtakos kiekvienam projekto įgyvendinimo etapui: inicijavimo, galimybių analizės, projektavimo ir planavimo, rangovų atrankos, statybos, ir valdymo, baigimo ir atidavimo naudoti. Šie rizikos veiksniai gali būti vertinami remiantis daugeliu kriterijų: aplinkos, ekonominiais, socialiniais ir technologiniais (Gehner et al. 2006; Clarke, Varma 1999), makroekonominių ir makroekonominių veiksnių grupėmis (Kaklauskas et al. 2007; Ustinovičius et al. 2006b, 2008a,b). Dauguma šių rizikų gali atsirasti projekto įgyvendinimo pradiniame etape: kai formuojama projekto idėja, atliekama galimybių studija, projektavimas ir planavimas, vykdomi rangovų atrankos konkursai. Tačiau pažymėtina tai, kad dauguma rizikų, atsirandančių pradiniame etape, turi įtakos visoms likusioms projekto stadijoms (etapams) (Banaitienė, Banaitis 2006).

Tik labai nedaug autorių nagrinėjo rizikos neapibrėžtumo vertinimą nekilnojamojo turto investiciniuose projektuose: Sivitanidou ir Sivitanides (2000) pritaikė negrįžtamų investicijų teoriją, kad įvertintų komercinės paskirties objek-tų paklausos svyravimus. Anksčiau empirinius tyrimus šioje srityje atliko Tufano (1998), Hollandas et al. (Holland et al. 2000), Milletas ir Wedley (Millet, Wedley 2002), Ustinovičius ir Simonavičienė (2008) pritaikė analitinės hierarchijos metodą rizikai ir neapibrėžtumui modeliuoti. Rizikos ir pajamų analizės metodą būsto rinkai pritaikė Berkovecas (1989), Gatas (1994), Crone ir Voithas (1999), Brownas et al. (2008).

Rizikai vertinti reikia kiekybiškai pagrįstų, objektyvių metodų, taip pat tam būtina ir programinė įranga. Reikia tokios metodikos, kuri leistų atlikti rizikos kriterijų sintezę, leistų palyginti rizikos veiksnius ir padėtų struktūrizuoti investi-cinių sprendimų priėmimo procesą (Booth et al. 2002; Titarenko 1997), todėl šiuolaikinis nekilnojamojo turto investicinių projektų rizikos vertinimas turi būti modeliuojamas taikant stochastinius, daugiakriterinius metodus.

Investicijų rizikos valdymo teorija leidžia spręsti investavimo problemas (Ustinovičius, Kochin 2003; Nedzveckas, Rasimavičius 2000; Tamošiūnienė et al. 2006). Rizikos valdymas sprendžia visų rizikos rūšių pasireiškimo problemas visuose investicinio projekto etapuose. Daugumoje atvejų projekte pasireiškia skirtingi efektyvumo lygiai. Investuotojo sprendimai nuolat keičia rizikos verti-nimus. Rizikos įvertinimo kokybė priklauso nuo investuotojų sprendimų priėmi-mo (Ustinovičius et al. 2008a,b; Ustinovičius 2004). Daugeliu atvejų projektų rizikos valdymo problemos sprendžiamos klasifikavimo uždaviniu, pasitelkiant ekspertų nuomones (Ustinovičius et al. 2006a,b; Zavadskas et al. 2006 ir kt.). Klasifikavimas yra labai svarbus sprendimo priėmimo procese (Ustinovičius 
et al. 2008a,b, 2007a; Ustinovičius, Kochin 2003; Ustinovičius, 2004; Larichev et al., 2002). Labai svarbus yra tinkamų vertinimo kriterijų nustatymas. Jų reikšmės nebūtinai įvertinamos apibrėžtai, dažnai pasitaiko tam tikrų reikšmių intervalai. 

Rizikos vertinimas priimant investicinius sprendimus tampa labai svarbiu analizės aspektu (Ustinovičius et al., 2006a,b; Ustinovičius et al., 2008a,b; Usti-novičius, Kochin 2003; Vaidogas 1998,2007). Rizikai vertinti ir efektyviems sprendimams priimti yra taikoma daugelis metodų, leidžiančių išsirinkti geriau-sias alternatyvas. Gali būti taikomi ne tik daugiakriteriniai, bet ir daugiatiksliai sprendimų priėmimo metodai (LINMAP, TOPSIS, SAW, ZAPROS, ORKLASS, PARK, CIKL ir kt.) (Ларичев, Мошкович 1996; Larichev, 2000; Асанов et al. 2001; Arditi, Gunaydin 1998), taikant tiek kokybinius tiek kiekybinius kriterijus. Tačiau kyla problemų, kai tenka vertinti ir išreikštinus ir neišreikštinus kriterijus tuo pat metu. Šiai problemai spręsti yra pasiūlyta nemažai metodų (Figueira et al. 2005; Turskis et al. 2006; Turskis 2008; Viteikienė, Zavadskas 2007; Ginevičius 2008a,b; Podvezko 2006;Viteikienė 2006; Ustinovičius et al. 2007a,b ir kt.).

Pastebėtina yra ir tai, kad taikant įvairių autorių pateiktus investicinių spren-dimų vertinimo modelius dažnai yra įvertinama tik rizika, kompleksiškai neanalizuojant visų nekilnojamojo turto investicinį projektą įtakojančių faktorių.

Toliau nagrinėjami nekilnojamojo turto investicinių projektų efektyvumo vertinimo metodai ir kriterijai.
1.4. Nekilnojamojo turto investicinių projektų efektyvumo vertinimo metodai

Mokslinėje literatūroje investicinių projektų efektyvumui vertinti naudojama daug įvairių metodų: matematinių, algoritminių, verbalinių. Konkretaus metodo pasirinkimas dažnai priklauso nuo investavimo objekto ir subjekto, nustatytų in-vestavimo tikslų, projekto gyvavimo fazės (ikiinvesticinė, investicinė ar poinvesticinė fazė), informacijos patikimumo ir kiekio, vertintojo kompetencijos ir kilų veiksnių. Praktikoje dažniausiai yra taikomi metodai, kuriais vertinamas tik projekto ekonominis efektyvumas, tačiau šiuo metu šių metodų dažnai nepakanka ir būtina vertinti kitus investuotojų sprendimus veikiančius veiksnius (dažnai net neturinčius kiekybinės išraiškos). Susipažinus su daugelio autorių – Birmano, Šmidto (Бирман, Шмидт 1997), Byrnio (Byrne 1996), Bellio et al. (Belli et al. 1997), Browno ir Matysiako (Brown, Matysiak 2000), Rutkausko ir Tamošiūnienės (2002); Maksimovo (Максимов 2003); Vilenskio et al. (Виленский et al. 2004), Cariovo (Царев 2004), Voroncovskio (Воронцовский 2003), Ginsburgo (Гинсбург 2005), Damodarano (Дамодаран 2004) ir kt. – pateiktais investicinių projektų efektyvumo vertinimo metodais, galima teigti, kad:

· šiuo metu nėra bendros investicinių projektų efektyvumo vertinimo 
sistemos; 

· tų pačių efektyvumo rodiklių visumai apibrėžti naudojamos skirtingos sąvokos bei skirtingos skaičiavimo metodikos;

· nevienodai traktuojama investicinių projektų įgyvendinimo įvertinimo metodika.

Investicinių projektų efektyvumo vertinimo metodai atskirais projekto įgy-vendinimo etapais gali būti grupuojami taip (Shapiro 2004; Rutkauskas, Tamo-šiūnienė 2002):

· aplinkos analizei, tikslams nustatyti taikytini metodai; 

· pirminei alternatyvų atrankai taikytini metodai;

· pasekmėms (rezultatams) vertinti, atsižvelgiant į skirtingo pobūdžio tikslus, taikytini metodai; 

· daugiakriterinio vertinimo metodai.

Literatūros analizė parodė, kad investicinių projektų efektyvumas vertinamas šiais pagrindiniais metodais (Гинсбург 2005; Виленский, Лившиц, Смоляк 2004 ):

· Kapitalo, arba vadinamasis tradicinis metodas. Investicijas vertinant šiuo metodu yra nagrinėjamas visas projekto kapitalas (Shapiro 2004);

· Nuosavo kapitalo metodas. Šiuo metodu vertinamas investuotojo kapitalo efektyvumas;

· Ekspertinis vertinimas. Tai yra papildomas projektų efektyvumo verti-nimo metodas, taikomas tada, kada projekto veiksniams vertinti negali-ma taikyti formalizuotų analizės metodų (Zavadskas et al. 1998);

· Kompleksinis vertinimas. Šis metodas leidžia vertinti investicinius projektus, kurių veiksniai prieštarauja tarpusavyje. Taip pat šis metodas suteikia galimybę atsižvelgti į atskirų kriterijų svarbą vertinimo rezultatams.

· Sinergetinis vertinimas. Šis metodas yra panašios metodinės struktūros kaip ir kompleksinis vertinimas. Juo vertinant pagal nustatytas metodi-kas vienu metu įvertinami pagrindiniai projekto kriterijai (finansiniai, ekonominiai, socialiniai, ekologiniai, technologiniai, intelektiniai ir kt.).

Nuosavo kapitalo metodas. Jį taikant yra įvertinamas nuosavo kapitalo naudojimo efektyvumas. Esminis skirtumas nuo vadinamojo tradicinio metodo – vertinami tik pinigų srautai, skirti akcininkui, ir palyginami su nuosavo kapitalo, panaudojamo investicijoms finansuoti, suma. Investicinio projekto efektyvumo rodikliai skaičiuojami, remiantis šiomis pagrindinėmis prielaidomis: i) skaičiuojant NPV rodiklį diskonto norma yra prilyginama nuosavo kapitalo kainai; 
ii) vertinamos tik nuosavos projekto investicijos; iii) priimant sprendimus apie projekto efektyvumų remiantis IRR rodikliu, turi būti lyginama IRR reikšmė ir nuosavo kapitalo kaina; iv) vertinant bei prognozuojant projekto pinigų srautus turi būti įtraukiami ir finansinės veiklos pinigų srautai (mokamos palūkanos ir grąžinamas ilgalaikis kreditas, skirtas projektui įgyvendinti). Nors šis metodas ir labai tinkamas savininkų teikiamo kapitalo efektyvumui vertinti ir yra lankstesnis nei tradicinis metodas, tačiau jis tinkamesnis investicijoms vertinti pereinamojo laikotarpio ekonomikos šalyse, kuriose investicijų įgyvendinimo ir grąžos norma yra labai rizikinga (Царев 2004).

Taikant pirmą metodą (viso kapitalo metodas) yra vertinami projekto pinigų srautai ir vėliau lyginami su bendra investicijų suma. Taikant antrą metodą (nuo-savo kapitalo metodas) vertinami tik savininkų pinigų srautai ir vėliau lyginami su nuosavu savininko kapitalu, kuris naudojamas projekto investicijoms finan-suoti įmonėje.

Ekspertinis vertinimas. Šis papildomas investicinių projektų efektyvumo vertinimo metodas taikomas tada, kai vertinami veiksniai neturi kiekybinės išraiškos, sunku ar neįmanoma nustatyti veiksnių kiekybines išraiškas ar kai projektams taikyti kitus efektyvumo vertinimo metodus yra per brangu (Shapiro 2004). Surenkama ekspertų grupė, kuri intuityvinės ir loginės analizės metodu tiria projekto ir aplinkos veiksnius, o gauti vertinimo rezultatai išreiškiami balais. Grupinė (kolektyvinė) ekspertų projekto analizė – individualių ekspertų nuomonių sujungimas, įgyvendinamas pagal nustatytą matematinį algoritmą. Šiuo metodu projektai vertinami tokia tvarka: i) ekspertų komandos atranka (kokybinis ir kiekybinės ekspertų komandos parinkimas, atsižvelgiant į ekspertų kompetenciją, kūrybingumą, konformizmą, požiūrį į ekspertizę, pragmatizmą ir kitus bruožus). Šiuo etapu būtina įvertinti ekspertų kompetenciją (taikomi trys pagrindiniai metodai ekspertų kompetencijai įvertinti: anketavimas, savi vertinimo metodai, kolektyvinio vertinimo metodas); ii) vertinimo tikslų ir vertinimo objekto apibūdinimas; iii) vertinimo kriterijų ir reikalavimų šiems kriterijams nustatymas; iv) ekspertų komisija vertina projekto veiksnius ir nustato vertinimo kriterijų svarbos koeficientus; v) ekspertų komanda patikrina, ar gautos kriterijų reikšmės atitinka minimalius reikalavimus, keliamus nagrinėjamiems projektams; vi) išrenkamos kiekvieno vertinimo kriterijaus didžiausios ir mažiausios reikšmės, ir randamas intervalas tarp didžiausios ir mažiausios kriterijaus reikšmės, bei nustatoma balo vertė kiekvienam vertinimo kriterijui; nustatomas ekspertų nuomonių suderinamumas; nustatomos projektų kriterijų reikšmės ir jų pagrindu patelkiamos ekspertų rekomendacijos (Rutkauskas, Tamošiūnienė 2002; Виленский et al. 2004).

Kompleksinis projektų vertinimas. Kai kurių mokslininkų darbuose rekomenduojama kompleksiškai vertinant projektus taikyti ekspertinio hierarchinio vertinimo metodiką (Shapiro 2004; Chen, Khumpaisal 2009; Ginevičius, 
Podvezko 2008b ir kt.). Ekspertinis vertinimas šiame etape suteikia galimybę nustatyti įvairiais analizės metodais gautų rezultatų svarbą, o hierarchinė sistema leidžia, priimant sprendimą dėl projekto, atsižvelgti į įvairius kompleksinės analizės metodais gautus projekto rodiklius bei šių rodiklių svarbą. Taikant šią vertinimo metodiką atliekami šie pagrindiniai žingsniai: i) esamos situacijos analizė ir investavimo tikslų identifikavimas (naudojami vertinimo būdai – SWOT analizė, kritinių veiksnių analizė ir kt.); ii) vertinimo kriterijų aibės sudarymas; iii) kriterijų svarbos (reikšmingumo) nustatymas (taikomi metodai ekspertinis vertinimas, hierarchinis metodas ir kt.); iv) rodiklių reikšmių nustatymas (naudojami metodai – finansinė analizė, ekspertinis vertinimas ir kt.); v) randamas intervalas tarp didžiausios ir mažiausios kriterijaus reikšmės ir nustatomos projektų kriterijų reikšmės; vi) bendro (kompleksinio) projekto efektyvumo nustatymas; vii) sprendinio dėl investicinio projekto priėmimas.

1.1 lentelė. Investicinių projektų efektyvumo vertinimo metodų palyginimas

Table 1.1. Comparison of investment projects‘ efficiency evaluation methods

	Investicinių
 projektų vertinimo metodas
	Taikymo sritis
	Privalumai
	Trūkumai

	Viso kapitalo vertinimo metodas
	Taikomas projekto finansiniam
	Viso kapitalo vertinimo metodas
	Taikomas projekto finansiniam vertinimui

	Nuosavo kapitalo vertinimo metodas
	Taikomas nuosavo kapitalo panaudojimo efektyvumui nustatyti 
	Parodomas nuosavo kapitalo panaudojimo efektyvumas, „lankstus“ metodas
	Netinkamas taikyti nusistovėjusioje ekonomikoje, neįvertinami viso projekto pinigų srautai

	Ekspertinio vertinimo metodas
	Taikomas, kai projekto veiksniai neturi kiekybines išraiškos
	Išsamus, tikslus, įvertinami įvairūs projekto veiksniai
	Sudėtingas matematinis algoritmas, ekspertų paieška, brangus ir reikalauja daug laiko

	Investicinių
 projektų vertinimo metodas
	Taikymo sritis
	Privalumai
	Trūkumai

	Kompleksinis projektų vertinimo metodas
	Taikomas įvairiais analizes metodais gautų rezultatų palyginimui ir prioritetams nustatyti
	Daugiaaspektis, įvertinami įvairūs projekto veiksniai, alternatyvių projektų reitingavimo galimybė
	Nėra parengto bendro ir išsamaus modelio, reikalauja daug laiko išteklių

	Sinergetinis projektų vertinimo metodas
	Taikomas įvairiapusiam ir išsamiam projekto efektyvumui vertinti
	Suderintas ir kolektyvinis projekto veiksnių (finansinių, socialinių ir kt.) vertinimas
	Neišplėtoti moksliniai tyrimai, nėra parengtos bendros metodikos


Sinergetinis projektų vertinimo metodas. Visi anksčiau minėti investicinių projektų vertinimo metodai daugiau ar mažiau leidžia vienpusiškai įvertinti alternatyvius projektus. Yra nuomonių, kad šiuolaikinis investicinių projektų vertinimas turi remtis sinergetikos teorija. Investicinių projektų efektyvumo vertinimas pasitelkiant sinergetikos teoriją šiuo metu labai mažai nagrinėjamas ir praktikoje beveik visai netaikomas. Sinergetiką (gr. bendradarbiavimas) sudaro sistemų, apimančių labai daug tarpusavyje sąveikaujančių elementų bei posistemių, nagrinėjimas. Mokslinėje literatūroje sinergizmu suprantamas efektas „2+2~5“, išreiškiantis kompleksiškai atliekamų veiksmą efektyvumo lygį, palyginus su pavieniui atliekamų veiksmų efektu. Investicinio projekto sinergetiniu efektu laikomas toks efektas, kuris gaunamas kaip subalansuoto ir kolektyvinio visų projekto veiksnių (finansinių, technologinių, intelektinių, socialinių, informacinių ir kt.) vertinimo rezultatas (Rutkauskas, Tamošiūnienė 2002).

Anksčiau aptarti ir išanalizuoti projektų vertinimo metodai turi savo tai-kymo sritis ir tam tikrų trūkumų bei privalumų. Metodų palyginimas pa-teikiamas 1.1 lentelėje. Galima pastebėti, kad pagrindiniai nagrinėtų metodų trū-kumai yra jų ribotumas (pavyzdžiui, viso kapitalo vertinimo metodas taikomas tik projektų finansiniams rodikliams analizuoti), neišsamumas ir kompleksinio vertinimo bendros metodikos nebuvimas. Analizuotų metodų trūkumai verčia ieškoti efektyvesnių būdų investiciniams projektams vertinti.

Nekilnojamojo turto investicinių projektų efektyvumą nusako daugelis eko-nominių, finansinių, socialinių, technologinių, ekologinių, aplinkosauginių ir kitų rodiklių. Pagal vienus iš šių rodiklių alternatyvus investicinis projektas tinkamas įgyvendinti, o pagal kitus – netinkamas. 

Objektyvius atsakymus apie alternatyvių investicinių projektų efektyvumą galima gauti juos vertinant daugiakriteriniais būdais. Jie leidžia išsamiai ir kompleksiškai įvertinti investicinius projektus, pateikiant vieną apibendrinamąjį rodiklį, kuris gana objektyviai rodo alternatyvaus projekto efektyvumą (Tamošiūnienė et al. 2006).

Pastaruoju metu vis daugiau autorių akcentuoja matematinių ir daugiakrite-rinių metodų taikymo privalumus ekonominių ir socialinių uždavinių sprendi-mams ir investicinių projektų efektyvumui vertinti (Ginevičius 2007b; Ginevi-čius, Podvezko 2005, 2007; Ginevičius, Podvezko 2008a,b; French, French 1997; Zavadskas et al. 2004a,b; Kaklauskas et al. 2007; Ustinovičius 2004; Ustinovičius et al. 2007a,b; Tamošiūnienė 1999; Lunkevičius 2001 ir kt.). 

Daugiakriteriniai sprendimų priėmimo metodai, skirti uždaviniams su ke-liomis tikslinėmis funkcijomis spręsti gali būti skiriami į dvi grupes (Zavadskas et al. 1999; Bernroider, Stix 2007):

· Daugiaobjekčius (angl. Multiple Objective Decision Making arba MODM), kurie apibūdinami kaip vektorinio maksimumo problemos.

· Daugiatikslius (angl. Multiple Attribute Decision Making arba MADM), kai pavienių sprendimų priėmimui naudojami daugiatiksliai sprendimai.

Matematinio modeliavimo ir daugiakriterinio vertinimo metodai yra pakan-kamai plačiai taikomi sprendžiant strateginio planavimo uždavinius (Richardson, Richardson 1992) bei finansuojant dideles pramonės įmones (Ginevičius, Čirba, 2003; Ginevičius, Podvezko 2008b; Rutkauskas 2000, 2001b), kuriant statybos planavimo ir valdymo strategijas (Larichev et al. 2003; Ng et al. 2001; Nowak 2005; Ustinovičius, Stasiulionis 2001). Šie metodai plačiai taikomi ir statybos procesui modeliuoti (Ginevičius, Čirba 2003) priimant statybos projektų finansa-vimo sprendimus (Ginevičius, Aukščiūnas 2007; Lam, Runesos 1999; Zavadskas et al. 2002, 2003, 2004a,b).

Zavadskas et al. (2002) nagrinėjo Electre III metodo taikymo galimybes vertinant investicijų į komercinės paskirties objektus efektyvumą. Autoriai pažymi, kad vertinant investicijų efektyvumą komercinės paskirties objektams reikia įvertinti kompleksinį įvairių kriterijų poveikį: komercinių objektų statybos apimtis, kryptis, teisinius klausimus, konstrukcinių sprendimų galimybes.

Chenas ir Khumpaisalas (Chen, Khumpaisal 2009) pritaikė analitinės hierarchijos (AHP) metodą, leidžiantį įvertinti kokybinius ir kiekybinius kriterijus priimant investicinius sprendimus. Autorių pateiktas sprendimų priėmimo modelis padeda įvertinti nekilnojamojo turto projektų riziką projekto galimybių studijos etape. Modelis leidžia sudaryti rizikos vertinimo kriterijų hierarchiją, kuri padeda priimti efektyvius investicinius sprendimus.

Ustinovičius et al. (2003) pritaikė ELECTRE IV metodą investicijoms į kaimo vietovių atstatymą vertinti. Antuchevičienė (2003) pažymi, kad kaimo statiniai sudaro svarbią Lietuvos ekonominio potencialo dalį. Autorė pristatė specialiai kaimo statiniams atgaivinti skirtą kriterijų sistemą. Taikant autorės pasiūlytą modelį, galima nustatyti pastatų atstatymo prioritetiškumą pagal daugiakriterinės analizės metodus. 

Įvairių žaidimų teorijos metodų taikymo galimybes priimant investicinius sprendimus nagrinėjo Zavadskas et al. (1999, 2002, 2003, 2004a,b), Ginevičius, Podvezko (2007, 2008a,b). Autoriai sukūrė programinę įrangą, kurią naudojant galima atlikti skaičiavimus taikant sumele min-max priciple, extended min-max principle, Wald‘s rule, Savage criterion, Hurwicz‘s rule, Laplace‘s rule, Bayes‘s rule, Hodges-Lehmann‘s rule.

Apibendrinant atliktą investicinių sprendimų vertinimo metodų analizę gali-ma teigti, kad daugelis autorių, analizuojančių investavimą bei investicijų verti-nimą, pateikia įvairius investicinių projektų vertinimo metodus, kuriuos dažniau-siai galima suskirstyti į finansinius, rizikos vertinimo, daugiakriterinio vertinimo ir kt. metodus. Ankstyvieji metodai daugiausia rėmėsi finansinių rodiklių analize, o šiuolaikiniuose metoduose akcentuojamas kompleksinis investicinių sprendimų vertinimas pasitelkiant matematinius modelius, atsižvelgiant daugelį kokybinių ir kiekybinių kriterijų, taikant pažangius daugiakriterinio vertinimo metodus. Kiekvienas metodas turi savų privalumų ir trūkumų, tačiau vieningo investicijų vertinimo algoritmo nėra. 

Kompleksiškai vertinti investicinius nekilnojamojo turto projektus galima tik pasitelkus kokybinių ir kiekybinių rodiklių sistemą, kuri adekvačiai apibūdina projekto charakteristikas, juos veikiančią išorinę aplinką, suinteresuotųjų grupių poreikius. Todėl toliau išsamiau nagrinėjami investicinių projektų vertinimo kriterijai ir rodikliai.

1.5. Investicinių projektų efektyvumo vertinimo teoriniuose modeliuose naudojami kriterijai

Nekilnojamojo turto sektoriuje, ypač statybos arba nekilnojamojo turto objektų pirkime tinkamas nekilnojamojo turto plėtros ir nekilnojamojo turto valdymas yra ypač svarbus. Siekiant užtikrinti investicinių projektų patikimumą, kurie susiję su nekilnojamojo turto valdymo problemomis, tinkamai informacijai gauti yra būtina nustatyti kriterijus, kuriais remiantis galima būtų priimti investicinį sprendimą. Patikima informacija ir išsami jos analizė yra svarbiausias veiksnys kuriant investicinius projektus ir priimant investicinius sprendimus (Ustinovičius, Stasiulionis 2001; Stasiulionis et al. 2002), taip pat ir pasirenkant nekilnojamojo turto valdymo modelį matematinio modeliavimo kontekste.

Analizuojant mokslinę literatūrą pastebėta, kad autoriai pateikia ir nagrinėja įvairias nekilnojamojo turto investicinių sprendimų priėmimo kriterijų grupes. Kaip jau buvo minėta anksčiau, investiciniai sprendimai nekilnojamojo turto projektų kontekste turi būti vertinami atsižvelgiant į riziką. Todėl daugelis autorių (Lumby 1996; Byrne 1996; Hudson-Wilson, Wurtzebach 1998; Chen, Wong 2005; Chen, Khumpaisal 2009; Adair, Hutchison 2005; Blundell et al. 2005; Rutkauskas 2000, 2001b; Ginevičius, Podvezko 2005; 2008a,b; Ustinovičius et al. 2006a ir kt.) vertindami investicinių projektų efektyvumą išskiria rizikos ver-tinimo kriterijus ir juos grupuoja į aplinkos, socialinius, ekonominius, technolo-ginius rizikos veiksnius ir vertinimo rodiklius. Antra vertus, šie kriterijai dažnai nagrinėjami atskirai, neįvertinant projektų pelningumo ir kitų efektyvumo rodik-lių.

Kiti autoriai nagrinėja investicinių projektų efektyvumo kriterijus, tačiau ne-išskiria rizikos ir kitų aktualių kriterijų. Tik nedaugelis autorių pateikia integruotą vertinimo kriterijų sistemą. Pavyzdžiui, Hoeslis ir MacGregoras (2000) išskiria ekonominius, sutarties ir nekilnojamojo turto specifikos vertinimo kriterijus. Šarka et al. (2005) pateikė investavimo į viešbučius vertinimo kriterijų sistemą, kurioje išskirtos dvi kriterijų grupės: aplinkos ir ekonominiai kriterijai. 

Remiantis atlikta analize galima teigti, kad literatūroje nepateikiama vienin-ga investicijų į nekilnojamojo turto projektus vertinimo kriterijų sistema, tačiau daugelis autorių naudoja panašius investicijų efektyvumo vertinimo kriterijus. Siekiant apimti maksimalų kiekį galimų kriterijų, sudaryta investicinių projektų ekonominio efektyvumo vertinimo teoriniuose modeliuose taikomų kriterijų lentelė, kurioje nurodytas visas ekonominio efektyvumo kriterijų spektras ir juos nagrinėjantys autoriai (1.2 lentelė). Dažniausiai analizuojamų kriterijų aprašymas pateikiamas 1.3 lentelėje.

Analizės rezultatai rodo, kad dauguma autorių investiciniams sprendimams vertinti taiko ekonominius kriterijus. Dažniausiai taikomi vidinės pelno normos (IRR), grynosios dabartinės vertės (NPV), investicijų atsipirkimo laiko, pelnin-gumo indekso, investicijų pelningumo indekso, pradinės investicijos ir grynųjų pajamų rodikliai. 

Vertinant investicinius sprendimus neintegruojami ir rizikos vertinimo krite-rijai, neanalizuojami kokybiniai, sunkiau įvertinami, tačiau aktualūs rodikliai: išorinės aplinkos veiksniai, nekilnojamojo turto kokybinės charakteristikos, suinteresuotų grupių poreikiai ir pan.

Siekiant kompleksiškai įvertinti nekilnojamojo turto investicinių projektų efektyvumą, būtina pasitelkti juos išsamiai apibūdinančią kiekybinių ir kokybinių rodiklių sistemą. Akivaizdu, kad skirtingi rodikliai turi nevienodą įtaką galutiniam spendimui investuoti į projektą lėšas ar ne. Tačiau ar įmanoma įvertinti kiekvieno šių rodiklių svorius vienoje sistemoje? Pasak Ginevičiaus (2007a,b) sudėtingas, kompleksiškas reiškinys nuo ne tokio sudėtingo, taigi ir ne tokio kompleksiško, skiriasi tuo, kad jis apima daugiau aspektų, kurie atspindi vis la-biau besiskiriančias viena nuo kitos jo savybes. Akivaizdu, kad bet koks nekilnojamojo turto projektas yra sudėtinas reiškinys, kadangi apima didelį kiekį aspektų, kurie apibūdina šį reiškinį.
Iki šiol visi nekilnojamojo turto projektų vertinimo rodikliai buvo nagrinėja-mi kartu ir buvo bandoma įvertinti šių parametrų ryšius viename lygyje, kas iš esmės apsunkina atskirų rodiklių svorių įvertinimo objektyvumą arba buvo eina-ma kitu keliu – mažinamas vertinamų rodiklių skaičius. Kadangi vienas ir kitas būdas yra netikslus, o netikslumai priimant investicinius sprendimus gali būti ypač didelių nuostolių priežastimi, toliau analizuojami būdai kaip galima objektyviai įvertinti visos rodiklių aibės svarbą ir svorius vienas kito atžvilgiu.

Išsamesnė analizė rodo, kad sudėtingą reiškinį pavaizduoti galima tik hierarchiškai struktūrizuota rodiklių sistema. Ši sistema paaiškina, kaip, augant nagrinėjamo reiškinio parametrams, keičiasi rodiklių tarpusavio ryšiai: tiesioginė są-veika išlieka, bet tik taip tų rodiklių, kurie pakliūna į tą pačią jų grupę, apibūdinančią tam tikrą sudėtingo reiškinio aspektą.

1.3 lentelė. Investicijų vertinimo kriterijų apibūdinimas

Table 1.3. Definitions of investment evaluation criteria

	Rodiklis
	Apibūdinimas

	Investicijų atsipirkimo laikas (PBP)
	Laikotarpis t, reikalingas pradiniam kapitalui sugrąžinti. Projektas priimtinas, jei lėšų grįžimo laikotarpis neviršija projekto gyvavimo lako. Kuo šis laikotarpis trumpesnis, tuo projektas efektyvesnis. 

	Grynoji esama vertė (NPV)
	Skirtumas tarp visų piniginių įplaukų ir išlaidų verčių, kurios susijusios su projekto realizacija, projekto pradžioje. Rodiklis rodo projekto rezultatyvumą, generuojant grynuosius pinigų srautus ir iniciatoriui (projekto kūrėjui) jis yra svarbiausias, lyginant su kitais rodikliais, įrodant projekto tikslingumą.

	Vidinė pelno norma (IRR)
	Diskonto norma, kuriai esant laukiamų projekto piniginių įplaukų vertė lygi laukiamai projekto išlaidų vertei. 

	Pelningumo indeksas
	Rodo santykinį projekto pelningumą (diskontuotą rentabilumą) ir yra lygus diskontuoto pajamų srauto ir diskontuoto išlaidų srauto santykiui. Rodiklis apibrėžia įdėjimų efektyvumą, ir rezultatas yra priimtinas, kai jis didesnis už vienetą.

	Bendrųjų pajamų koeficientas
	Santykis tarp vertės (pardavimo kainos) ir bendrųjų eksploatacijos pajamų.

	Bendroji kapitalizavimo norma
	Santykis tarp grynųjų eksploatacijos pajamų ir pardavimo kainos.

	Investicijų efektyvumo koeficientas (ARR)
	Vidutinis metinių pajamų dydis (PN) dalinamas iš vidutinio investicijų dydžio.

	Grynosios pajamos
	Apima disponuojamas pajamas ir lėšas, susijusias su taupymu ir kaupimu, taigi atsižvelgiama į visus lėšų šaltinius.

	Skaičiuojamasis pelnas
	Uždirbtas pelnas per tam tikrą laikotarpį.

	Nuosavų lėšų poreikis
	Lėšos, kurias investuotojas turi investuoti pats.

	Grynųjų pinigų srautas
	Įplaukų ir išlaidų skirtumas iš projekto veiklos kiekvienu projekto įgyvendinimo laikotarpiu.

	Likvidacinė vertė
	Grynas pinigų srautas projekto likvidavimo (pardavimo) stadijoje.


1.3 lentelės tęsinys

	Rodiklis
	Apibūdinimas

	Balansinė objekto vertė
	Pirminių sąnaudų ir apskaičiuotos amortizacijos skirtumas.

	Kapitalo kainos prieauglis
	Rinkos kainos ir balansinės vertės skirtumas.

	Įsiskolinimo padengimo laikas
	Laikotarpis per kurį yra padengiamas įsiskolinimas bankams ar kitiems paskolų teikėjams. Skaičiuojamas tik tuo atveju, jei projektas finansuojamas iš skolintų lėšų

	Investuotojo dalyvavimo apimtis bendroje investicijoje
	Išreiškiamas kaip projekto dalyvio investuotų lėšų diskontuotos integralinės vertės ir bendros investicijos diskontuotos integralinės vertės santykis. Skaičiuojamas tik tiems projekto dalyviams, kurie projekte dalyvauja investuodami savo lėšas.

	Vidutinė svertinė kapitalo kaina
	Rodo tokią procentinę normos reikšmę, pagal kurią galima būtų atsiskaityti su kreditoriais ir su nuosavais kompanijos savininkais. Kad finansinė rizika neturėtų didelės įtakos projektui (įmonei), reikia, jog IRR (vidinė pelno norma) būtų didesnė už vidutinę svertinę kapitalo kainą, kuri yra jau pakoreguota dėl rizikos, o grynoji dabartinė vertė turi būti teigiama (NPV>0).


Kai nagrinėjamasis reiškinys yra gana didelis ir sudėtingas, svarbiausiu uždaviniu tampa ne ieškoti ryšių tarp jį apibūdinančių visų rodiklių, o rodiklius grupuoti pagal tam tikrus požymius (Ginevičius, Podvezko 2005; Ginevičius 2007a,b). Kitaip tariant, sudėtingas reiškinys išskaidomas į „židinius“ (aspektus) ir formuojamos jiems priklausančių rodiklių sąrankos. Šio žingsnio būtinumas ir logika išplaukia iš samprotavimo, kad kuo rodiklis mažiau atspindi kažkokį nagri-nėjamo reiškinio aspektą, taigi kuo toliau jis savo prasme nutolęs nuo šio aspekto esmės, tuo labiau jis atspindi kitą reiškinio aspektą, Jeigu jis nėra artimas jokiam nagrinėjamo reiškinio aspektui, vadinasi, jis pats yra vienas iš šių aspektų. Iš to išplaukia, kad sudėtingą reiškinį atspindinti rodiklių sistema negali būti vieno lygmens, nes grupavimas pagal tam tikrus požymius veda prie hierarchinės struktūros formavimo (Ginevičius 2007a,b).

Rodiklių sistemos struktūrizavimas sudaro galimybę nustatyti jų poveikį nagrinėjamam reiškiniui, remiantis tiesiogine šių rodiklių tarpusavio sąveika (Ginevičius 2002; 2006). Šiuo atveju ekspertai nustato kiekvieno žemiausio lygmens rodiklių grupės svorius. Po to, paėmus rodiklių reikšmes ir taikant pasirinktus daugiakriterinio vertinimo būdus, bus nustatytos šiuos rodiklius jungiančių dydžių reikšmės. Tokių procedūrų skaičius priklauso nuo rodiklių sistemos hierarchinių lygių skaičiaus.

Suformuota sudėtingo reiškinio struktūrizuota rodiklių sistema paaiškina, kokiu būdu pasikeičia jų tarpusavio ryšiai: tiesioginė sąveika išlieka tik tarp tų rodiklių, kurie pakliūna į tą pačią grupę, apibūdinančią tam tikrą reiškinio aspek-tą; tarp skirtingus aspektus apibūdinančių rodiklių išlieka netiesioginė priklauso-mybė, t. y. sąveika, pasireiškianti per tiesioginę juos jungiančių agreguotų dydžių priklausomybę. 

Aprašytoji hierarchijos formavimo struktūra turėtų būti pritaikyta nekilnoja-mojo turto investiciniams projektams vertinti. Tai sudarytų pagrindą visapusiškai apibūdinti investicinių projektų efektyvumą ir sudaryti kompleksinę efektyvumo vertinimo kriterijų struktūrą, apimančią kiekybinius ir kokybinius kriterijus, atsižvelgiant į jų tarpusavio ryšius ir reikšmingumus.

1.6. Pirmojo skyriaus išvados ir disertacijos uždavinių formulavimas

13. Nekilnojamasis turtas yra patrauklus investavimo objektas dėl jam būdingos specifikos, kita vertus, investicijoms į nekilnojamąjį turtą būdinga didelė rizika ir neapibrėžtumas. Investavimas į nekilnojamąjį turtą nagrinėtinas kaip procesas, todėl atsiranda galimybė investicijų efektyvumą vertinti projektiniu požiūriu.

14. Išnagrinėtų klasikinių investavimo teorijų pagrindinis trūkumas tas, kad jų pagrindu sukurti modeliai remiasi tik pajamų ir išlaidų analize. Taip pat neįvertinamos rizikos su kuriomis susiduria investuotojas. Minėtų trūkumų padeda išvengti sprendimų paramos teorijos, kuriose siekiama rasti racionalius investavimo sprendimus, atsižvelgiant į daugelį kokybinių ir kiekybinių kriterijų.

15. Nustatyta, kad nekilnojamojo turto projektams yra būdinga didelė rizika ir neapibrėžtumas, kurie turi būti įvertinti analizuojant projektų efektyvumo rodiklius. Šiai problemai spręsti gali būti pasitelkiami statistinio modeliavimo metodai. 

16. Daugelis autorių, analizuojančių investavimą bei investicijų vertinimą, pateikia įvairius investicinių projektų vertinimo metodus, kuriuos dažniausiai galima suskirstyti į ekonominio efektyvumo, rizikos vertinimo, ekspertinio vertinimo ir kt., tačiau objektyviai investicinių projektų efektyvumą galima įvertinti taikant daugiakriterinius metodus, kadangi jie leidžia išsamiai ir kompleksiškai įvertinti investicinius projektus, pateikiant vieną apibendrinamąjį rodiklį, atsižvelgiant į daugelį projektų efektyvumo vertinimo kriterijų.

17. Mokslinės literatūros analizė parodė, kad vertinant nekilnojamojo turto investicinius projektus dažniausiai atliekama projektų analizė tik ekonominiu aspektu. Neintegruojami investicijų efektyvumo, investicijų rizikos vertinimo kriterijai, neanalizuojami kokybiniai, sunkiau įvertinami, tačiau aktualūs kriterijai: išorinės aplinkos veiksniai, nekilnojamojo turto kokybinės charakteristikos, suinteresuotų grupių poreikiai ir pan. Siekiant kompleksiškai įvertinti nekilnojamojo turto investicinių projektų efektyvumą, būtina sukurti juos išsamiai apibūdinančią kiekybinių ir kokybinių rodiklių siste-mą.

18. Nustatyta, kad iki šiol visi nekilnojamojo turto projektų vertinimo rodikliai buvo nagrinėjami kartu ir buvo bandoma įvertinti šių parametrų ryšius viename lygyje, kas iš esmės apsunkina atskirų rodiklių reikšmingumų įvertinimo objektyvumą. Siekiant išspręsti šią problemą reikia sukurti integruotą kompleksinę investicinių projektų efektyvumo vertinimo kriterijų sistemą ir ją struktūrizuoti hierarchijos principu.

19. Atsižvelgiant į išnagrinėtų mokslinių teorijų, metodų ir modelių trūkumus, disertacijoje siekiama pasiūlyti patobulintą nekilnojamojo turto investicinių projektų vertinimo modelį ir metodiką, kuriais remdamiesi projektų rengėjai bei vertintojai galėtų nustatyti investicinių projektų efektyvumą, atitikimą investuotojo reikalavimams ir sudaryti projektų efektyvumo eilę.


 2

Nekilnojamojo turto investicinių projektų vertinimo metodika ir modelis
Antrame disertacijos skyriuje pateikiamas nekilnojamojo turto investicinių sprendimų priėmimo modelis ir metodika. Skyriaus tematika paskelbtas vienas autoriaus straipsnis (Ginevičius, Zubrecovas 2007), padaryti trys pranešimai mokslinėse konferencijose: 11 –oje Lietuvos jaunųjų mokslininkų konferencijoje „Mokslas – Lietuvos ateitis“, įvykusioje Vilniuje 2008 m. vasario 7d., ]: konferencijoje „Tarpdisciplininis diskursas socialiniuose moksluose: patirtis, galimybės ir ribos“, įvykusioje Kaune 2007 spalio 19 d., konferencijoje„Verslas, vadyba ir studijos 2008“, įvykusioje Vilniuje 2008.
2.1. Nekilnojamojo turto investicinių projektų vertinimo rodiklių hierarchinės struktūros formavimas
Pirmame skyriuje buvo nustatyta, kad norint kompleksiškai įvertinti nekil-nojamojo turto investicinių projektų efektyvumą, būtina pasitelkti vertinimo ro-diklių sistemą. Išanalizavus literatūros šaltinius (Belli et al. 1997, Brown, Maty-siak 2000, Byrne 1996, Виленский et al. 2004, Бирман, Шмидт 1997, Максимов 2003, Шапиро et al. 2000, Lumby 1996 ir kt.), sudarytas rodiklių, aprašančių nekilnojamojo turto investicinį projekto ekonominį efektyvumą, sąra-šas (2.1 lentelė).
2.1 lentelė. Rodiklių, aprašančių nekilnojamojo turto investicinį projektą, sąrašas
Table 2.1. List of real estate projects indicators
	Eil.Nr.
	Rodiklis
	Eil.Nr.
	Rodiklis

	1
	Grynoji dabartinė vertė (NPV)
	23
	NPV vidurkis

	2
	Investicijų atsipirkimo laikas
	24
	NPV tikimybinio pasiskirstymo vidutinis kvadratinis nuokrypis

	3
	Vidinė pelno norma (IRR)
	25
	NPV dispersija

	4
	Modifikuotoji vidinė pelno norma
	26
	NPV reikšmių diapazonas su tikimybe 2sigma

	5
	Investicijų efektyvumo koeficientas
	27
	NPV standartas

	6
	Laukiamas integralinis efektas
	28
	Grynųjų pinigų srautas

	7
	Pelningumo indeksas
	29
	Likvidacinė vertė

	8
	Verslo perspektyvos
	30
	Balansinė objekto vertė

	9
	Pradinė investicija
	31
	Kapitalo kainos prieauglis

	10
	Papildoma investicija
	32
	Įsiskolinimo padengimo laikas

	11
	Darbo vietų skaičius
	33
	Investuotojo dalyvavimo apimtis bendroje investicijoje

	12
	Mokesčiai valstybei
	34
	Vidutinė svertinė kapitalo kaina (WACC)

	13
	Socialinis pragyvenimo lygis
	35
	Teisinė aplinka

	14
	Teritorijos patrauklumas
	36
	Atstumas iki verslo centro

	15
	Grynosios pajamos
	37
	Gyventojų dalis, kurių pajamos žemiau vidurkio

	16
	Skaičiuojamasis pelnas
	38
	Pėsčiųjų ir transporto srautai

	17
	Bendrųjų pajamų koeficientas (ang. Gross income multiplier)
	39
	Atstumas iki vandens telkinių

	18
	Bendra kapitalizavimo norma 

(ang. Overall capitalization rate)
	40
	Darbo vietų intensyvumas apylinkėje

	19
	Akcijų dividendų norma 

(ang. Equity dividend rate)
	41
	Atstumas iki parko

	20
	Nuosavų lėšų poreikis
	42
	Nusikalstamumas

	21
	Diskonto norma
	43
	Konkurencija

	22
	Diskonto normos minimalios ir maksimalios reikšmės
	
	


Iš viso rodiklių sąrašą sudaro 43 rodikliai. Akivaizdu, kad šie rodikliai turi nevienodą įtaką galutiniam spendimui investuoti į projektą lėšas ar ne. Buvo nu-statyta (žr. 1.5 poskyrį), kad, norint aprašyti sudėtingą reiškinį (kokiu yra nekil-nojamojo turto projektai), efektyviausia sukurti hierarchinę vertinimo rodiklių struktūrą. 

Proceso ar reiškinio struktūrizavimą nagrinėjo Ginevičius ir Podvezko (2005,2008a,b). Jų teigimu, formuojant nagrinėjamo proceso ar reiškinio struktūrą, detalizuojamos atskiros jos savybės, ją sudaro atskiros atšakos. Jas apibūdinančių elementų skaičius skirtingas, todėl kiekviena tokia atšaka gali turėti ne-vienodą hierarchinių lygių skaičių.

Taigi ryškėja tokia nagrinėjamo proceso ar reiškinio perteikiančios hierar-chinės struktūros formavimo eiga (Ginevičius, 2007a):

20. Nustatomas nagrinėjamo proceso ar reiškinio elementų skaičius.

21. Šie elementai paskirstomi pagal nagrinėjamo proceso ar reiškinio savybes (aspektus), t. y. suformuojamos elementų grupės;

22. Prireikus, t. y. jeigu elementų skaičius grupėje per didelis, sukuria-mas papildomas hierarchinis lygis – iš grupės elementų suformuo-jamos kelios giminingų elementų grupės.

23. Prireikus, t. y. jeigu nagrinėjamo hierarchinio lygio elementų grupių skaičius per didelis, formuojamas papildomas lygis ir tokiu būdu sumažinamas jame esančių elementų grupių skaičius.

24. Nagrinėjamo proceso ar reiškinio nusakančios hierarchinės struktū-ros formavimas baigiamas, kai pasiekiamas aukščiausias jos lygmuo, t. y. kai visi aspektai susijungia į vieną dydį, kurio formulavimas su-tampa su nagrinėjamo proceso ar reiškinio pavadinimu.


[image: image15]Remiantis pateikta reiškinio hierarchinės struktūros formavimo eiga, iš aukščiau pateikto rodiklių sąrašo, sudaryta hierarchinė nekilnojamojo turto investicinių projektų vertinimo rodiklių sistema (2.1 pav.).
2.2 lentelė. Hierarchinės sistemos rodiklių aprašymas
Table 2.2. Definitions of hierarchical structured criteria

	Kriterijus
	Apibūdinimas

	1
	2

	Finansavimo rodikliai

	Nuosavų lėšų poreikis
	Lėšos, kurias investuotojas turi investuoti pats. Išreiškiamas piniginiais vienetais.

	Kreditinių lėšų poreikis
	Lėšos, kurias reikės pasiskolinti vykdant projektą. Išreiškiamas piniginiais vienetais.

	Investuotojo dalis bendroje investicijoje
	Išreiškiamas kaip projekto dalyvio investuotų lėšų diskontuotos integralinės vertės ir bendros investicijos diskontuotos integralinės vertės santykis. Skaičiuojamas tik tiems projekto dalyviams, kurie projekte dalyvauja investuodami savo lėšas.

	Įsiskolinimo padengimo laikas
	Laikotarpis per kurį yra padengiamas įsiskolinimas bankams ar kitiems paskolų teikėjams. Skaičiuojamas tik tuo atveju, jei projektas finansuojamas iš skolintų lėšų (Lunkevičius 2001).

	Finansiniai rodikliai

	Likvidacinė vertė
	Grynas pinigų srautas projekto likvidavimo (pardavimo) stadijoje (Ustinovičius 2004).

	Skaičiuojamasis pelnas
	Uždirbtas pelnas per projekto įgyvendinimo laikotarpį (Hudson-Wilson 1998).

	Mokesčiai valstybei
	Per projekto įgyvendinimo laiką valstybei sumokami mokesčiai

	Grynųjų pinigų srautas
	Įplaukų ir išlaidų skirtumas iš projekto veiklos kiekvienu projekto įgyvendinimo laikotarpiu (Rutkauskas 2001b).

	Projekto išlaikymo ir valdymo išlaidos
	Visos išlaidos reikalingos projektui įgyvendinti bei projekto gyvavimo cikle padarytos išlaidos, reikalingos projektui išlaikyti (eksploatacinės statinių ir verslo išlaidos)

	Grynosios pajamos
	Apima disponuojamas pajamas ir lėšas, susijusias su taupymu ir kaupimu, taigi atsižvelgiama į visus lėšų šaltinius (Shapiro 2004)


2.2 lentelės tęsinys

	1
	2

	Finansinio efektyvumo rodikliai

	Vidinė pelno norma (IRR)
	Diskonto norma, kuriai esant laukiamų projekto piniginių įplaukų vertė lygi laukiamai projekto išlaidų vertei. Šis rodiklis, priimant investicinius sprendimus, investitoriui yra pagrindinis orientyras, bet tai nereiškia, kad kiti rodikliai nėra svarbūs (Rutkauskas 2001a,b; Shapiro 2004 ir kt.).

	Grynoji esama vertė (NPV)
	Skirtumas tarp visų piniginių įplaukų ir išlaidų verčių, kurios susijusios su projekto realizacija, projekto pradžioje. Šis rodiklis rodo projekto rezultatyvumą, generuojant grynuosius pinigų srautus ir iniciatoriui (projekto kūrėjui) jis yra svarbiausias, lyginant su kitais rodikliais, įrodant projekto tikslingumą (Rutkauskas 2001a,b; Shapiro 1996 ir kt.).

	Investicijų atsipirkimo laikas (PBP)
	Rodiklis apibrėžiamas kaip laikotarpis t, reikalingas pradiniam kapitalui sugrąžinti. Projektas priimtinas, jei lėšų grįžimo laikotarpis neviršija projekto gyvavimo lako. Kuo šis laikotarpis trumpesnis, tuo projektas efektyvesnis ir patrauklesnis potencialiam investuotojui (Rutkauskas, Tamošiūnienė 2002; Ustinovičius 2004; Lunkevičius 2001).

	Pelningumo indeksas
	Rodo santykinį projekto pelningumą (diskontuotą rentabilumą) ir yra lygus diskontuoto pajamų srauto ir diskontuoto išlaidų srauto santykiui. Šis rodiklis apibrėžia įdėjimų efektyvumą, ir rezultatas yra priimtinas, kai jis didesnis už vienetą (Shapiro 2004; Rutkauskas 2001a,b; Lunkevičius 2001; Гинсбург 2005).

	Investicijų rentabilumas
	Parodo, kiek grynųjų piniginių vienetų (įvertinus diskontavimą) uždirbs vienas piniginis vienetas, investuotas į projektą. Šis dydis išreiškiamas koeficientu: kuo šis koeficientas didesnis, investicinis projektas yra geresnis (Ustinovičius 2004; Rutkauskas, Tamošiūnienė 2002).

	Teisinės aplinkos rodikliai

	Nusikalstamumas
	Užregistruotos nusikalstamos veikos 1 km spinduliu nuo projekto vykdymo vietos. Rodiklis parodo projekto vykdymo aplinkos tendencijas nusikalstamumo aspektu.

	Teisinė aplinka
	Vykstantys teisminiai ginčai dėl nekilnojamojo turto objektų projekto vykdymo vietovėje. Rodiklis parodo kiek teisminių ginčų vyksta konkrečiu metu dėl nekilnojamojo turto objektų ir parodo tendencijas su kokiais sunkumais yra tikimybė susidurti vykdant projektą.


2.2 lentelės tęsinys

	1
	2

	Teritorijos patrauklumo rodikliai (komercinės paskirties objektams)

	Automobilių laikymo galimybės
	Rodiklis, apibūdinantis laikomų automobilių skaičiau galimybę ir patogumą tam tikroje vietoje. Kuo didesnis galimas automobilių stovėjimo vietų skaičius, tuo vieta yra patrauklesnė (Ustinovičius, Stasiulionis 2001; Zavadskas et al. 2004b; Stasiulionis 2004; Lunkevičius 2001).

	Lygiaverčių konkurentų būvimas
	Tai panašaus pobūdžio komercinių objektų buvimas rajone, kuriame nagrinėjamas objektas. Tai turi įtaką verslo galimybėms. Kartais konkurento buvimas netgi pagerina verslo galimybes. Šis rodiklis apibūdinamas konkurentų įtaka verslo objektui, matuojamas balais nuo 1 iki 7 (Ustinovičius, Stasiulionis 2001; Zavadskas et al. 2004b; Stasiulionis 2004; Lunkevičius 2001).

	1 km spinduliu gyvenančių žmonių skaičius
	Šis rodiklis apibūdina ar verta statyti komercinės paskirties objektą vietovėje, kurioje yra tam tikras gyvenančių žmonių tankis. Kartais šį rodiklį atsveria tokie rodikliai, geras visuomeninio transporto srautas. Rodiklis apibūdinamas gyvenančių žmonių skaičiumi (tūkstančiais) 1 km spinduliu (Ustinovičius, Stasiulionis 2001; Zavadskas et al. 2004b; Stasiulionis 2004).

	Sklypo kaina
	Šis rodiklis leidžia patikrinti, ar apsirinktos vietos rinkos vertė panaši, lyginant su prašoma kaina. Rodiklis išreiškiamas tūkstančiais litų už 1 a žemės sklypo (Ustinovičius, Stasiulionis 2001; Zavadskas et al. 2004b; Stasiulionis 2004).

	Visuomeninio transporto srautas
	Svarbus rodiklis pritraukiant klientus, neturinčius nuosavų transporto priemonių. Šis rodiklis, apibūdinantis transporto srautą, matuojamas balais nuo 1 iki 7. 1 balas rodo mažą transporto srautą, 7 balai – labai didelį (Ustinovičius, Stasiulionis 2001; Zavadskas et al. 2004b; Stasiulionis 2004).

	Matomumas nuo pagrindinių gatvių
	Rodiklis, leidžiantis klientui nesunkiai atrasti ieškomą komercinį objektą. Šis rodiklis, apibūdinantis matomumą, matuojamas balais nuo 1 iki 7. 1 balas rodo labai blogą matomumą, 7 balai labai gerą (Ustinovičius, Stasiulionis 2001; Zavadskas et al. 2004b; Stasiulionis 2004).




2.2 lentelės tęsinys

	1
	2

	Komunikacijų infrastruktūra
	Rodiklis nurodo, kokios galimybės komercinį objektą minimaliomis išlaidomis prijungti prie esamų miesto ar vietovės komunikacijų. Šis rodiklis matuojamas balais nuo 1 iki 7. 1 balas rodo menką komunikacijų infrastruktūros lygį vietovėje, 7 balai – labai didelį (Ustinovičius, Stasiulionis 2001; Zavadskas et al. 2004b; Stasiulionis 2004; Lunkevičius 2001).

	Aplinkos pasikeitimai ateityje
	Šis rodiklis matuojamas balais nuo 1 iki 7. 1 balas apibūdina mažą, o 7 balai – didelį aplinkos pasikeitimų poveikį vietovėje (Ustinovičius, Stasiulionis 2001; Zavadskas et al. 2004b; Stasiulionis 2004).

	Verslo perspektyvas apibūdinantys rodikliai

	Fondų biržos indeksas
	Pagal projekto vietovę parenkamas fondų biržos indeksas parodantis bendrąsias fondų rinkos pokyčių tendencijas. 

	EURIBOR (ang. Euro Interbank Offered Rate)
	Vidutinės Europos tarpbankinės rinkos palūkanų normos, kuriomis bankai pageidauja (pasiruošę) paskolinti lėšų eurais kitiems bankams (Kancerevičius 2006).

	Šalies BVP (bendrojo vidaus produkto) pokytis
	Šalies, kurioje vykdomas projektas, bendro vidaus produkto pokytis per vienerius metus.

	Vartotojų kainų indeksas (CPI, ang. Consumer price index)
	Tai statistinis svorinis tam tikro nustatyto prekių ir paslaugų rinkinio (kurį vidutiniškai perka kiekvienas dirbantis miestietis) kainų įvertinimas. Šis kainų indeksas seka nustatyto prekių ir paslaugų rinkinio kainų pokyčius ir taip leidžia nustatyti infliacijos lygį.

	Nedarbo lygis
	Bedarbių santykis su ekonomiškai aktyviais šalies gyventojais. Ekonomiškai aktyviais laikomi darbingo amžiaus, visada pasirengę pradėti dirbti asmenys.


Kadangi rodiklių hierarchinė struktūra yra sudaryta remiantis iš teorinių šaltinių gautu rodiklių sąrašu, esama struktūra yra teorinė ir turi būti patikrinta praktikų. Siekiant, kad esamą sistemą aprobuoti praktikų, yra daroma apklausa, kurios metu apklausiami nekilnojamojo turto rinkos vertinimo, bankinio sektoriaus specialistai, privatūs investuotojai, rizikos vertinimo specialistai. Apklausai keliami tikslai:

25. Išsiaiškinti ar teorinių šaltinių pagrindu suformuota rodiklių sistema yra pakankamai išsami, ar visi nurodyti rodikliai yra aktualūs (ar verta gaišti laiką juos skaičiuojant), papildyti sistemą rodikliais, kuriuos naudoja praktika (kurių nėra šioje sistemoje);

26. Nustatyti rodiklių ir jų grupių reikšmingumus.

Rodiklių, patenkančių į hierarchinę sistemą, aprašymas pateikiamas 2.2 len-telėje. 

Sudarius vertinimo kriterijų hierarchinę struktūrą, ne mažiau svarbu nustatyti jų reikšmingumus. Tai toliau ir nagrinėjama.
2.1. Nekilnojamojo turto investicinių sprendimų vertinimo kriterijų reikšmingumų nustatymas

Sudarius nekilnojamojo turto investicinių projektų vertinimo hierarchinę struktūrą, tęsiamas investicinio projekto vertinimo uždavinys. Alternatyvų pasirinkimo problemos atsiranda daugelyje investicinių projektų vertinimo situacijų (Hwang, Yoon 1981; Zavadskas et al. 1995; Ginevičius, Podvezko 2001 ir kt.). Sprendžiant uždavinius, susijusius su investiciniu statybos patikimumu, nagrinėjami rodikliai, padedantys įvertinti investicinio projekto ilgaamžiškumą, rizikingumą, piniginius srautus ir t. t. (Rutkauskas 2000, 2001a,b; Simanauskas, Šidlauskas 2006 ir kt.).

Nepriklausomai nuo to, koks metodas yra taikomas uždaviniui ir daugiakriterinio vertinimo problemoms spręsti, visų pirma nustatomi kriterijų svoriai (reikšmingumai) 

, kurie rodo tam tikro kriterijaus svarbą projekto efektyvumui. Todėl kriterijų reikšmingumo nustatymo problemai moksliniuose tyrimuose skiriamas didelis dėmesys (Hwang, Yoon 1981; Zavadskas, Kaklauskas 1996; Ustinovičius et al. 2000; Saaty 1980; Ustinovičius 2004; Ustinovičius et al. 2006a,b, 2007a,b; Ginevičius 2006, 2007a,b, 2008; Ginevičius, Podvezko 2003; Podvezko 2008 ir daugelis kitų).

Įvairiuose autorių darbuose nustatytus kriterijų reikšmingumus bendruoju atveju galima skirstyti į objektyvius ir subjektyvius. Kriterijų reikšmingumas gali būti nustatomas remiantis privilegijuotąja informacija ir nuosavo vektoriaus metodu (Saaty 1980), mažiausių kvadratų lyginimo metodu (Chu et al. 1979), Delphi metodu (Hwang, Lin 1987), LINAMP metodu (angl. Linear Programming Techniques for Multidimensional Analysis of Priviledged) (Srinivasan, Shocker 1973), įvairiais programiniais matematiniais modeliais (Pekelman, Sen 1974).

Nepaisant metodų įvairovės, kriterijų svorius (reikšmingumus) praktikoje dažniausiai nustato specialistai ekspertai (Podvezko 2006) – t. y. taikomas subjektyvus vertinimas. Nagrinėjamu nekilnojamojo turto investicinių projektų atveju ekspertinis vertinimas yra tinkamiausias, kadangi konkretus investicinis projektas pirmiausia turi tenkinti investuotojo poreikius, kurie savaime yra subjektyvūs. 
Kai svorių skaičiavimo pagrindą sudaro specialistų ekspertų vertinimai, kriterijų svoriai nustatomi, taikant matematinės statistikos metodus. Nepriklausomai nuo taikomo metodo vertinimo logika yra vienoda: svarbiausias i-asis rodiklis turės didžiausią svorį 

. Sutarta, kad svorių suma turi būti lygi vienetui: 

Ekspertų vertinimų rezultatas yra matrica C=

 (i =1,…,m; k= 1,…,r), čia m – lyginamųjų rodiklių (objektų) skaičius, r – ekspertų skaičius. Ekspertai gali vertinti laukiamą rodiklio reikšmę skirtingu būdu. Tuo atveju, jei investuotojas turi savo individualius specifinius investicinius reikalavimus, rodiklių reikšmingumus nustato pats, siekiant, kad rodiklių sistema ir sudėti prioritetai maksimaliai atitiktų investuotojo reikalavimus.
Paprasčiausias iš taikomų metodų yra rodiklių (objektų) rangavimas (Podvezko 2008). Rangavimas yra procedūra, kai pačiam svarbiausiam rodikliui (objektui) suteikiamas rangas, lygus vienetui, antram pagal svarbumą – rangas 2 ir t. t., paskutiniam pagal svarbumą – rangas m; čia m – lyginamųjų rodiklių (objektų) skaičius. Ekvivalentiniams rodikliams suteikiama vienoda reikšmė – eilinių rangų aritmetinis vidurkis.

Svorių reikšmes galima toliau taikyti daugiakriteriniame vertinime, jei ekspertų nuomonės suderintos (neprieštaringos). Suderinamumo lygį nustato Kendallo konkordancijos koeficientas 

 (Kendall 1970; Podvezko 2005, 2007).
Konkordancijos koeficientas 

 skaičiuojamas pagal formulę (Kendall 1970):

čia 

 – ekspertų skaičius, 

– vertinamų rodiklių skaičius.

Kvadratų suma 

 skaičiuojama pagal toliau pateiktą schemą (Podvezko 2005, 2007):

1. Skaičiuojamas ekspertų vertinimų 

 kiekvieno rodiklio rangų sumos 

 pagal formulę:

2. Skaičiuojamas bendras rangų vidurkis 

 pagal formulę:

3. Dydis 

, t. y. rangų sumų 

 nuokrypių nuo bendro vidurkio 

 kvadratų suma skaičiuojama pagal formulę:

Iš tikrųjų ekspertų vertinimų suderinamumo lygį nustato ne pats konkordancijos koeficientas 

, o susijęs su juo dydis 

, skaičiuojamas pagal formulę (Kendall 1970):

Įrodyta (Kendall 1970), kad jeigu suskaičiuota pagal (2.5) formulę 

 reikšmė didesnė už kritinę 

 paimtą iš 

 skirstinio lentelės su 

 laisvės laipsniu ir pasirinktu reikšmingumo lygmeniu 

 artimu nuliui, tai priimama statistinė hipotezė apie ekspertų vertinimų suderinamumą.

Ekspertų vertinimai yra stochastinio pobūdžio: keičiant, pavyzdžiui, ekspertų grupės sudėtį, pasikeis ir rodiklių vertinimų reikšmės, ir atitinkama rangų lentelė, o nuo to priklauso konkordacijos koeficiento W  ir 
[image: image43.wmf]2

c

 suskaičiuotos reikšmės ir kaip pasekmė vertinimų suderinamumo lygis. Taip pat keičiasi ir rodiklių svoriai 
[image: image44.wmf]i

w

, o nuo to priklauso ir lyginamųjų objektų rangavimas bei sprendimo priėmimas (Podvezko 2006). 

Disertacijoje investicinių projektų vertinimo rodiklių reikšmingumams nustatyti pritaikomas tiesioginis reikšmingumo priskyrimo metodas. Nustatant rodiklių reikšmingumus apklausoje dalyvavo dvylika ekspertų. Ekspertai parinkti iš skirtingų 12 kompanijų atstovų, kurios užsiima nekilnojamojo turto projektų vystymu, administravimu, nekilnojamojo turto fondų valdymu, finansinėmis ir juridinėmis konsultacijomis, yra tarpininkai ir turto vertintojai.

Kiekvienas ekspertas dalyvavęs apklausoje, suteikė reikšmingumus rodikliams, vykdant apklausą hierarchinės struktūros tvarka, einant nuo apatinio iki viršutinio hierarchijos lygmens (2.3 lentelė).

Apklausa vykdyta trimis etapais. Pirmame etape gautos ekspertų nuomonės apie hierarchinės struktūros pirmo lygio rodiklių reikšmingumus. Pirmame etape rodikliai sugrupuoti pagal hierarchinę struktūrą į pogrupius. Vienoje anketoje ekspertui pateikiami vieno pogrupio rodikliai, ekspertai šiems rodikliams turi suteikti reikšmingumus bei rangą priskiriant rodiklio prioritetiškumą vienas kito atžvilgiu. Rodiklių reikšmingumų suma pogrupyje turi būti lygi vienetui.
Antru apklausos etapu gautos ekspertų nuomonės apie hierarchinės struktūros antro lygio rodiklių reikšmingumus. Apklausa vykdoma analogiškai pagal pogrupius. Trečiu apklausos etapu gautos ekspertų nuomonės apie hierarchinės struktūros trečio lygio rodiklių reikšmingumus. Kiekvieno hierarchinės struktūros lygio rodiklių reikšmingumų ekspertų apklausa vykdoma vadovaujantis tais pačiais principais.

2.3 lentelė. Ekspertų apklausos anketos pavyzdys
Table 2.3. Example of the expert survey questionnaire
	Verslo aplinką apibūdinantys rodikliai
	Reikšmingumas
	Rangas

	Fondų biržos indeksas
	
	

	EURIBOR
	
	

	Šalies BVP pokytis
	
	

	Vartotojų kainų indeksas (VKI)
	
	

	Nedarbo lygis
	
	


Turint ekspertų nuomones, tikrinamas ekspertų nuomonių suderinamumas. Kadangi pirmame hierarchinės struktūros lygyje yra šešios rodiklių grupės, o antrame dvi, tai viso ekspertų nuominių suderinamumo skaičiavimai atliekami aštuonis kartus. Kiekvienai rodiklių grupei nustatomas konkordancijos koeficientas ir 

 parametras. Tokiu būdu nustatyta, kad ekspertų nuomonių suderinamumas yra pakankamas vertinant kiekvieno lygio rodiklių reikšmingumus. Ekpertų nuomonių suderinamumo skaičiavimai pateikiami priede A.
Apskaičiuoti reikšmingumai pateikiami 2.4 lentelėje.
Gauta rodiklių hierarchinės struktūra su nustatytais rodiklių reikšmingumais. Akivaizdu, kad nustatyti reikšmingumai atitinka bendrąsias rinkos tendencijas ir investuotojų sutaikinamus prioritetus bendrąja prasme. Nepaisant to, kiekvienas investuotojas gali turėti individualių reikalavimų ir prioritetų, todėl kiekvienu konkrečiu atveju, norint atlikti investicinių projektų į nekilnojamąjį turtą vertinimą ir atitikimą investuotojo keliamiems reikalavimamas, investuotojas gali nustatyti reikšmingumus iš naujo, taip paskirstydamas prioritetus pagal jo konkrečius keliamus reikalavimus.

Turinti rodiklių hierarchinę struktūrą ir rodiklių reikšmingumus, skaičiuojamos rodiklių reikšmės ir jų stochastinė išraiška.
2.3. Nekilnojamojo turto projektų vertinimo parametrų stochastinis modeliavimas

Nekilnojamojo turto projektų investicinių sprendimų tikslumas priklauso nuo tinkamo vertinimo parametrų reikšmių nustatymo. Investiciniams projektams ir jų parametrams būdingas neapibrėžtumas, kuris sukelia papildomas rizikas. Todėl projektų parametrų reikšmėms modeliuoti siūloma taikyti imitacinį modeliavimą, o reikšmėms nustatyti – stochastinius dydžius.

Autorius siūlo analizuojamus investicinių projektų parametrus vertinti taikant statistinio imitavimo algoritmą (Podvezko 2008; Rutkauskas, Tamošiūnienė 2006).

Parametrams, kurie yra apskaičiuojami iš projekto prognozuojamų pinigų srautų statistiškai modeliuojamas rizikos vertinimui skirtas diskonto normos parametras. Jo pagrindu yra atliekamas kitų, susijusių, parametrų imitacinis modeliavimas. Statistiškai modeliuojant vieną parametrą nuo kurio priklauso kiti dydžiai, gaunami maksimaliai teisingi jų pasiskirstymai ir išlaikomos tarpusavio priklausomybės. Kita vertus, pavyzdžiui, jei NPV ir IRR perskaičiavimui naudojamos skirtingai sugeneruotas atsitiktinių dydžių eilės, tai tikėtina, kad ir skirstiniai skirsis ir nebus išlaikytos tarpusavio priklausomybės. 

Kitiems dydžiams, kurių reikšmės nepriklauso nuo diskonto normos rodiklio, modeliuoti galima iš karto taikyti imitacinio modeliavimo algoritmą, nes šie dydžiai neskaičiuojami iš prognozuojamų srautų, o nustatomi tam tikrame projekto etape. Nereikia išlaikyti tiesioginių priklausomybių, nes jų nėra.

Taikant siūlomą metodą nagrinėjamas procesas arba jo atskirų komponentų reikšmės kisdamos kartojasi daug kartų, skaičiuojant kiekvienam variantui atsitiktinį, bet įmanomą rezultatą. Tuo tikslu kiekvienam metodo kintamajam reikia nustatyti galimų svyravimų intervalų rėžius.
2.4 lentelė. Rodiklių reikšmingumai
Table 2.4. Significances of criteria

	
	Grupė
	Svoris
	Rodikliai
	Svoris
	Rodikliai
	Svoris

	NT projektų efektyvumo vertinimo kriterijai
	Projekto aplinkos kriterijai
	0,4
	Verslo aplinką apibūdinantys rodikliai
	0,35
	Fondų biržos indeksas
	0,16

	
	
	
	
	
	EURIBOR
	0,31

	
	
	
	
	
	Šalies BVP pokytis
	0,16

	
	
	
	
	
	Vartotojų kainų indeksas (VKI)
	0,25

	
	
	
	
	
	Nedarbo lygis
	0,12

	
	
	
	Teritorijos patrauklumas (rodiklių struktūra priklauso nuo projekto 
pakraipos)
	0,325
	Automobilių laikymo galimybės
	0,19

	
	
	
	
	
	Lygiaverčių konkurentų būvimas
	0,12

	
	
	
	
	
	1 km spinduliu gyvenančių gyventojų skaičius
	0,12

	
	
	
	
	
	Sklypo kaina
	0,12

	
	
	
	
	
	Visuomeninio transporto srautas
	0,10

	
	
	
	
	
	Matomumas nuo pagrindinių gatvių
	0,20

	
	
	
	
	
	Komunikacijų infrastruktūra
	0,06

	
	
	
	
	
	Aplinkos pasikeitimai ateityje
	0,09

	
	
	
	Teisinę aplinką apibūdinantys rodikliai
	0,325
	Nusikalstamumas
	0,26

	
	
	
	
	
	Teisinė aplinka
	0,74

	
	Ekonominiai efektyvumo kriterijai
	0,6
	Finansinio 
efektyvumo 
rodikliai
	0,4
	Vidinė pelno norma IRR
	0,24

	
	
	
	
	
	Grynoji dabartinė vertė NPV
	0,16

	
	
	
	
	
	Investicijų atsipirkimo laikas
	0,45

	
	
	
	
	
	Pelningumo indeksas
	0,08

	
	
	
	
	
	Investicijų rentabilumas
	0,07

	
	
	
	Finansiniai 
rodikliai
	0,2
	Grynosios pajamos
	0,40

	
	
	
	
	
	Projekto išlaikymo ir valdymo išlaidos
	0,27

	
	
	
	
	
	Grynųjų pinigų srautas
	0,09

	
	
	
	
	
	Mokesčiai valstybei
	0,15

	
	
	
	
	
	Skaičiuojamasis pelnas
	0,09

	
	
	
	Finansavimo 
rodikliai
	0,4
	Nuosavų lėšų poreikis
	0,32

	
	
	
	
	
	Investuotojo dalis bendrojoje investicijoje
	0,18

	
	
	
	
	
	Kreditinių lėšų poreikis
	0,22

	
	
	
	
	
	Įsiskolinimo padengimo laikas
	0,28


Jei modelio stochastinį parametrą (charakteristiką) X vertina ekspertai arba yra jo reikšmių vienarūšių statistinių duomenų masyvas, tai taikant matematinės statistikos metodus, galima nustatyti šio parametro teorinį tikimybinį skirstinį su pasiskirstymo funkcija F(X) ir su pasirinkto patikimumo lygmeniu, artimu vienetui, apskaičiuoti kiekvieno modelio parametro pasikliautinojo intervalo rėžius (Podvezko 2008). 

Statistinio imitavimo pagrindą sudaro atsitiktinių arba pseudoatsitiktinių skaičių ξ1, ξ2,... ξN tolygiai pasiskirsčiusių intervale [0,1], sugeneruota seka, čia N – imitacijų skaičius. Teorinis statistinio imitavimo metodo pagrindas yra didžiųjų skaičių dėsnis ir centrinė ribinė teorema.

Statistinio imitavimo taikymą galima parodyti bet kokio X parametro atžvilgiu. Šis procesas gali būti realizuotas pagal tokią schemą (Podvezko 2008):
1. Gaunama kompiuteryje sugeneruoto atsitiktinio dydžio, tolygiai pasiskirsčiusio intervale [0,1] reikšmė ξi, čia i= 1, …, N, N – imitacijų skaičius.

2. Pasirenkamas normalusis Gauso skirstinys F(X), taigi parametro atsitiktinė suimituota reikšmė gaunama iš lygybės:

čia: 

 – atvirkštinė funkcija F(X) funkcijos atžvilgiu.

Atsitiktinės reikšmės imituojamos visiems taikomo daugiakriterinio metodo parametrams pagal (2.7) formulę. Visų parametrų vieną kartą suimituotos reikšmės įstatomos į taikomą daugiakriterinio modelio parametrų formulę ir skaičiuojamos parametro reikšmės 

 ir nustatoma lyginamųjų objektų prioritetiškumo eilė (čia i – eilinės imitacijos numeris; i=1,2,...,N; N – bendras imitacijų skaičius.

Jei atsitiktinis dydis X pasiskirstęs pagal dažniausiai praktikoje taikomą normalųjį dėsnį su parametrais α ir σ, tai skirstinio reikšmę X galima imituoti pagal formulę 2.7 (Podvezko 2008).

čia 

 – sugeneruotos atsitiktinio dydžio, tolygiai pasiskirsčiusio intervale [0,1] reikšmės, i=1, …,k, k– suimituotų reikšmių skaičius. 

Praktikoje patogu taikyti (2.8) formulę, kai k=12, t.y. iš 12 suimituotų atsitiktinių skaičių, tolygiai pasiskirsčiusių intervale [0,1], gauname vieną normaliojo skirstinio reikšmę. Tokiu atveju dydis X skaičiuojamas pagal formulę:

Sudarius nekilnojamojo turto projektų efektyvumą aprašančių rodiklių hierarchinę struktūrą, nustačius jų svorius ir parinkus projektų parametrų stochastinio modeliavimo metodiką, kitas svarbus žingsnis – tinkamo daugiakriterinio vertinimo metodo parinkimas.

2.4. Nekilnojamojo turto investicinių sprendimų daugiakriterinio vertinimo metodo parinkimas

Selektonovacijos teorija padeda priimti sprendimus įvertinant keletą arba daugiau dažniausiai vienas kitam prieštaraujančių efektyvumo rodiklių. Selektonovacijos problemų yra labai įvairių, tačiau visi šie uždaviniai turi keletą bendrų bruožų (Hwang, Yoon, 1981; Zavadskas, Kaklauskas, 1996; Xu, Yang, 2001): problemos turi keletą rodiklių, vertinimo kriterijai dažniausiai prieštarauja vieni kitiems, vertinimo rodikliai turi skirtingus matavimo vienetus. Šių problemų sprendimo rezultatas – sukurta geriausia alternatyva arba išrinkta viena iš anksčiau numatytų baigtinio skaičiaus alternatyvų. 

Siekiant parinkti daugiakriterinius metodus, kurie galėtų būti taikomi investiciniams projektams vertinti, tikslinga išsamiau analizuoti galimą daugiakriterinių sprendimo priėmimo metodų klasifikavimą ir tik tuomet atlikti metodų analizę.

Daugiakriteriniai vertinimo metodai gali būti klasifikuojami pagal įvairius kriterijus. 

Vienas iš klasifikavimo būdų yra skirstymas į klasikinius ir technologinius (Zavadskas, Kaklauskas 1996). Klasikinių metodų pagrindą sudaro silpno prioritetiškumo principas, kuris leidžia įvertinti rodiklių svarbą. Šiuo atveju galima nustatyti visų alternatyvų eiliškumą, kad rasti racionalią (-ias) alternatyvą (-as). Technologiniams metodams priskiriami dominavimo (angl. outranking) ir neapibrėžtų aibių (angl. fuzzy-set) metodai. Jiems netaikomas silpno prioritetiškumo principas. 

Sprendimų priėmimo metodus taip pat galima skirstyti į kompensuojančius ir nekompensuojančius (Hwang, Yoon 1981). Kompensuojančiuose metoduose vienos tikslinės funkcijos reikšmingumo sumažėjimas gali būti kompensuojamos kitos tikslo funkcijos reikšmingumo padidėjimu. Šiuo atveju kompensavimo galimybės priklauso nuo sprendžiamo uždavinio tipo ir sprendimus priimančių asmenų. Nekompensuojančiuose metoduose to atlikti negalima. Metodų klasifikacija pateikiama 2.5 lentelėje.
2.5 lentelė. Kompensuojantys ir nekompensuojantys metodai (Hwan, Yoon 1981)
Table 2.5. Compensative and non compensative methods (Hwan, Yoon 1981)
	Kompensuojantys metodai
	Nekompensuojantys metodai

	Svertiniai metodai (SAW, analitinės hierarchijos (AHP) metodas ir kt.)

Idealaus taško metodai (TOPSIS ir kt.)

Konkordancijos metodai (linijinio programavimo metodas (LINMAP) ir kt.)

Naudingumo laipsnio vertinimo metodai (COPRAS ir kt.)
	Dominavimo metodas

Maksimino (Valdo) metodas

Maksimakso metodas

Konjungtyviniai metodai

Disjungtyviniai metodai





2.2 pav. Daugiakriterinių metodų klasifikacija pagal pradinę informaciją 

(Hwan, Yoon 1981)

Fig. 2.2. Clasification of multiple criteria methods based on initial data 
(Hwan, Yoon 1981)

Kitas, ne mažiau paplitęs daugiakriterinių metodų klasifikavimo būdas – metodų skirstymas pagal esamą ir naudojamą informaciją (Hwang, Yoon 1981). Ši klasifikacija pateikiama 2.2 paveiksle.

Panašią klasifikaciją daugiakriterinių metodų siūlo Triantaphyllou (2000). Nesant informacijos, jo manymu, reikėtų taikyti dominavimo, Maksimino arba Maksimakso metodus. Kai turima informacija yra standartinio lygio, taikytini disjungtyvinis ir konjungtyvinis metodai. Jei yra eiliškumo duomenys, pritaikomi atmetimų ir leksikografiniai metodai. Turint kiekybinius duomenis, galima naudoti svertinį sumavimo, svertinį sandaugos, ELECTRE ir TOPSIS metodus bei analitinį hierarchijos procesą (AHP).

Laričevas (Ларичев 1997) sprendimų priėmimo metodus skirsto į keturias grupes:

· metodai pagal kiekybinius matavimus. Šiai grupei priklauso plačiai žinomi metodai, pagrįsti daugiakriterine naudingumo teorija (Hwang, Yoon 1981; Zimmermann, Gutsche 1991; Кини, Райфа 1981), taip pat daugybė kitų naujų metodų;

· metodai pirminių kokybinių matavimų pagrindu, kurie rezultatai iš karto įgauna kiekybinį pavidalą. Šiai grupei priskiriami analitinės hierarchijos metodai (AHP) (Saaty 1980; Саати, Керне 1991), taip pat metodai, kuriuose naudojamos neapibrėžtos aibės (Zadeh 1965);

· metodai kiekybinių matavimų pagrindu, bet naudojant kelis indikatorius alternatyvoms lyginti (lyginamosios preferencijos metodai) (Roy 1991), LINAMP (Srinivasan, Shocker 1973; Hwang, Yoon 1981), TOPSIS (Hwang, Yoon 1981; Arditi, Gunaydin 1998), SAW (MacCrimmon 1968) ir kt.;

· metodai, pagrįsti kokybiniais matavimais, nenaudojant perėjimo prie kiekybinių kintamųjų. Šiai grupei priklauso verbalinės analizės sprendimų metodai (Ларичев, Мошкович 1996): ZAPROS (Ларичев et al. 1979), ZAPROS III (Larichev 2001), PARK (Ларичев, Мошкович 1996), ORKLASS (Ларичев et al. 1990), DIFKLASS (Larichev, Bolotov 1996), CIKL (Асанов, Борисенков et al. 2001) ir kt.

Daugelis pasaulio mokslininkų (Geoffrey 1988; Goodwin, Wright 1996; Urli, Nadeu 1999; Zavadskas, Kaklauskas 1996; Zavadskas et al. 2001 ir kt.) nagrinėjo daugiakriterinius metodus. Mahmoud ir Garcia (2000) tarpusavyje lygino penkis daugiakriterinio vertinimo metodus: svertinio vidurkio (SAW), PROMETHEE II, kompromisinio programavimo (CP), ELECTRE II ir analitinį hierarchijos procesą (AHP). Buvo vertinamas gautų rezultatų pastovumas, metodų aiškumas ir metodui reikalingos papildomos informacijos kiekis. Prieita prie išvados, kad jų suformuluotam uždaviniui spręsti labiausiai tinka svertinio vidurkio metodas. 

Zanakis et al. (1998) matematiniams eksperimentams pasirinko aštuonis metodus: ELECTRE, TOPSIS, eksponentinio svėrimo (MEW), paprastų svorių sudėjimo (SAW) ir keturias analitinio hierarchijos proceso versijas. Tinkamiausiais pripažinti paprastų svorių sudėjimo ir eksponentinio svėrimo metodai. Po jų seka TOPSIS, analitinis hierarchijos procesas ir galiausiai ELECTRE. Dar kiti autoriai (Opricovic, Tzeng 2004) atliko VIKOR ir TOPSIS metodų lyginamąją analizę, alternatyvas vertindami pagal jų atstumą iki idealaus sprendinio. Pastebėta, kad skaičiuojant TOPSIS metodu trumpiausią atstumą iki idealaus teigiamo sprendinio ir ilgiausią atstumą iki idealaus neigiamo sprendinio, nepakankamai įvertinami tų atstumą santykiniai reikšmingumai. 

Kiekvienas minėtų metodų faktiškai reprezentuoja grupę metodų, turinčių panašias charakteristikas. Tolesnei analizei autorius pasirinko penkis daugiakriterinio vertinimo metodus: SAW, MCDM–23 , ELECTRE I, TOPSIS, 
COPRAS.

Lyginant išanalizuotus daugiakriterinio vertinimo metodus, galima teigti, kad jie skiriasi savo sudėtingumu ir geriausios alternatyvos nustatymo būdais, todėl skirtingais metodais nustatyti alternatyvų prioritetai gali skirtis. 

SAW ir MCDM–23 ideali alternatyva nustatoma paprastojo svėrimo būdu.

ELECTRE I, TOPSIS, COPRAS metodai leidžia įvertinti rodiklių reikšmių svyravimo ribas. Išsamesnis nagrinėtų daugiakriterinio vertinimo metodų palyginimas pateikiamas 2.6 lentelėje. 
Parenkant konkrečius daugiakriterinius metodus nekilnojamojo turto investicinių projektų efektyvumui vertinti, reikia atsižvelgti į tai, kad projektų alternatyvos analizuojamos remiantis hierarchine rodiklių sistema, o konkretūs projektų vertinimo parametrai išreiškiami stochastiniais dydžiais. Daugiakriterinė analizė atliekama keliais etapais, pirmiausia žemiausiame hierarchijos lygyje, o po to kylama iki aukščiausio hierarchijos lygmens. Atliekant skaičiavimus kiekvieno hierarchinio lygmens skaičiavimų rezultate reikia gauti skaitinę to lygmens skaičiavimų išraišką. Atitinkamai, atliekant hierarchijos skaičiavimus, turi būti taikomas nesudėtingas daugiakriterinio vertinimo metodas, kad gauti kiekvienos alternatyvos skaitinę išraišką. Dėl stochastinės vertinimo parametrų prigimties galutinius alternatyvų prioritetus nustatančius metodus yra galimybė taikyti tik galutiniame hierarchijos skaičiavimo etape. Nepaisant to, kad pradiniame ir tarpiniuose hierarchijos skaičiavimo etapuose reikia taikyti nesudėtingus metodus teikiančius kiekvieno varianto vertę, galutiniame hierarchijos skaičiavimo etape siūloma taikyti metodą kuris nustato galutinį alternatyvų prioritetą. Taip siūloma daryti visų prima dėl to, kad reikia lyginti stochastinės prigimties rodiklius, kuriuos apibūdina du parametrai – vidurkis ir vidutinis kvadratinis nuokrypis bei tai, kad  esant pakankamai dideliam (daugiau nei 3) galimų projektų (variantų) skaičiui, projektus gali būti sunku palyginti net ir pagal du parametrus. 

2.6 lentelė. Daugiakriterinių vertinimo metodų palyginimas 

Table 2.6. Comparison of multiple criteria evaluation methods 
	Metodas
	Reikalavimai rodikliams
	Matricos normalizavimas
	Geriausios alternatyvos nustatymo būdas
	Galimybė įvertinti reikšmių svyravimo ribas
	Sudėtingumas

	SAW
	Tik skaitiniai rodikliai
	Tiesinis
	Svertinis
	Ne
	Labai paprastas

	ELECTRE I
	Kokybiniai ir kiekybiniai rodikliai
	Neatliekamas, nustatomos tik svyravimo ribos
	Dominuojančio santykio
	Taip
	Sudėtingas

	TOPSIS
	Kokybiniai ir kiekybiniai rodikliai
	Vektorinis
	Artumo idealiam taškui
	Ne
	Labai paprastas

	COPRAS
	Kokybiniai ir kiekybiniai rodikliai
	Proporcija kitų rodiklių atžvilgiu
	Proporcinis
	Taip
	Paprastas

	MCDM-23
	Kokybiniai ir kiekybiniai rodikliai
	Paverčiant balais
	Svertinis
	Ne
	Labai paprastas


Įvertinus visus skaičiavimo ypatumus,  autorius siūlo taikyti daugiakriterinių metodų derinį – pirminiuose hierarchijos lygiuose taikyti nesudėtingą kiekybinį daugiakriterinio vertinimo metodą, o galutiniam rezultatui nustatyti parinkti tinkamiausią investiciniams projektams vertinti metodą.

Daugiakriterinių metodų taikymo praktika rodo, kad objektų rangavimas, remiantis skirtingais metodais, dažnai sutampa arba mažai skiriasi. Pradiniu vertinimo etapu galima rekomenduoti taikyti paprasčiausią metodą (Podvezko 2008). Kiekybinių daugiakriterinių metodų idėją gerai parodo SAW metodas (Hwang, Yoon 1981; Ginevičius, Podvezko 2004a,b; 2007; Ustinovičius, Zavadskas 2004). Todėl autorius siūlo šį metodą taikyti pradiniuose investicinių projektų vertinimo etapuose.

SAW metodo taisykles apibendrino MacCrimmon (1968). Išeities duomenys yra sprendimų matrica ir žinomi reikšmingumo dydžiai. Sprendimų matrica negali turėti ne skaitinių reikšmių. Sprendimo šiuo metodu eiga pateikiama toliau.
Skaičiuojama visų rodiklių pasvertų normalizuotų reikšmių suma Sj kiekvienam j-jam objektui. Ji nustatoma pagal formulę (Hwang, Yoon 1981; Ginevičius, Podvezko 2004a, 2004b, 2006, 2007a):

Pradinių duomenų normalizavimą šiuo atveju galima atlikti pagal formulę (Ginevičius, Podvezko 2001, 2006):

čia 

– i-ojo rodiklio reikšmė j-jam objektui.

Geriausia kriterijaus Sj  reikšmė yra didžiausia.

Atlikus pirminę projektų analizę, toliau parenkamas metodas galutiniam projektų efektyvumui vertinti. Remiantis išnagrinėtų daugiakriterinių metodų lyginamąja analize ir atsižvelgiant į tai, kad investicinio projekto rodikliai gali kisti priklausomai nuo situacijos rinkoje, t.y. informacija nėra visiškai apibrėžta, tinkamesni metodai projektams vertinti yra SAW, ELECTRE I (II arba III), TOPSIS ir COPRAS metodai. Tuo atveju jei alternatyvų (investicinių projektų) skaičius yra nedidelis galima taikyti supaprastintą vietų sumos metodą. Metodo esmė pakankamai paprasta ir patikima: kadangi yra du rodikliai pagal kuriuos yra lyginami projektai (vidurkis ir vidutinis kvadratinis nuokrypis) ir jų reikšmingumai yra vienodi, variantai (projektai) yra sureitinguojami nuo geriausio iki blogiausio pagal vieną rodiklį, o tada pagal kitą rodiklį, suteikiant geriausiam variantui primą vietą, o blogiausiam – paskutinę vietą. Kitas žingsnis yra susumuoti variantų vietas. Geriausias yra tas variantas, kurio vietų suma yra mažiausia. Akivaizdu, kad esant dideliam variantų kiekiui, šis metodas gali nepasiteisinti ir racionalu bus naudoti SAW, ELECTRE, TOPSIS arba COPRAS metodus. 
Rankinis skaičiavimas ELECTRE, TOPSIS, COPRAS metodais yra daug laiko sąnaudų ir atidumo reikalaujantis darbas, todėl skaičiavimai dažniausiai atliekami kompiuterizuotai.

2.5. Nekilnojamojo turto investicinių sprendimų priėmimo modelis

Ankstesniuose poskyriuose buvo sudaryta nekilnojamojo turto projektų vertinimo rodiklių hierarchinė struktūra, nustatyti rodiklių reikšmingumai, pasiūlyta parametrų stochastinio modeliavimo metodika, parinkti projektų efektyvumui vertinti tinkamiausi daugiakriteriniai metodai. Siekiant visapusiškai įvertinti nekilnojamojo turto projektų efektyvumą, būtina vertinimo metodikas susieti į bendrą visumą – modelį, kuris kompleksiškai aprašytų nekilnojamojo turto investicinių sprendimų priėmimo seką.

Atlikus mokslinės ir praktinės literatūros analizę buvo nustatyta, kad šiuo metu naudojami nekilnojamojo turto investicinių projektų efektyvumo vertinimo modeliai analizuoja projektus tik tam tikru aspektu ar remiasi tik tam tikra ribota analizuojamų rodiklių grupe. Atsižvelgus į išanalizuotų investicinių sprendimų vertinimo metodus, jų privalumus ir trūkumus, kuriamas nekilnojamojo turto investicinių sprendimų vertinimo modelis (2.3 pav.), kuriuo remdamiesi projektų rengėjai bei vertintojai galėtų nustatyti investicinių projektų efektyvumą, atitikimą investuotojų reikalavimams ir sudaryti prioritetinę projektų efektyvumo eilę pagal patrauklumą investiciniu aspektu. 

2.3 pav. Siūlomas nekilnojamojo turto investicinių sprendimų vertinimo modelis
Fig. 2.3. Proposed model for real estate investment decisions evaluation
Siūlomas modelis leidžia atlikti nekilnojamojo turto investicinių projektų efektyvumo vertinimą ir sudaryti jų prioritetų eilę, remiantis hierarchine kokybinių ir kiekybinių vertinimo kriterijų sistema, taikant daugiakriterinių metodų kompleksą, rodiklių reikšmes išreiškiant stochastiniais dydžiais. 
Remiantis siūlomu modeliu nekilnojamojo turto investicinių projektų efektyvumo vertinimą sudaro 7 pagrindiniai etapai, kuriuos turi atlikti efektyvumo vertinimu ir projektų palyginimu suinteresuota šalis (pvz., užsakovas ar investuotojas):

· 1 etapas. Investuotojų siekių ir tikslų nustatymas;

· 2 etapas. Projektų atranka (pradinių projekto duomenų surinkimas);

· 3 etapas. Projekto vertinimo kriterijų, jų reikšmių ir reikšmingumų nustatymas;

· 4 etapas. Duomenų analizė ir lyginimas;

· 5 etapas. Daugiakriterinis projektų efektyvumo vertinimas;

· 6 etapas. Išvados ir rekomendacijos apie efektyvumą;

· 7 etapas. Investicinio sprendimo priėmimas.
Pateiktas vertinimo modelis apima visą investicinio sprendimo vertinimo ciklą – nuo investuotojų siekių ir tikslų nustatymo iki galutinio investicinio sprendimo priėmimo. Toliau išskirti pagrindiniai etapai aptariami plačiau.

2.5.1. Investuotojų siekių ir tikslų nustatymas

Pradinis veiksmas yra nustatyti investuotojo tikslus ir apribojimus (Zavadskas et al. 2004b). Investavimui turi įtakos įvairūs veiksniai: mokesčių norma, infliacijos lygis ir pinigų srautas bei pagrindiniai dalyviai: investuotojas, hipotekos davėjai, nuomininkai, valstybė, galutinis nekilnojamojo turto naudotojas (Kaklauskas, Zavadskas 2009).

Kiekvienas iš investavimo proceso dalyvių investuodamas turi skirtingus ir dažnai prieštaraujančius tikslus. Kiekvienas dalyvis nustato apribojimus investavimo į nekilnojamąjį turtą galimybei. Neišsamus bent vieno iš apribojimų ar suvaržymų ištyrimas gali turėti žymių neigiamų pasekmių investuotojui (Ustinovičius 2004).

Norint išsiaiškinti investuotojų siekius, reikėtų išanalizuoti ir priežastis, dėl kurių rengiami projektai. Jos gali būti tokios (Myers 2005):

· nepatenkinta paklausa;

· išteklių perteklius;

· verslininkų iniciatyva;

· reakcija į politinį spaudimą;

· kreditorių interesai ir kt.

Akivaizdu, kad šios priežastys atspindi ir projekto tikslus.

Kiekviename projekte gali būti užsibrėžta daug susijusių tikslų, nusakančių projekto struktūrą, jo dalyvius bei jų poreikius. Norint nustatyti projekto tikslų pasiekimo lygį, reikia išsirinkti atitinkamus vertinimo kriterijus. Įgyvendinant projektą, šių kriterijų pagrindu galima vertinti priimamus alternatyvius sprendimus. Investavimo į nekilnojamojo turto projektus tikslai, atsižvelgiant į konkrečių suinteresuotųjų grupių poreikius, pateikiami 2.7 lentelėje.

2.7 lentelė. Projektų tikslai, atsižvelgiant į suinteresuotųjų grupių poreikius (Ustinovičius et al., 2005)
Table 2.7. Aims of the projects basing on the needs of stakeholders‘ groups
	Suinteresuotosios grupės
	Wategridge (1998)
	Kezner 

(1992)
	Lim, Mohammed (1999)
	Turner 

(1979)

	Užsakovo vertinimas
	Projektas atitinka lūkesčius ir kainą, yra kokybiškas, pelningas
	Projektas atliktas su minimaliais pakeitimais, atitinka technologinio proceso eiliškumą
	Maksimali sėkmė: visiškai atitinka visas sąlygas 
	Projektas yra gerokai pranašesnis, palyginti su panašiais projektais. Projektas atitinka jam iškeltus reikalavimus ir tikslus

Suformuluoti tikslai gali būti keičiami. Įgyvendinant projektą, aplinkos ir tarpinių rezultatų pokyčiai gali pakeisti ir projekto tikslus. Todėl projekto tikslų įgyvendinimą reikia vertinti kaip nenutrūkstamą dinamišką procesą, kurio metu analizuojama susidariusi situacija ir prireikus šie tikslai koreguojami (Banaitienė, Banaitis 2006).

Formuluojant projekto tikslus, turi būti tiksliai apibrėžti projekto rezultatai, baigimo terminai, išlaidos, tikslų prioritetiškumas ir galimų pakeitimų eiliškumas, tarpusavyje susijusių tikslų hierarchija. Norint suvokti projekto tikslus ir turinį, įgyvendinimo ir kontrolės būdus, reikalinga projekto struktūra. Ji suvokiama kaip susijusių projekto etapų ir procesų visuma. Projekto struktūra rodo, kaip projektas hierarchiškai suskaidytas į sudėtines dalis, išteklius, reikalingus įvairiems proceso dalyviams tinkamai valdyti (planuoti, kontroliuoti, užtikrinti ir pan.) įgyvendinamą projektą (Banaitienė, Banaitis 2006).

2.5.2. Pirminė projektų atranka

Nustačius projekto tikslus, atliekama pirminė projektų atranka, kurios metu nustatomos investuotojų siekius ir tikslus atitinkančios pradinės projektų alternatyvos ir surenkama informacija apie projektus. 

Šiame etape taip pat atmetamos pirminės idėjos, kurios akivaizdžiai negali būti įgyvendintos arba nebus pelningos. Suprantama, kad ši idėjų atranka atliekama remiantis bendrais kriterijais: galima projekto kaina (tiek ekonomine, tiek socialine), projekto produkto paklausa, tam tikrų garantijų buvimu, rizika, žaliavų kaina ir pan. (Rutkauskas, Tamošiūnienė 2002). 

Pradiniu etapu (koncepcijos formavimo) reikia rinkti reikalingus pradinius duomenis ir atlikti esamos padėties analizę (pirminis tyrimas), numatyti galimus projekto pakeitimus (Banaitienė, Banaitis 2006; Myers 2005). Šiuo etapu apibrėžiami projekto tikslas ir uždaviniai; pagrindiniai projekto reikalavimai ir galimi apribojimai, projektų vertinimo kriterijai; projektų rizikos laipsnis; aktyvus ir pasyvūs projekto dalyviai, aplinka ir jos poveikis. Jau šiame etape numatoma preliminari projekto trukmė, reikalingos lėšos ir kiti ištekliai. Pagal galimybes koncepciniu etapu turi būti nustatytos ir palygintos projekto ir priimamų sprendimų alternatyvos, įvairūs pasiūlymai, atlikta jų ekspertizė.

Pasak Rutkausko ir Tamošiūnienės (2002) kuriant projekto koncepciją reikėtų atsakyti į šiuos klausimus:

· į kurį projektą verta investuoti lėšas?

· kiek (apytiksliai) reikės lėšų?

· kada investuotos lėšos pradės duoti pelną?

· kiek pelno galima tikėtis iš įdėtų lėšų?

· kaip apibūdinamas projektas?

Atsakymai į minėtus klausimus remiasi bendrųjų kriterijų analize, tačiau jos nepakanka siekiant visapusiškai išanalizuoti investicines alternatyvas (Simanauskas, Šidlauskas 2006). Todėl kitas svarbus etapas – nustatyti projektų vertinimo kriterijus.

2.5.3. Projektų vertinimo kriterijų nustatymas

Siekiant kompleksiškai įvertinti nekilnojamojo turto investicinius projektus, būtina sudaryti projektų vertinimo kriterijų sistemą. Siekiant šio tikslo, autorius siūlo pirmiausia atlikti išsamią aplinkos analizę, kurią sudaro:

· investicinės aplinkos (verslo perspektyvų) analizė;

· teisinės aplinkos analizė;

· objekto technoekonominės aplinkos analizė (teritorijos patrauklumo vertinimas);

· finansavimo parametrų nustatymas;

· finansinė analizė;

· rizikos analizė.

Investicinės aplinkos analizė. Makroekonominė šalies situacija veikia subjektus, kurie imasi tam tikros veiklos nekilnojamojo turto srityje. Ji netiesiogiai susijusi su investicijomis į nekilnojamąjį turtą. Investicijų efektyvumą lemia makroekonominė situacija, o investicijų efektyvumas skatina šalies makroekonominių rodiklių augimą. Ypač svarbu atlikti ne tik savo šalies ar regiono, bet ir kaimyninių rinkų plėtros analizę, nes investicijos į nekilnojamąjį turtą susijusios su gana dideliu atsipirkimo ir eksploatacijos laikotarpiu. Savo ruožtu atsipirkimas neišvengiamai susijęs su regiono makroekonomine situacija, numatoma jo tolesne plėtra (Ustinovičius, Stasiulionis 2001; Zavadskas et al. 2004b).

Taip pat didelę reikšmę turi strateginiai šalies, rajono ar miesto plėtros planai – politinė šalies ir investicinio regiono situacija (pvz. Vilniaus rajonas). Bendrosios regiono situacijos pagrindu daromos išvados apie tolesnę raidą ir gali būti priimamas sprendimas dėl tolesnio investavimo idėjos nagrinėjimo. 

Bendruoju atveju nekilnojamojo turto projektus veikia šie makrolygmens veiksniai: ekonominiai, politiniai, socialiniai, technologiniai ir gamtos. Tam tikromis sąlygomis kiekvienas šių veiksnių (Banaitienė, Banaitis 2006):

· gali turėti teigiamą įtaką sėkmingai investicinio projekto plėtrai;

· gali būti potencialus rizikos veiksnys, keliantis grėsmę investicinio projekto sėkmei.

Nekilnojamojo turto projektams didelį poveikį daro tokie ekonominiai veiksniai, kaip bendra šalies ekonominė būklė, jos išsivystymo lygis; šalies ūkio struktūra ir šakų (pvz., statybos sektoriaus) plėtotė; mokesčių tarifai ir lengvatos; valiutos stabilumas ir palūkanų norma; bankų sistemų lygis; investicijų šaltiniai ir kapitalo įplaukos; infliacija; darbo jėgos trūkumas ir nedarbas. Nuo jų daugiau ar mažiau priklauso kainų lygis, prekių ir paslaugų paklausa; investicijų, žaliavų, gaminių ir darbo išteklių pokyčiai rinkoje ir pan. Visa tai svarbu sėkmingam investicinio projekto įgyvendinimui (Banaitienė, Banaitis 2006; Kaklauskas, Zavadskas 2009).

Teisinės aplinkos analizė. Investavimo į nekilnojamąjį turtą procesas apima daug sudėtingų teisinių priklausomybių, kurias investuotojas privalo kruopščiai ištirti. Teisiniai apribojimai daromi nekilnojamajam turtui, investuotojui, hipotekos skolininkui. Visi valdžios lygiai veikia teisinę nekilnojamojo turto aplinką (McKenzie, Betts 2006; Galinienė 2004).

Nekilnojamojo turto nuosavybė suteikia investuotojui aiškias turto nuosavybės teises, įskaitant teises juo naudotis ir parduoti. Turto nuosavybės teisių kokybė ir kiekis, susieti su nekilnojamojo turto nuosavybe, yra labai svarbūs investuotojui. Nekilnojamasis turtas be jo nuosavybės teisių yra bevertis. Nekilnojamojo turto įvertinimas kartu yra jo nuosavybės teisių įvertinimas. Kiekvienas šių teisių apribojimas nulemia investavimo į nekilnojamąjį turtą vertę.

Turto disponavimo, valdymo, naudojimo ir pardavimo teisės sudaro turto nuosavybės teisę. Kiekviena iš jų gali būti apribota, parduota arba atskirta nuo kitų. Savininkas „parduoda“ teisę naudotis jo turtu kažkam kitam (nuomininkui). Už tai nuomininkas moka turto savininkui nuomą.

Valdžios naudojami turto teisių apribojimai yra mokesčiai, teisė visuomeniniams tikslams paimti turtą, prievartos institucijų veiksmai. Mokesčius sudaro turto, pajamų, dovanojimo pelno mokesčiai. Tvarkos palaikymo institucijos saugo valstybės piliečių turtą. Jų veiksmai, ribojantys privataus turto naudojimą, nereikalauja kompensavimo. 

Šiuo metu Lietuvoje taikomi tokie nekilnojamojo turto, teikiančio pelną, mokesčiai: 

· Įmonių ir organizacijų nekilnojamojo turto mokesčio metinis mokestinis tarifas: 1 proc. turto mokestinės vertės; 5 proc. turto mokestinės vertės, jei daugiau kaip 1 metus turtas nenaudojamas.

· Žemės mokestis: metinis tarifas 1,5 proc. žemes kainos.

· Planuojama įvesti nekilnojamojo turto mokestį fiziniams asmenims.

Investuotojas nuosavybę privalo realizuoti teisėtai, pirkti ir parduoti nekilnojamojo turto rinkoje. Investuotojas turi būti garantuotas, kad pardavėjo nuosavybės teisės yra tikros. Pirkėjas negali įgyti daugiau teisių, negu jų turi pardavėjas, parduodamas turtą.

Objekto technoekonominės aplinkos analizė. Techninės analizės metu analizuojama (Ustinovičius, Stasiulionis 2001): 

· investicijos vieta;

· pastato konstrukcinė – techninė dalis (nustatoma, iš kokių pagrindinių konstruktyvų bus pastatytas pastatas, nustatomi reikalavimai jo architektūrai).

Investuojant į nekilnojamąjį turtą, labai svarbu parinkti tinkamą vietą. Vietą parinkti reikia taip, kad būsimas pastatas atitiktų maksimalų ir geriausią panaudojimą. Vietos naudingumą ir efektyvumą apibrėžia pranašumai, kuriuos galima suskirstyti į dvi grupes: 1) bendrai naudingi pranašumai; 2) specialūs, konkrečiai veiklai tinkami pranašumai. Pirmieji apibūdina vietos naudingumo priklausomybę nuo transporto išlaidų, kurios mažina objekto naudingumo potencialą. Antrieji apibūdina vietos parinkimo naudingumą objekto naudojimo atveju. Antros grupės vietos pranašumai parenkami atsižvelgiant į užsibrėžtus objekto naudojimo tikslus ir perspektyvas, taip pat ekonominius, teisinius bei socialinius aspektus (Тарасевич 2000).

Parenkant objekto statybos vietą, racionalu naudoti sprendimų paramos 
sistemas, kurios padeda subjektyvų vertinimą pakeisti matematiniais metodais paremtu sprendimu. Tuo tikslu, investuojant į nekilnojamąjį turtą, reikia sukurti kriterijų sistemą, kuri padėtų parinkti vietą. Šiai sistemai sukurti turi būti surenkama informacija apie visas galimas alternatyvias, investuotoją dominančias vietas. 

Vietos mikroaplinką apibūdinančių kriterijų analizė ir ekspertų apklausos leidžia suformuoti objektyvių ir subjektyvių įtakingų kriterijų grupę. Pavyzdžiui, komerciniams objektams analizuoti siūlomi šie kriterijai (Ustinovičius, Stasiulionis 2001; Stasiulionis 2004):

· automobilių aikštelių įrengimo galimybės (kriterijus, parodantis automobilių statymo vietų skaičiaus galimybę ir patogumą tam tikroje vietoje). Kuo didesnis galimas automobilių stovėjimo vietų skaičius, tuo vieta patrauklesnė. Šis rodiklis matuojamas automobilių vienetų skaičiumi tam tikroje teritorijoje;

· lygiaverčių konkurentų buvimas. Kartais konkurento buvimas netgi pagerina verslo galimybes; 

· 1 km spinduliu gyvenančių žmonių skaičius. Kartais šį rodiklį atsveria kiti rodikliai, pavyzdžiui, geras viešojo transporto srautas; 

· sklypo kaina (ar pasirinktos vietos rinkos vertė panaši, lyginant su prašoma kaina). Šis kriterijus išreiškiamas tūkstančiais litų už 1arą žemės sklypo;

· viešojo transporto srautas (svarbus kriterijus pritraukiant klientus, neturinčius nuosavų transporto priemonių); 

· komunikacijų infrastruktūra (galimybė komercinį objektą minimaliomis išlaidomis prisijungti prie esamų miesto arba vietovės komunikacijų).

Nuo pastato konstrukcinės schemos priklauso jo statybos trukmė, atitinkamai ir eksploatacijos pradžia ir pajamų gavimo pradžia. Pagrindinės komercinių objektų konstrukcinės schemos yra (Stasiulionis 2004):

· sieniniai pastatai;

· karkasiniai pastatai;

· tūrinių elementų pastatai;

· stiebiniai pastatai.

Vieta lemia ne tik objekto paklausą, lankomumą, bet išvaizdą bei konstrukcinį sprendimą. Pagrindiniai vietos veiksniai, turintys įtakos objekto konstruktyvui – gruntas ir aplinka. Pasirenkant pastato fasadą reikia atsižvelgti ne tik į jo statybos, bet ir į išlaidas jo eksploatacijos metu (Stasiulionis 2004).

Finansavimo parametrų nustatymas ir finansinė analizė. Plėtojant investavimo strategiją yra būtina numatyti tikėtinus pinigų srautus iš investicijos. Pinigų srautų prognozė turi būti sudaroma tokiam laiko tarpui, per kurį investuotojas tikisi išlaikyti investiciją. Pinigų įplaukos skirstomos į du šaltinius:

· metinius pinigų srautus iš nuomos;

· pinigų srautus ateityje pardavus objektą į kurį investuojama.

Investuotojas labiausiai suinteresuotas pinigų srautu, kuris gaunamas apmokėjus visas investicijos valdymo ir pardavimo išlaidas. Investuotojas nežino tikrų pinigų srautų, kol jie nebus gauti. Be to, visada išlieka galimybė, kad iš investicijos nebus gautas laukiamas pinigų srautų lygis. Laukiamiems pinigų srautams formuluoti investuotojas privalo priimti sprendimus bei padaryti prielaidas dėl investicijos naudojimo ateityje, jos finansavimo, pardavimo bei būsimų mokesčių. 

Investicijos į nekilnojamąjį turtą metinio pinigų srauto skaičiavimas padalijamas į tris smulkesnes dalis (Rutkauskas 2001b):

· analizuojamos tikėtinos pajamos, nenupirkto turto išlaikymas ir eksploatavimo sąnaudas. Koks yra laukiamas lygis? Kaip tai pasikeis per investicijos disponavimo laiką?

· analizuojama finansavimo įtaka. Koks finansavimo tipas reikalingas? Kiek reikia pasiskolinti? Kokie finansavimo šaltiniai? Kokios yra išmokos?

· analizuojamas pajamų mokesčio poveikis. Ar projektui taikomos mokesčio lengvatos? Kokie nusidėvėjimo metodai leidžiami?

Numatant laukiamus pinigų srautus išskiriami penki ateities įplaukų lygiai, arba kategorijos, kurias investuotojas turi planuoti kiekvieniems metams (Rutkauskas, Tamošiūnienė 2002):

· bendrosios galimos įplaukos (PGI);

· bendrosios tikrosios įplaukos (EGI);

· grynosios eksploatacinės įplaukos (NOI);

· pinigų srautas prieš išmokant mokesčius (BTCF);

· pinigų srautas išmokėjus mokesčius (ATCF).

Numatant laukiamus pinigų srautus daromos prielaidos. Šios prielaidos pagrįstos rinkos, finansavimo, eksploatavimo analizėmis. Investuotojas gali formuluoti ateities galimybes trimis kategorijomis: optimistine, realiausia ir pesimistine. Taip daroma klasikiniu atveju įprasta praktika. Šie trys galimi padariniai suteikia jam informaciją, susijusią su sprendimu dėl investavimo, besiremiančiu prielaidomis. Akivaizdu, kad investuotojas nežinos tikrųjų rezultatų tol, kol nepirks, neeksploatuos ir neparduos turto. Tačiau investuotojas privalo priimti sprendimą dabartiniu laikotarpiu, remdamasis ateities prognozėmis.

Valdymo sprendimai. Formuodamas laukiamus pinigų srautus investuotojas privalo daryti prielaidas, įvertinančias investicijos valdymą. Atliekama organizacinė analizė, kurios tikslas – įvertinti valdymo, teisinę, politinę ir administracinę aplinką bei pasiūlyti rekomendacijas vadybos, organizacinės struktūros, planavimo, personalo rengimo, finansinės veiklos ir bendrosios politikos klausimais. Šis valdymo planas apima būsimas išlaidas, t. y. eksploatavimo, nuosavybės mokesčius, draudimą, remontą ir kitas išlaidas susijusias su patalpų valdymu. Pagrindinis šio etapo tikslas yra (Stasiulionis 2004):

· įvertinti projekto pranašumus ir trūkumus, projekto valdymo atžvilgiu (organizacinės struktūros poveikį projektui sėkmingai įgyvendinti);

· įvertinti galimą įstatymų poveikį projekto įgyvendinimui (ypač aplinkos apsaugos, darbo santykių, nuosavybės teisių srityse);

· sudaryti planą, kaip pašalinti išaiškintas projekto silpnąsias grandis.

Finansavimo sprendimai. Kita analizavimo sritis, formuluojant laukiamus pinigų srautus, yra finansavimo sprendimai. Galimi finansavimo būdai ir šaltiniai pateikiami 2.8 lentelėje. 

Daugeliu atvejų investuojant į nekilnojamąjį turtą yra naudojamos skolintos finansinės lėšos. Populiariausias šaltinis yra banko kreditai, taip pat šiuo metu daug investicijų į nekilnojamąjį turtą finansuojamos vietinės valdžios biudžeto, pasaulio banko kreditų. Finansuojant investicinius projektus komercinių objektų plėtotei naudojama hipotekinio kreditavimo sistema. Tai daroma dėl dviejų priežasčių (Banaitienė, Banaitis 2006):

· investavimas į nekilnojamąjį turtą reikalauja labai didelio kapitalo;

· finansinių svertų sistema leidžia investuotojui padidinti skolintų lėšų atsipirkimą ir naudoti jas kitiems tikslams. 

Investuotojas privalo žinoti pajamų, gautų iš nuosavų ir skolintų lėšų ir padidėjusios rizikos dėl įsiskolinimo, sąveikas.

Daugelyje literatūros šaltinių kaip vienas iš finansavimo organizavimo būdų nurodomas projektinis finansavimas. JAV terminas „projektinis finansavimas“ reiškia tokį finansavimo tipą, kai pats projektas tampa vieninteliu (arba pagrindiniu) ilgalaikių skolų aptarnavimo būdu netaikant papildomų finansavimo šaltinių (Глазунов 1997). 
2.8 lentelė. Investicinių projektų finansavimo būdai ir jų šaltiniai (Rutkauskas, Tamošiūnienė 2002)

Table 2.8. Financing approaches and resources for investment projects (Rutkauskas, Tamošiūnienė 2002)
	Finansavimo būdai 
	Finansavimo šaltiniai 

	Nuosavi finansiniai šaltiniai
	Pelnas

Amortizaciniai atskaitymai

Draudimo kompanijos išmokamos kompensacijos dėl patirtų avarijų, stichinių nelaimių ir kt.

	Investitorių vidinės ūkinės veikos rezervai
	Pelnas

Amortizaciniai atskaitymai 

Juridinių ir fizinių asmenų santaupos ir indėliai

	Skolintos finansinės lėšos 
	Obligacinės paskolos

Banko kreditai

Biudžeto kreditai

	Lizingas
	Finansinis lizingas

Operatyvinis lizingas

Grąžintinas lizingas

Lizingas pagal likutinę vertę

	Investiciniai asignavimai
	Valstybinis biudžetas

Vietinės valdžios biudžetas

Nebiudžetiniai fondai

	Užsienio investicijos 
	Užsienio juridinių ir fizinių asmenų kapitalas

	Tarptautinės investicijos 
	Pasaulio banko kreditai

Europos rekonstrukcijos ir plėtros banko kreditai 

Tarptautinių fondų, agentūrų ir draudimo kompanijų lėšos 


Šio termino apibūdinimai rodo išskirtinę projektinio finansavimo ypatybę: gauti realų suplanuotą grynųjų pinigų srautą. Realusis suplanuotas grynųjų pinigų srautas gaunamas tiriant visas rizikos rūšis, susijusias su projektu, ir priskiriant jas visiems projekto dalyviams (rangovinėms organizacijoms, finansinėms įstaigoms, valstybinėms institucijoms, gaminių ir pusgaminių tiekėjams bei galutinės produkcijos vartotojams) (Rutkauskas, Tamošiūnienė 2002).

Pagal tai, kokią rizikos dalį prisiima kreditorius, išskiriamos trys projekto finansavimo formos (Rutkauskas, Tamošiūnienė 2002):

· taikant regresą skolininkui;

· netaikant regreso skolininkui;

· taikant ribotą regresą skolininkui.

Regresas – tai reikalavimas apmokėti (kompensuoti) skolos sumą.

Finansavimas taikant regresą skolininkui – labiausiai paplitusi projektinio finansavimo forma. Šiai formai teikiama pirmenybė dėl greito ir paprasto būtinų lėšų projektui finansuoti gavimo. Be to, tokio finansavimo kaina mažesnė nei kitų dviejų, nes bankas, kredituodamas šį projektą, neprisiima rizikos: rizika paskirstoma kitiems projekto dalyviams. Didžiausia rizika tenka projekto iniciatoriui (Rutkauskas, Tamošiūnienė 2002).

Finansuodamas projektą be regreso skolininkui kreditorius neturi jokių garantijų iš skolininko, todėl visą riziką, susijusią su projekto realizavimu, prisiima pats. Tokia finansavimo forma yra gana brangi skolininkui, nes kreditorius tikisi gauti atitinkamą kompensaciją už aukštą rizikos laipsnį. Netaikant regreso skolininkui dažniausiai finansuojami tik labai pelningi projektai.

Pastaruoju metu gana plačiai paplito projektinis finansavimas su ribotu regresu skolininkui. Šiuo atveju projekto finansavimo metu įvertinama visa rizika, susijusi su jo įgyvendinimu, o tada projekto dalyviai kiekvienas atsako už savo sritį. Tokios finansavimo formos pranašumas yra skolininkui priimtina finansavimo kaina bei maksimalus rizikos, susijusios su projektu, paskirstymas. Šalys, suinteresuotos projekto realizavimu, prisiima konkrečius komercinius įsipareigojimus (Rutkauskas, Tamošiūnienė 2002).

Didesnės apimties projektuose nereikėtų vengti ir kitų finansavimo metodų, pavyzdžiui lizingo, forfeitingo ir pan. 

Kapitalo grįžimo sprendimai. Antra pinigų srauto kategorija gaunama iš laukiamo investicijos pardavimo. Investuotojas turi numatyti galimus turto vertės pasikeitimus disponavimo turtu laikotarpiu (šaltinis ?).

Mokesčių planavimo sprendimai. Paskutinė pagrindinė analizavimo sritis – mokesčio planavimas. Svarbūs momentai yra mokesčio norma ir nusidėvėjimo nustatymas (amortizacijos procentas). Nusidėvėjimo sumos nustatymas priklauso nuo nusidėvėjimo skaičiavimo – naudingo gyvavimo laikotarpio nustatymo metodo.

Apmokestinamos įplaukos skaičiuojamos iš grynųjų eksploatavimo įplaukų atėmus hipotekinės skolos palūkanų išlaidas, leistinąją nuvertėjimo normą ir skolos padengimo išlaidas.

Laukiamų pinigų srautų apmokestinimas. Laukiamus pinigų srautus iš investicijos pardavimo galima įvertinti įvairiai, vienas iš būdų yra realiausia, optimistine ir pesimistine prielaidomis. Šis pinigų srautas yra pakankamai svarbus investicijos atsipirkimui ir pelningumo normai.

Rizikos analizė. Ne mažiau svarbu išanalizuoti aplinką, kurioje daromas investicinis sprendimas. Šio etapo tikslas yra padėti investuotojui nustatyti bendrąją riziką.

Projekto rizika gali būti suskirstyta į šias kategorijas (Rutkauskas, Tamošiūnienė 2002):

· verslo (rinkos) rizika – galimybė, kad paklausos veiksniai keisis ir nukryps nuo tikėtinų taip pakeisdami laukiamą turto vertės pokytį;

· teisinė rizika – galimybė, kad valdžia naudos tokį reguliavimą, pateiks naujus įstatymus ar kitus teisinius apribojimus, kurie sumažins pelningumą;

· infliacijos (perkamosios galios) rizika – galimybė, kad nuomos ir turto vertė sumažės dėl perkamosios galios sumažėjimo;

· finansinė (skolinimosi) rizika – galimybė, kad investicijos duodamos pajamos nepadengs skolos įsipareigojimų;

· ekonominė rizika – galimybė, kad skaičiavimuose padidinami pelno rodikliai ir dirbtinai pagerinami ekonominiai verslo rodikliai (t. y. per daug sumažinamos sąnaudos ir nepagrįstai padidinamas būsimų paslaugų kainų lygis);

· socialinė rizika – gali susidaryti dėl socialinių neramumų ir nepakankamos darbuotojų kvalifikacijos;

· politinio pobūdžio rizika – siejama su šalyje vyriausybės vykdoma verslo plėtros politika, statybos politika, aplinkos apsaugos politika, teritorijų plėtros politika.

Esant šiandieninei situacijai rinkoje, sudėtinga įvertinti projekto riziką, kadangi rizikingumas stipriai sąlygojamas ekonominės situacijos šalyje, ūkio plėtros, vyriausybės sprendimų dėl nekilnojamojo turto apmokestinimo, miestų savivaldybių bei apskrities viršininko administracijos politinių sprendimų.

Pagal rizikingumą galima išskirti kelias investicijų rizikingumo kategorijas (Stasiulionis 2004): 

· kai žemės sklypas neparuoštas statyboms;

· žemės sklypas paruoštas statyboms;

· žemės sklype yra ar nėra inžinerinių komunikacijų;
· investuojama į jau pastatytą, senos statybos, pastatą;
· investuojama į naujos statybos pastatą;

· kaip investicijos objektas yra saugomas kultūros paveldo objektas.

Su didžiausiu neapibrėžtumu susiduriama, kai nekilnojamojo turto objektas plėtojamas taip vadinamuose neparuoštuose žemės sklypuose (Stasiulionis 2004):

· tuo atveju kai žemės sklypo paskirtis neatitinka numatyto statyti nekilnojamojo daikto paskirties;

· kai žemės sklypas patenka į saugomas teritorijas;

· kai nekilnojamasis daiktas yra saugomas kultūros vertybių apsaugos departamento; jis yra istorijos paminklas ar saugomoje teritorijoje;

· kai žemės sklype nėra inžinerinių komunikacijų ir artimiausios komunikacijos priklauso privatiems ūkio subjektams.
Suprantama, kad ten kur didžiausia rizika, ten ir didžiausias pelningumas. Tad didžiausias pelnas per trumpiausia laiką tenka tiems kas tiesiog spekuliuoja žeme bei tiems rinkos veikėjams, kurie užsiima žemės sklypų paruošimu investicijoms.

Dar sunkiau prognozuojama projekto ateitis, kai žemės sklypas, pastatai ar dalis pastatų tame žemės sklype yra saugomi kultūros vertybių apsaugos departamento. Šiuo atveju Kultūros vertybių apsaugos departamentas gali tiesiog uždrausti vykdyti bet kokius statybos darbus tokiame objekte. 

Atlikus investicinių projektų aplinkos analizę išskiriami svarbiausi projektų vertinimo parametrai ir jų grupės, atsiranda galimybės parametrų vertinimui taikyti matematinius metodus. Tačiau būtina pažymėti, kad matematinių metodų kintamieji dažniausiai turi tikimybinę prigimtį. Ir pats procesas – ekonominis, socialinis, technologinis arba inžinerinis, sudarantis matematinio modelio pagrindą, dažnai būna stochastinis (Podvezko 2006,2008). Pavyzdžiui, diskonto norma, nuo kurios priklauso didelė dalis projekto atsiperkamumo ir pelningumo rodiklių, yra stochastinės prigimties. Todėl autorius investicinių projektų parametrų reikšmėms nustatyti siūlo taikyti stochastinius dydžius. Siūlomi parametrų stochastinio modeliavimo algoritmai aprašyti 2.4 poskyryje.

2.5.4. Pradinių duomenų analizė ir lyginimas

Buvo nustatyta, kad nekilnojamojo turto investicinius projektus galima vertinti pagal visą aibę kriterijų. Augant sudėtingo reiškinio parametrams vis sunkiau tampa susekti ir įvertinti jį apibendrinančių rodiklių tarpusavio ryšius. Ši aplinkybė apsunkina arba netgi padaro neįmanomą rodiklių svorių nustatymą, pagrįstą ekspertiniais vertinimais. Be to, kyla klausimas, ar teisingas tvirtinimas, jog sudėtingą reiškinį atspindintys rodikliai yra tarpusavyje susiję, kaip vienos ir tos pačios sistemos elementai (Ginevičius 2006, 2007a,b).

Yra dvi galimybės sumažinti vertinamų rodiklių skaičių. Viena – panaikinti dalį rodiklių iš jų sistemos ir palikti pačius svarbiausius. Tačiau tada bus neįvertinti svarbūs nagrinėjamo reiškinio aspektai ir sumažės vertinimo tikslumas. Kitas galimas būdas – rodiklius priskirti giminingoms grupėms ir toliau nagrinėti ne dalinius rodiklius, o jų grupes. Paskui atliekamas kiekvienos grupės veiksnių daugiakriterinis vertinimas (Ginevičius, Podvezko 2007).

Sudėtingą reiškinį ar dydį aprašančios sąlygos dažniausiai tarpusavyje yra susijusios. Norint kuo tiksliau įvertinti bendrą visos šios visumos poveikį, reikia sudaryti struktūrą, nusakančią šių sąlygų tarpusavio ryšius. Sąlygos veikia viena kitą, priklauso viena nuo kitos, t. y jos yra hierarchiškai tarpusavyje priklausomos, todėl sąlygų visumą ir jų tarpusavio ryšius išreiškianti struktūra taip pat turėtų būti hierarchinė. Iš tarpusavyje susijusių dydžių reikia suformuoti hierarchinę struktūrą (Ginevičius 2006, 2007a,b, 2008a,b).

Hierarchijos prioritetus nustatė, bendrą požiūrį į hierarchijų kūrimą suformulavo ir aprašė Saaty (1980, 2005). Jis taip pat pasiūlė hierarchijos pakopų dalinių rodiklių svorių vertinimo matematinį AHP (Analytic Hierarchy Process) metodą. Jo trūkumu galima laikyti tai, kad nesuteikiama galimybė įvertinti visos hierarchinės struktūros sudėtingumo bei aukščiausiojo hierarchinio lygmens rodiklių svorių priklausomybės nuo šios struktūros. Be to, metodą taikyti įmanoma tik nesudėtingoms hierarchijoms ir, daugėjant lyginamų matricos elementų, jo tikslumas mažėja.

Hierarchijos sudarymo procesas labai sudėtingas ir iki šiol neformalizuotas. Jį sukūrė ekspertai savo praktikos, literatūros ir konsultacijų pagrindu. Kai elementų skaičius tampa didelis, jų tarpusavio priklausomybė ir santykiai jau praktiškai nebeįmanomi. Ryšiams tarp rodiklių Ri (i= 1,…,m) nustatyti ir aprašyti Ginevičius (2003) pasiūlė nuoseklaus lyginimo kvadratinę matricą 

 (i,j= 1,…,m). Ši matrica aprėpia visą reikalingą informaciją apie rodiklių tarpusavio priklausomybę ir yra pagrindas sudėtingo tiriamojo objekto dalinių rodiklių Ri hierarchijai sudaryti ir aprašyti.

Matricos M elementų tarpusavio priklausomybę nustato ir aprašo specialistai ekspertai. 

Sumažinti ryšių tarp rodiklių Ri ir automatizuoti hierarchijos sudarymą buvo pasiūlyta (Ginevičius, Podvezko 2003, 2006) taikant elementų tarpusavio priklausomybės tranzityvumo savybę. Sudėtingų dydžių hierarchijos gali būti pavaizduotos grafiškai, kiekybiškai įvertintas jų struktūros sudėtingumas ir nustatytos pirmo hierarchijos lygmens apibendrintos rodiklių reikšmės, jei hierarchija formalizuota, jei identifikuotas kiekvienas jos elementas. Buvo pasiūlytas hierarchijos elementų identifikacijos metodas jos paskutinio lygmens elementų pagrindu.

Sudėtingų dydžių struktūros ir tam tikros hierarchijos ypatingumas priklauso nuo šių dydžių bendrojo dalinių rodiklių skaičiaus, nuo hierarchijos gilumos, t. y. nuo jos lygmens skaičiaus. Tokiu atveju hierarchijos struktūra, jos sudėtingumas turi įtaką pagrindinio hierarchijos lygmens rodiklių svarumui, jų reikšmingumui. Buvo pasiūlytas (Ginevičius, Podvezko 2003) pirmojo pagrindinio hierarchijos lygmens rodiklių priklausomybės kiekybinis metodas, vertinantis hierarchijos struktūros, jos medžių ir šakų, kiekvieno dalinio rodiklio įtaką rezultatui. Hierarchijos struktūros kiekybinis vertinimas yra iš tikrųjų sudėtingų struktūrizuotų rodiklių objektyvių svorių nustatymas.

Kai sudėtingo reiškinio hierarchinė struktūra sukurta ir įvertinta, reikia nustatyti jos pagrindinio lygmens rodiklių apibendrintas reikšmes. 

Taikant kiekvienos grupės kiekvieno lygmens, kiekvieno hierarchijos medžio sudarytą ekspertų pagrindu daugiakriterinį vertinimą, gaunamas subjektyvus vertinimas.

Sudarant tiriamojo sudėtingo reiškinio hierarchinę struktūrą reikia įvertinti visas pirmo lygmens rodiklių reikšmes taikant pirmo lygmens apskaičiuotas pagrindinių apibendrintų rodiklių reikšmes ir susiejant jas su šių rodiklių objektyviais ir subjektyviais svoriais, gaunamas integruotas nagrinėjamo reiškinio kriterijus (Ginevičius, Podvezko 2003,2006).

Sudėtingų dydžių daugiakriterinio vertinimo teorijoje ir taikymo praktikoje hierarchinis požiūris dar labai retas atvejis.

2.5.5. Projektų efektyvumo daugiakriterinis vertinimas ir 
investicinio sprendimo priėmimas

Vertinant nekilnojamojo turto projektų investicinį efektyvumą, būtina atlikti kompleksinį alternatyvų vertinimą remiantis hierarchine rodiklių sistema. 

Socialinių ir ekonominių procesų sudėtingų dydžių vertinimas – nelengvas uždavinys. Procesų veiklą charakterizuoja daug rodiklių ir jų neįmanoma išreikšti viena charakteristika, dydžiu, rodikliu, nes sunku rasti tokią jo savybę, kuri integruotų visus esminius reiškinio aspektus. Sudėtingų dydžių kompleksiniam vertinimui pastaruoju metu efektyviai taikomi daugiakriteriniai metodai (Podvezko 2008).

Sudėtingų dydžių kompleksinį vertinimą sudaro tam tikri būtini etapai, pradedant nuo tyrimo problemos formulavimo, dalinių rodiklių sistemos formavimo, komponentų hierarchinio struktūrizavimo ir baigiant tiriamojo reiškinio apibendrinamojo dydžio nustatymu ir taikomų modelių stabilumo tikrinimu. Daugiakriteriniams metodams aprašyti pastaruoju metu skiriama daug publikacijų. Nepriklausomai nuo sprendžiamo uždavinio, taikant kiekybinius daugiakriterinis metodus, tyrinėtojas nagrinėja tokius pagrindinius etapus (nebūtinai visus) (Ginevičius, Podvezko 2005; Podvezko 2006):

· sudėtingų dydžių dalinių rodiklių sistemos formavimas;

· taikomų rodiklių statistinių duomenų arba ekspertinių vertinimų paruošimas;

· duomenų transformavimas ir normalizavimas;

· rodiklių reikšmingumų nustatymas – jų svorių skaičiavimas;

· skirtingų daugiakriterinių metodų ypatingumo, metodų apribojimų analizė, konkrečių tinkamų vertinimui daugiakriterinių metodų parinkimas, atskirų rezultatų suderinamumo analizė;

· sudėtingų dydžių hierarchijos formavimas ir hierarchijos struktūros kiekybinis vertinimas;

· duomenų neapibrėžtumo įtakos daugiakriteriniuose metoduose vertinimas, modelių parametrų kitimo intervalų nustatymas.

Atskiri šios vertinimo sekos klausimai išnagrinėti nepakankamai išsamiai. Pavyzdžiui, pasiūlyta pačių įvairiausių būdų kaip sujungti nagrinėjamo reiškinio dalinius rodiklius į apibendrinantį, bet iki galo nežinoma, kokie modeliai tokiais atvejais tinka geriausiai.

Tą patį galima pasakyti apie rodiklių reikšmingumo nustatymą. Pasiūlyta daugelis tiek objektyvių, tiek subjektyvių metodų, tačiau neaišku, kuris yra tikslesnis, nuo ko priklauso vieno ar kito metodo taikymas ir pan.

Ne mažiau svarbus yra pirmasis etapas – vertinimo pagrindas – nagrinėjamą reiškinį veikiančių veiksnių sąrašo sudarymas, jų sistemos formavimas. Tai atliekama remiantis literatūros šaltiniu, apklausiant ekspertus ir pan. Vertinimas bus adekvatus, jeigu į sistemą bus įtraukti visi esminiai dydžiai, veikiantys nagrinėjamą reiškinį. 

Sudėtingas yra veiksnių formalizavimas, t. y. kiekybinės išraiškos suradimas, nes nemaža jų dalis dėl savo prigimties yra sunkiai formalizuojami. Tokiais atvejais pasitelkiamas ekspertinis vertinimas. Su tuo tiesiogiai susijęs duomenų transformavimas ir normalizavimas. Jų būdai irgi turi įtakos kompleksiniams vertinimams, tad reikia juos patikslinti, susisteminti ir pan.(Ginevičius, Čirba 2001; Podvezko 2008).

Galiausiai, įvykdžius visus etapus, atliekamas projektų daugiakriterinis vertinimas. Remiantis nustatyta projektų prioritetų eile investuotojas gali priimti pagrįstus investavimo sprendimus.

2.6. Antrojo skyriaus išvados

1. Sudaryta hierarchinė kriterijų sistema išsamiai aprašanti nekilnojamojo turto investicinius projektus bei leidžianti objektyviai bei struktūrizuotai apibūdinti projekto svarbiausius aspektus, ištirti ir apskaičiuoti kriterijų reikšmingumai bei kriterijų grupių reikšmingumai. 

2. Parengta nekilnojamojo turto investicinių projektų vertinimo metodika, paremta rizikos įvertinimu. Nekilnojamojo turto investicinio projekto rizikos įvertinamos atliekant imitacinį modeliavimą bei kriterijų reikšmes išreiškiant stochastiniais dydžiais. Parinkti metodai, tinkantys kriterijų reikšmes išreikšti stochastiniais dydžiais.

3. Išanalizuoti įvairių pasaulio šalių mokslininkų tyrimų rezultatai daugiakriterinių metodų taikymo srityje, pateiktos jų stipriosios ir silpnosios pusės. Nustatyta, kad investicinių projektų vertinimui efektyviausia taikyti daugiakriterinių metodų SAW ir kitų metodų (vietų sumos, ELECTRE, COPRAS, TOPSIS) derinį.

4. Sukurtas originalus nekilnojamojo turto investicinio sprendimo priėmimo proceso, kuriame ypatingas dėmesys skirtas projekto rizikai, kompleksinės analizės modelis, sudarantis sąlygas kompleksiškai išanalizuoti galimus investicinius projektus, atsižvelgiant į juose dalyvaujančias suinteresuotas grupes ir šį procesą veikiančią aplinką.

5. Aprašytas nekilnojamojo turto investicinis procesas ir šį procesą veikianti aplinka.

Nekilnojamojo turto investicinių projektų vertinimo modelio praktinis taikymas
Šio skyriaus tikslas – vadovaujantis sukurta ir aprašytu nekilnojamojo turto investicinių projektų efektyvumo vertinimo modeliu ir metodika įvertinti tris skirtingas alternatyvias investicijas į nekilnojamąjį turtą ir nustatyti efektyviausią alternatyvą investuotojo atžvilgiu. 

3.1. Praktinio uždavinio aprašymas
Siekiant nustatyti siūlomos metodikos pritaikymo galimybes projektams vertinti, atsižvelgiant į skirtingų investuotojų poreikius, analizuojami projektai vertinami pagal sudarytą rodiklių hierarchinę struktūrą ir nustatytus rodiklių reikšmingumus.

Analizuojami trys alternatyvūs investiciniai projektai:

· Daugiabučio gyvenamojo namo statyba ir butų pardavimas Vilniaus 
mieste;

· Individualių gyvenamųjų namų kvartalo statyba ir namų pardavimas;

· Komercinio pastato statyba Vilniaus mieste ir ilgalaikė patalpų nuoma.

Visos trys investicijos analizuojamos nepriklausomai.

Vadovaujantis pasiūlyta vertinimo metodika atliekama išsami visų trijų projektų analizė: įvertinama investicinė aplinka ir verslo perspektyvos, išanalizuojama teisinė aplinka, atliekama technoekonominė analizė, prognozuojami pinigų srautai ir skaičiuojami finansiniai rodikliai. Taip pat atliekama kiekvieno projekto finansavimo parametrų analizė. 

Atlikus išsamią projektų analizę bei nustačius projektų rodiklių reikšmes, jos yra įrašomos į hierarchinę rodiklių matricą. Toliau atliekamas stochastinis rodiklių modeliavimas. Pagal 2.3 skyriuje aprašytą algoritmą, stochastinių dydžių modeliavimui yra naudojama 1000 galimų alternatyvų. Turint kiekvieno rodiklio reikšmių pasiskirstymą, kiekvienam rodikliui apibūdinti yra apskaičiuojami du parametrai: vidurkis ir vidutinis kvadratinis  nuokrypis. Toliau pateikiama visų trijų projektų analizė, rodiklių reikšmių skaičiavimai, stochastinis modeliavimas ir rodiklių parametrų nustatymas.

Įvertinus projektų parametrus, atliekama trijų investicinių projektų alternatyvų daugiakriterinė analizė taikant SAW ir Vietų sumos metodų derinį. Galiausiai sudaroma projektų efektyvumo prioritetų eilė.

3.2. Daugiabučio gyvenamojo namo statybos Vilniaus mieste projekto analizė

Daugiabučio namo statybai siūlomas žemės sklypas yra tarp Trimitų, Tuskulėnų ir Rinktinės gatvių (3.1 pav.).

Siūloma vieta yra labai patraukli dėl patogaus privažiavimo, atstumo iki miesto centro ir tuo pačiu sklypas yra atitrauktas nuo judrios Kalvarijų gatvės, kurią ateityje numatoma platinti. Šalia sklypo yra prekybos centras „Žalgiris“, „Kalvarijų“ turgavietė, Vilniaus rajono savivaldybės administracijos pastatai, kelios maitinimo įstaigos, banko skyrius, taip pat šalia yra jau pastatyti nauji daugiabučiai namai. Netoliese yra vaikų darželis ir vidurinė mokykla.

Sklypo plotas yra 4810 kv.m., sklypas yra stačiakampio formos, dėl to jame galima nesunkiai suprojektuoti daugiaaukštį pastatą. 

Sklypo paskirtis yra mažaaukštei gyvenamajai statybai, todėl šiuo metu jame galima statyti tik dviejų aukštų pastatus su mansarda. Norint pakeisti sklypo paskirtį į daugiaaukštės gyvenamosios statybos, reikia rengti detalųjį sklypo planą. Tikėtina, kad galima būtų pasiekti devynių aukštų aukštingumą ir apie šešiasdešimties procentų užstatymą.

Sklypas nepatenka į saugomas teritorijas, jame nėra saugomų pastatų, dėl to mažėja rizika dėl detalaus plano rengimo ir didėja galimybės gauti norimo sklypo užstatymo bei aukštingumo leidimą.

3.1 pav. Sklypo vieta žemėlapyje
Fig. 3.1. Location of land parcel in map
Per sklypą nenutiesti inžineriniai tinklai, tai mažina galimas išlaidas, nes statybų metu nereikės iškelti komunikacijų iš sklypo. Šalia sklypo nutiestas miesto vandentiekis, kanalizacija, dujotiekis, elektros bei telefono požeminės linijos.

Plėtojant šį projektą tikimybė susidurti su dideliu socialiniu pasipriešinimu yra maža, nes sklypas nesiriboja su jokiais svarbiais miesto pastatais, aplinkui nėra individualių namų.

Sklype planuojama pastatyti 12 900 kv.m. statinį, kur 11 000 kv.m. yra gyvenamojo ploto. Skaičiuojant projektą prognozuojamas aukštingumas 6 aukštai. Pastatai turėtų būti statomi iš monolitinių karkasinių konstrukcijų, išorės atitvaroms naudojant silikatinių blokelių mūrą, kuris šiltinamas akmens vata ir dengiamas fasadinėmis plokštėmis arba apmūrijamas apdailinio mūro sluoksniu. 

Labai svarbu tinkamai suprojektuoti pastatą: pastato eksterjeras turi atitikti aplinkos reikalavimus bei išsiskirti originalumu ir naujumu; butai turėtų būti nuo 50 iki 70 kv. m. – tai šiuo metu paklausiausio dydžio butai; langų orientacija į rytus, pietus ir vakarus; svarbu išspręsti parkavimo bei automobilių saugumo problemą, dėl to šioje vietoje turėtų būti įrengta požeminė stovėjimo aikštelė arba garažai po pastatu.

3.1 lentelė. Daugiabučio pastato statybos projekto prielaidos
Table 3.1. Presumptions of the multistoried building construction project 
	Bendra informacija

	Kategorija
	Matavimo vnt.
	Reikšmė

	Pastato plotas

Bendras plotas

Bruto plotas

Bruto/neto ploto proporcija

Naudingasis plotas
	m2

m2

%

m2
	12 987

15 279

85

11 039

	Tipinis objekto plotas

Objektų kiekis

Aukštų skaičius

Statinio tankis

Statinio tankis su automobilių stovėjimo aikštele

Statinio intensyvumas
	m2

Butai

Vnt.

%

%


	60

184

6

53

149

2,7

	Sklypas ir pastatai

Sklypo plotas

Sklypo vertė

Kadastrinė sklypo vertė

Sklypo vertė, tenkanti 1 kv.m pastato
	Arai

Lt

Lt

Lt/ m2
	48

4 100 000

2 050 000

316

	Automobilių stovėjimo aikštelė

Antžeminė 

Daugiaaukštė

Požeminė

Iš viso
	Vietos

Vietos

Vietos

Vietos
	184

0

0

184

	Naudingasis pastato plotas/stovėjimo vietos

Stovėjimo vietos/Objektų skaičius
	m2

%
	60

100

	Bendra finansinė informacija

	Trumpalaikė paskola

Palūkanų norma

Nuosavo kapitalo poreikis

PVM

Projekto trukmė
	%

% metams

%

mėnesiai
	5

20

19

24


Toliau pateikiami projekto finansiniai skaičiavimai.

Nagrinėjamo projekto finansiniai tyrimai atliekami taikant kompiuterizuotą skaičiuotę investicinio projekto finansiniams srautams suprognozuoti ir rodikliams apskaičiuoti. Pagrindinės projekto prielaidos ir rodikliai pateikiami 3.1 lentelėje. Išsamūs pinigų srautų skaičiavimai pateikti B priede.
Toliau atliekama išsami projekto analizė, nustatomi projekto parametrai ir formuojama hierarchinės struktūros rodiklių matrica, kuri pateikiama 3.2 lentelėje.
3.2 lentelė. Daugiabučio pastato statybos projekto rodiklių reikšmės hierarchinėje struktūroje
Table 3.2. Values of the multistoried building construction project in the hierarchical structure of criteria
	
	Gru-pė
	Rodikliai
	Rodikliai
	Matavimo vnt.
	Reikš-mės

	NT projektų efektyvumo vertinimo kriterijai
	Projekto aplinkos kriterijai
	Verslo aplinką apibūdinantys rodikliai
	Fondų biržos indeksas
	
	232,31

	
	
	
	EURIBOR
	
	0,58

	
	
	
	Šalies BVP pokytis
	%
	3

	
	
	
	Vartotojų kainų indeksas (VKI)
	%
	6

	
	
	
	Nedarbo lygis
	%
	12

	
	
	Teritorijos patrauklumas (rodiklių struktūra priklauso nuo projekto pakraipos)
	Automobilių laikymo galimybės
	Vnt.
	184

	
	
	
	Lygiaverčių konkurentų būvimas
	Balai 
	5

	
	
	
	1 km spinduliu gyvenančių gyventojų skaičius
	Vnt.
	8500

	
	
	
	Sklypo kaina
	Lt
	4 100 000

	
	
	
	Visuomeninio transporto srautas
	Balai
	5

	
	
	
	Matomumas nuo pagrindinių gatvių
	Balai
	4

	
	
	
	Komunikacijų infrastruktūra
	Balai
	6

	
	
	
	Aplinkos pasikeitimai ateityje
	Balai
	5

	
	
	Teisinę aplinką apibūdinantys rodikliai
	Nusikalstamumas
	Nusikaltimų sk. per metus 
	1245

	
	
	
	Teisinė aplinka
	Balai
	4

	
	Ekonominiai efektyvumo kriterijai
	Finansinio 

efektyvumo rodikliai

	Vidinė pelno norma IRR
	%
	44,71

	
	
	
	Grynoji dabartinė vertė NPV
	Lt
	4 905 441

	
	
	
	Investicijų atsipirkimo laikas
	Mėn.
	18

	
	
	
	Pelningumo indeksas
	%
	18,01

	
	
	
	Investicijų rentabilumas
	%
	100,62


3.2 lentelės tęsinys
	
	
	Grupė
	Rodikliai
	Rodikliai
	Matavimo vnt.

	
	
	Finansiniai rodikliai
	Grynosios pajamos
	Lt
	44 715 800

	
	
	
	Projekto išlaikymo ir valdymo išlaidos
	Lt
	35 293 858

	
	
	
	Grynųjų pinigų srautas
	Lt
	6 964 563

	
	
	
	Mokesčiai valstybei
	Lt
	2 439 949

	
	
	
	Skaičiuojamasis pelnas
	Lt
	7 118 714

	
	
	Finansavimo rodikliai
	Nuosavų lėšų poreikis
	Lt
	6 758 161

	
	
	
	Investuotojo dalis bendrojoje investicijoje
	%
	100

	
	
	
	Kreditinių lėšų poreikis
	Lt
	5 821 989

	
	
	
	Įsiskolinimo padengimo laikas
	Mėn.
	24


Iš atliktos analizės matyti, kad projektas yra pelningas, projekto grynoji da-bartinė vertė sudaro 40905441 Lt per 24 mėnesius, tai yra neblogas rodiklis; nuosavų lėšų poreikis yra palyginti didelis. Vietos, kurioje vykdomas projektas teisinė aplinka apibūdinta dviem rodikliais: nusikalstamumu ir teisinės aplinkos kokybe. 
Bendrųjų rodiklių reikšmės rodo nepalankias verslo perspektyvas. Projektas yra pelningas ir jeigu investuotoją tenkina grąža bei kitos projekto charakteristikos, investuotojas galėtų rinktis ir šią investiciją, tačiau dar reikia įvertinti projekto riziką. Todėl toliau atliekamas rodiklių reikšmių stochastinis modeliavimas ir nustatomi rodiklių parametrai: vidurkis ir vidutinis kvadratinis nuokrypis (3.3 lentelė).

Šioje lentelėje pateikti kiekvieno rodiklio reikšmių parametrai, kuriais išreiškiama rodiklių stochastika. Kiekvienas dydis kinta tam tikrame intervale, šiam intervalui apibrėžti pasirinkti du parametrai, kurie kiekvienam rodikliui nurodomi lentelėje.

3.3. Individualių gyvenamųjų namų kvartalo statybos ir namų pardavimo projekto analizė

Gyvenamųjų namų kvartalui plėtoti siūloma teritorija, esanti 25 km nuo Vilniaus ribos, netoli Vievio bei Kernavės miestelių. Teritorija ribojasi su Neries regioniniu parku ir yra šalia Neries upės.

3.3 lentelė. Daugiabučio pastato statybos projekto rodiklių parametrai hierarchinėje struktūroje
Table 3.3. Attribute values of the multistoried building construction project in the hierarchical structure of criteria
	
	Gru-pė
	Rodikliai
	Rodikliai
	Vidurkis
	Vidutinis kvadratinis nuokrypis

	NT projektų efektyvumo vertinimo kriterijai
	Projekto aplinkos kriterijai
	Verslo aplinką apibūdinantys rodikliai
	Fondų biržos indeksas
	234,7924
	39,9917

	
	
	
	EURIBOR
	0,5862
	0,0998

	
	
	
	Šalies BVP pokytis
	0,0303
	0,0052

	
	
	
	Vartotojų kainų indeksas (VKI)
	0,0606
	0,0103

	
	
	
	Nedarbo lygis
	0,1213
	0,0207

	
	
	Teritorijos patrauklumas (rodiklių struktūra priklauso nuo projekto pakraipos)
	Automobilių laikymo galimybės
	–
	–

	
	
	
	Lygiaverčių konkurentų būvimas
	–
	–

	
	
	
	1 km spinduliu gyvenančių gyventojų skaičius
	–
	–

	
	
	
	Sklypo kaina
	–
	–

	
	
	
	Visuomeninio transporto srautas
	–
	–

	
	
	
	Matomumas nuo pagrindinių gatvių
	–
	–

	
	
	
	Komunikacijų infrastruktūra
	–
	–

	
	
	
	Aplinkos pasikeitimai ateityje
	–
	–

	
	
	Teisinę aplinką apibūdinantys rodikliai
	Nusikalstamumas
	1258,3039
	214,3242

	
	
	
	Teisinė aplinka
	4,0427
	0,6886

	NT projektų efektyvumo vertinimo kriterijai
	Ekonominiai efektyvumo kriterijai
	Finansinio efektyvumo rodikliai
	Vidinė pelno norma IRR
	0,4518
	0,0770

	
	
	
	Grynoji dabartinė vertė NPV
	4780924
	453798

	
	
	
	Investicijų atsipirkimo laikas
	18,1923
	3,0987

	
	
	
	Pelningumo indeksas
	0,1821
	0,0310

	
	
	
	Investicijų rentabilumas
	1,0170
	0,1723

	
	
	Finansiniai rodikliai
	Grynosios pajamos
	45193626
	7697732

	
	
	
	Projekto išlaikymo ir valdymo išlaidos
	35671003
	6075764

	
	
	
	Grynųjų pinigų srautas
	7038985
	1198935

	
	
	
	Mokesčiai valstybei
	2466022
	420032

	
	
	
	Skaičiuojamasis pelnas
	7194783
	1225472

	
	
	Finansavimo rodikliai
	Nuosavų lėšų poreikis
	6830378
	1163403

	
	
	
	Investuotojo dalis bendrojoje investicijoje
	1,0107
	0,1721

	
	
	
	Kreditinių lėšų poreikis
	5884202
	1002243

	
	
	
	Įsiskolinimo padengimo laikas
	24,2565
	4,1316


Žemės sklypo plotas 10 ha (3.2 pav.), jame planuojama pastatyti 41 individualų gyvenamąjį namą, 1 sklypą skirti inžinerinei infrastruktūrai bei 1 sklypą – rekreacinei teritorijai įrengti. Sklypų dydis svyruoja nuo 15 iki 36 a. 2,3 hektarų gyvenvietės skirta želdiniams, inžinerinės infrastruktūros objektams, 0,3 hektarų teritorijos numatyta pačios gyvenvietės reikmėms. 

3.2 pav. Sklypo vieta Vilniaus rajono žemėlapyje
Fig. 3.2. Location of land parcel in the map of Vilnius district
Kadangi žemės sklypas yra pakankamai toli nuo Vilniaus miesto ribos, kad pasiekti maksimalią žemės vertę, teritorijoje turi būti įrengti inžineriniai tinklai bei sutvarkyta aplinka. Todėl jau projekto idėjos lygyje planuojama, kad bus įrengti:

· elektros tinklai; 

· vandens gręžinys bei vandentiekio tinklai; 

· buitinės nuotekynės tinklai; 

· vietiniai nuotekų valymo įrenginiai; 

· lietaus nuotekynės tinklai; 

· asfaltuotos apšviestos gatvės; 

· teritorijos aptvėrimas; 

· teritorijos apsaugos sistemos; 

· interneto tinklai. 

Be to, planuojama sutvarkyti rekreacinę teritoriją. Rekreacinėje teritorijoje planuojama įrengti vaikų žaidimo aikštelę, terasą su lauko židiniu, krepšinio aikštelę, teniso kortus, mini futbolo aikštyną bei pastatyti bendrąjį pastatą. Bendrajame pastate numatomos administracinės patalpos, ūkinės patalpos, pokylių salė, kurioje visi gyventojai galės švęsti savo šventes bei, reikalui esant, apgyvendinti savo svečius.

Gyvenvietę iš trijų pusių supa miškas bei Neries regioninis parkas. Apie 
150 m atstumu nuo teritorijos ribos teka Neris. 

Siūlomas žemės sklypas yra žemės ūkio paskirties, todėl norint įrengti aukščiau aprašytą teritoriją, būtina rengti detalųjį planą, kuriuo būtų pakeista žemės paskirtis, suformuoti nauji žemės sklypai, numatytas žemės naudojimo būdas ir pobūdis.

Kadangi žemės sklypas yra labai gražioje, vilniečiams žinomoje vietoje prie Neries, apsuptas Neries regioninio parko, yra didelė tikimybė, kad plėtojant projektą bus susidurta su socialine bei politine rizika.

Socialinė rizika gali pasireikšti:

· vietinių gyventojų pasipriešinimu;

· Vilniaus miesto gyventojų pasipriešinimu;

· vietos savivaldos institucijų pasipriešinimu.

Politinė rizika gali pasireikšti taip:

· Vilniaus rajone yra neparengtas bendrasis Vilniaus rajono planas, be kurio sprendinių savivaldybės administracija priešinsis detalaus plano rengimui, kadangi tai galėtų prieštarauti 2004 05 01 įsigaliojusiam teritorijų planavimo įstatymui;

· Neries regioninio parko direkcija gali priešintis, kad prie Neries regioninio parko būtų plėtojama tokia didelė gyvenamoji teritorija.
Toliau pateikiami pagrindiniai projekto rodikliai (3.4 lentelė).

Išsamūs pinigų srautų skaičiavimai pateikti priede C. 

Toliau atlikta išsami projekto analizė, nustatyti projekto parametrai ir suformuota hierarchinės struktūros rodiklių matrica, kuri pateikiama 3.5 lentelėje.

Toliau atliekamas rodiklių reikšmių stochastinis modeliavimas ir nustatomi rodiklių parametrai: vidurkis ir vidutinis kvadratinis nuokrypis (3.6 lentelė).

3.4 lentelė. Investicinio projekto į žemės sklypus prielaidos
Table 3.4. Presumptions of the project of investment to land parcels 
	Bendra informacija

	Kategorija
	Matavimo vnt.
	Reikšmė

	Pastato plotas

Bendras plotas

Bruto plotas

Bruto/neto ploto proporcija

Naudingasis plotas
	m2

m2

%

Kv.m
	4 556

4 556

100

4 556

	Tipinis objekto plotas

Objektų kiekis

Aukštų skaičius
	Kv.m

Butai

Vnt.
	152

30

2

	Sklypas ir pastatai

Sklypo plotas

Sklypo vertė

Kadastrinė sklypo vertė

Sklypo vertė, tenkanti 1 kv.m pastato
	Arai

Lt

Lt

Lt/ m2
	104 239

300 000

150 000

666

	Automobilių stovėjimo aikštelė

Antžeminė 

Daugiaaukštė

Požeminė

Iš viso
	Vietos

Vietos

Vietos

Vietos
	0

0

0

0

	Naudingasis pastato plotas/stovėjimo vietos

Stovėjimo vietos/Objektų skaičius
	m2
%
	0

0

	Bendra finansinė informacija

	Trumpalaikė paskola

Palūkanų norma

Nuosavo kapitalo poreikis

PVM

Projekto trukmė
	%

% metams

%

mėnesiai
	5

10

18

24


3.5 lentelė. Investicinio projekto į žemės sklypus rodiklių reikšmės hierarchinėje struktūroje
Table 3.5. Values of the project of investment to land parcels in the hierarchical structure of criteria
	
	Gru-pė
	Rodikliai
	Rodikliai
	Matavimo vnt.
	Reikšmės

	NT projektų efektyvumo vertinimo kriterijai
	Projekto aplinkos kriterijai
	Verslo aplinką apibūdinantys rodikliai
	Fondų biržos indeksas
	
	232,31

	
	
	
	EURIBOR
	
	0,58

	
	
	
	Šalies BVP pokytis
	%
	3

	
	
	
	Vartotojų kainų indeksas (VKI)
	%
	6

	
	
	
	Nedarbo lygis
	%
	12

	
	
	Teritorijos patrauklumas (rodiklių struktūra priklauso nuo projekto pakraipos)
	Automobilių laikymo galimybės
	Vnt.
	100

	
	
	
	Lygiaverčių konkurentų būvimas
	Balai 
	3

	
	
	
	1 km spinduliu gyvenančių gyventojų skaičius
	Vnt.
	1000

	
	
	
	Sklypo kaina
	Lt
	150 000

	
	
	
	Visuomeninio transporto srautas
	Balai
	0

	
	Ekonominiai efektyvumo kriterijai
	Teisinę aplinką apibūdinantys rodikliai
	Matomumas nuo pagrindinių gatvių
	Balai
	7

	
	
	
	Komunikacijų infrastruktūra
	Balai
	2

	
	
	
	Aplinkos pasikeitimai ateityje
	Balai
	3

	
	
	
	Nusikalstamumas
	Nusikaltimų sk. per metus 
	1200

	
	
	
	Teisinė aplinka
	Balai
	5

	
	
	Finansinio efektyvumo rodikliai
	Vidinė pelno norma IRR
	%
	34,09

	
	
	
	Grynoji dabartinė vertė NPV
	Lt
	1 638 183

	
	
	
	Investicijų atsipirkimo laikas
	Mėn.
	24

	
	
	
	Pelningumo indeksas
	%
	13,93

	
	
	
	Investicijų rentabilumas
	%
	146,40

	
	
	Finansiniai rodikliai
	Grynosios pajamos
	Lt
	18 497 360

	
	
	
	Projekto išlaikymo ir valdymo išlaidos
	Lt
	15 537 557

	
	
	
	Grynųjų pinigų srautas
	Lt
	2 415 817

	
	
	
	Mokesčiai valstybei
	Lt
	536 126

	
	
	
	Skaičiuojamasis pelnas
	Lt
	2 240 200

	
	
	Finansavimo rodikliai
	Nuosavų lėšų poreikis
	Lt
	1 530 242

	
	
	
	Investuotojo dalis bendrojoje investicijoje
	%
	100

	
	
	
	Kreditinių lėšų poreikis
	Lt
	4 300 176

	
	
	
	Įsiskolinimo padengimo laikas
	Mėn.
	12


3.6 lentelė. Investicinio projekto į žemės sklypus rodiklių parametrai hierarchinėje struktūroje
Table 3.6. Attribute values of the project of investment to land parcels in the hierarchical structure of criteria
	
	Gru-pė
	Rodikliai
	Rodikliai
	Vidurkis
	Vidutinis kvadratinis nuokrypis

	NT projektų efektyvumo vertinimo kriterijai
	Projekto aplinkos kriterijai
	Verslo aplinką apibūdinantys rodikliai
	Fondų biržos indeksas
	234,7924
	39,9917

	
	
	
	EURIBOR
	0,5862
	0,0998

	
	
	
	Šalies BVP pokytis
	0,0303
	0,0052

	
	
	
	Vartotojų kainų indeksas (VKI)
	0,0606
	0,0103

	
	
	
	Nedarbo lygis
	0,1213
	0,0207

	
	
	Teritorijos patrauklumas 
	Automobilių laikymo galimybės
	101,0686
	17,2148

	
	
	
	Lygiaverčių konkurentų būvimas
	3,0321
	0,5164

	
	
	
	1 km spinduliu gyvenančių gyventojų skaičius
	1010,6858
	172,1479

	
	
	priklauso nuo projekto pakraipos)
	Sklypo kaina
	151602,877
	25822,1889

	
	
	
	Visuomeninio transporto srautas
	0
	0

	
	
	
	Matomumas nuo pagrindinių gatvių
	7,0748
	1,2050

	
	
	
	Komunikacijų infrastruktūra
	2,0214
	0,3443

	
	
	
	Aplinkos pasikeitimai ateityje
	3,0321
	0,5164

	
	
	Teisinę aplinką apibūdinantys rodikliai
	Nusikalstamumas
	1.212,823
	206,5775

	
	
	
	Teisinė aplinka
	5,0534
	0,8607

	
	Ekonominiai efektyvumo kriterijai
	Finansinio efektyvumo rodikliai
	Vidinė pelno norma IRR
	0,3445
	0,0587

	
	
	
	Grynoji dabartinė vertė NPV
	1509877
	187540

	
	
	
	Investicijų atsipirkimo laikas
	24,2565
	4,1316

	
	
	
	Pelningumo indeksas
	0,1408
	0,0240

	
	
	
	Investicijų rentabilumas
	1,4796
	0,2520

	
	
	Finansiniai rodikliai
	Grynosios pajamos
	18698020
	3184282

	
	
	
	Projekto išlaikymo ir valdymo išlaidos
	15703589
	2674758

	
	
	
	Grynųjų pinigų srautas
	2441632
	415878

	
	
	
	Mokesčiai valstybei
	541855
	92293

	
	
	
	Skaičiuojamasis pelnas
	2264139
	385646

	
	
	Finansavimo rodikliai
	Nuosavų lėšų poreikis
	1546594
	263428

	
	
	
	Investuotojo dalis bendrojoje investicijoje
	1,0107
	0,1721

	
	
	
	Kreditinių lėšų poreikis
	4346127
	740266

	
	
	
	Įsiskolinimo padengimo laikas
	12,1282
	2,0658


3.4. Komercinio pastato statybos ir ilgalaikės patalpų nuomos Vilniaus mieste projekto analizė

Komercinį – administracinį pastatą planuojama statyti 47,5 a sklype, esančiame rinktinės ir Šeimyniškių gatvių sankirtoje. Prie šio objekto bus įrengta apie 120 automobilių stovėjimo vietų. Planuojama įrengti vieną įvažiavimą ir išvažiavimą iš Rinktinės gatvės bei įvažiavimą ir išvažiavimą iš Šeimyniškių gatvės pusės. 
Pirmame pastato aukšte bus nuomojamos tik komercinės paskirties patalpos. Pirmame aukšte taip pat įrengiamos patalpos skirtos kavinei, kurioje galėtų pietauti pastate įsikūrusių įmonių darbuotojai, o prireikus, joje galėtų būti rengiami nedideli pobūviai. Antrame aukšte dalį patalpų užims komercinės, o kitą dalį – administracinės paskirties patalpos. Trečias, ketvirtas, penktas ir šeštas aukštai bus skirti biuro patalpoms. 

Pastate bus įrengti skirtingi įėjimai į administracines bei komercines patalpas. Pirmame aukšte iš viso planuojama įrengti penkis skirtingus įėjimus: du įėjimai skirti tik tai komercinėms patalpoms, jie sujungs vidinį pastato kiemą su Rinktinės gatve, nes bus įrengiami priešingose pastato pusėse; centrinis įėjimas skirtas ir komercinėms, ir administracinėms patalpoms, nes pro jį patenkama į centrinę laiptų ir lifto aikštelę; atskiras įėjimas skirtas administracinių patalpų darbuotojams, pro jį patenkama į kitą laiptinę su liftu; penktas įėjimas skirtas kavinei, į kavinę taip pat galima patekti per vidaus patalpas. 

Pastatas yra planuojamas su rūsiu. Rūsį planuojama nuomoti kaip sandėliavimo patalpas.

Pastato bendras plotas yra apie 4500 kv. m., iš jų nuomojamos patalpos yra:

· Komercinės paskirties – 1162,75 kv. m.;

· Administracinės paskirties – 2514,08 kv. m.

Šiuo metu labai platus statybinių medžiagų pasirinkimas. Statybines medžiagas reikia pasirinkti taip, kad pastatas atrodytų reprezentatyviai. 
Rizika su kuria galima susidurti vykdant šį projektą yra tokia:

· Kadangi sklypas yra pačiame miesto centre, galima tikėtis, kad miesto savivaldybė norės specialių sąlygų tvirtinant sklypo detalųjį planą bei keičiant sklypo paskirtį;

· Per sklypą praeina kanalizacijos vamzdynai, kuriuos tektų iškelti;

· Įsigaliojus naujam Kultūros vertybių apsaugos įstatymui, tikėtina sulaukti papildomų pastabų dėl objekto plėtros.

Komercinio komplekso statybos investicinio projekto prielaidos pateikiamos 3.7 lentelėje, rodiklių reikšmės 3.8 lentelėje, stochastinis modeliavimas 3.9 lentelėje. 
3.7 lentelė. Komercinio komplekso statybos investicinio projekto prielaidos
Table 3.7. Presumptions of the investment project of commercial complex construction
	Kategorija
	Matavimo vnt.
	Reikšmė

	Pastato bendri duomenys
	
	

	Bendras plotas

Naudingasis/bendras plotas

Naudingasis plotas
	m2

%

Kv.m
	11400

85

9690,01

	Požeminė automobilių stovėjimo aikštelė

Bendras plotas

Stovėjimo vietų skaičius
	m2

Vnt.
	5700

316

	Komplekso bendras plotas
	m2
	17100

	Pastatų plotas
	m2
	11400

	Nuomos terminas
	Metai
	20

	Diskonto norma
	%
	10

	Prielaidos

Nuomojamas plotas

Nuomos kaina

Metinis kainų pokytis

Neišnuomotas plotas

Kitos pajamos
	m2

Lt/mėn.

%

%

Lt
	10175

50

0

0

10000

	Eksploatacijos išlaidos per mėnesį

Turto mokestis

Valdymas

Remontas, eksploatacija

Reklama

Iš viso
	1,0%

3,0%

Lt

0,3%

Lt
	41170

15562

57000

1556,2

115288

	Paskola

Terminas

Palūkanų norma

Paskolos suma

Mėnesio įmoka

Metinė įmoka
	Metai

%

Lt

Lt

Lt
	20

3,5

44463601

257871

3094452

	Statybos išlaidos

Sklypo plotas

Iš viso
	Arai

Lt
	48

49404001

	Nuosavo kapitalo poreikis

Nuosavo kapitalo dalis

Nuosavas investuojamas kapitalas

Finansavimo išlaidos

Bendras nuosavas kapitalas
	%

Lt

0,8%

Lt
	10

4940400

355709

5296109

	Mokesčiai valstybei: pelno mokestis
	%
	15


3.8 lentelė. Komercinio komplekso statybos investicinio projekto rodiklių reikšmės
Table 3.8. Values of the investment project of commercial complex construction
	
	Gru-pė
	Rodikliai
	Rodikliai
	Matavimo vnt.
	Reikšmės

	NT projektų efektyvumo vertinimo kriterijai
	Projekto aplinkos kriterijai
	Verslo aplinką apibūdinantys rodikliai
	Fondų biržos indeksas
	
	232,31

	
	
	
	EURIBOR
	
	0,58

	
	
	
	Šalies BVP pokytis
	%
	3

	
	
	
	Vartotojų kainų indeksas (VKI)
	%
	6

	
	
	
	Nedarbo lygis
	%
	12

	
	
	Teritorijos patrauklumas (rodiklių struktūra priklauso nuo projekto pakraipos)
	Automobilių laikymo galimybės
	Vnt.
	316

	
	
	
	Lygiaverčių konkurentų būvimas
	Balai 
	2

	
	
	
	1 km spinduliu gyvenančių gyventojų skaičius
	Vnt.
	8500

	
	
	
	Sklypo kaina
	Lt
	5 620 000

	
	
	
	Visuomeninio transporto srautas
	Balai
	6

	
	
	
	Matomumas nuo pagrindinių gatvių
	Balai
	6

	
	
	
	Komunikacijų infrastruktūra
	Balai
	6

	
	
	
	Aplinkos pasikeitimai ateityje
	Balai
	6

	
	
	Teisinę aplinką apibūdinantys rodikliai
	Nusikalstamumas
	Nusikaltimų sk. per metus 
	1120

	
	
	
	Teisinė aplinka
	Balai
	6

	
	Ekonominiai efektyvumo kriterijai
	Finansinio efektyvumo rodikliai
	Vidinė pelno norma IRR
	%
	41,97

	
	
	
	Grynoji dabartinė vertė NPV
	Lt
	13 192 984

	
	
	
	Investicijų atsipirkimo laikas
	Mėn.
	109

	
	
	
	Pelningumo indeksas
	%
	56,70

	
	
	
	Investicijų rentabilumas
	%
	349,11

	
	
	Finansiniai rodikliai
	Grynosios pajamos
	Lt
	136 800 000

	
	
	
	Projekto išlaikymo ir valdymo išlaidos
	Lt
	67 603 201

	
	
	
	Grynųjų pinigų srautas
	Lt
	38 291 904

	
	
	
	Mokesčiai valstybei
	Lt
	4 217 128

	
	
	
	Skaičiuojamasis pelnas
	Lt
	69 196 799

	
	
	Finansavimo rodikliai
	Nuosavų lėšų poreikis
	Lt
	5 296 109

	
	
	
	Investuotojo dalis bendrojoje investicijoje
	%
	100

	
	
	
	Kreditinių lėšų poreikis
	Lt
	44 463 601

	
	
	
	Įsiskolinimo padengimo laikas
	Mėn.
	240


3.9 lentelė. Komercinio komplekso statybos investicinio projekto rodiklių parametrai
Table 3.9. Attribute values of the investment project of commercial complex construction
	
	Gru-pė
	Rodikliai
	Rodikliai
	Vidurkis
	Vidutinis kvadratinis nuokrypis

	NT projektų efektyvumo vertinimo kriterijai
	Projekto aplinkos kriterijai
	Verslo aplinką apibūdinantys rodikliai
	Fondų biržos indeksas
	234,7924
	39,9917

	
	
	
	EURIBOR
	0,5862
	0,0998

	
	
	
	Šalies BVP pokytis
	0,0303
	0,0052

	
	
	
	Vartotojų kainų indeksas (VKI)
	0,0606
	0,0103

	
	
	
	Nedarbo lygis
	0,1213
	0,0207

	
	
	Teritorijos patrauklumas (rodiklių struktūra priklauso nuo projekto pakraipos)

	Automobilių laikymo galimybės
	–
	–

	
	
	
	Lygiaverčių konkurentų būvimas
	–
	–

	
	
	
	1 km spinduliu gyvenančių gyventojų skaičius
	–
	–

	
	
	
	Sklypo kaina
	–
	–

	
	
	
	Visuomeninio transporto srautas
	–
	–

	
	
	
	Matomumas nuo pagrindinių gatvių
	–
	–

	
	
	
	Komunikacijų infrastruktūra
	–
	–

	
	
	
	Aplinkos pasikeitimai ateityje
	–
	–

	
	
	Teisinę aplinką apibūdinantys rodikliai
	Nusikalstamumas
	1131,9682
	192,8057

	
	
	
	Teisinė aplinka
	6,0641
	1,0329

	
	Ekonominiai efektyvumo kriterijai
	Finansinio efektyvumo rodikliai
	Vidinė pelno norma IRR
	0,4224
	0,0719

	
	
	
	Grynoji dabartinė vertė NPV
	11284526
	1135572

	
	
	
	Investicijų atsipirkimo laikas
	110,1648
	18,7641

	
	
	
	Pelningumo indeksas
	0,5731
	0,0976

	
	
	
	Investicijų rentabilumas
	3,5284
	0,6010

	
	
	Finansiniai rodikliai
	Grynosios pajamos
	138261824
	23549836

	
	
	
	Projekto išlaikymo ir valdymo išlaidos
	68325599
	11637751

	
	
	
	Grynųjų pinigų srautas
	38701086
	6591872

	
	
	
	Mokesčiai valstybei
	4262192
	725790

	
	
	
	Skaičiuojamasis pelnas
	69936226
	11912085

	
	
	Finansavimo rodikliai
	Nuosavų lėšų poreikis
	5352702
	911714

	
	
	
	Investuotojo dalis bendrojoje investicijoje
	1,0107
	0,1721

	
	
	
	Kreditinių lėšų poreikis
	44938732
	7654317

	
	
	
	Įsiskolinimo padengimo laikas
	242,5646
	41,3155


Išsamūs pinigų srautų skaičiavimai pateikti priede D. Toliau atlikta išsami projekto analizė, nustatyti projekto parametrai ir suformuota hierarchinės struktūros rodiklių matrica (3.8 lentelė).

Apskaičiavus pagrindinių projektą apibūdinančių rodiklių reikšmes ir suformavus rodiklių reikšmių matricą, atliekamas rodiklių reikšmių stochastinis modeliavimas, apskaičiuojami kiekvieno rodiklio reikšmių pasiskirstymą apibūdinantys parametrai: vidurkis ir vidutinis kvadratinis nuokrypis (3.9 lentelė.). 

Iš apskaičiuotų rodiklių reikšmių matyti, kad projektas yra pelningas, tačiau atsipirkimo laikas yra ilgas – net 9 metai, o taip pat reikalinga labai didelė pradinė investicija. Bendros investicijos projekto išvystymui viršija 60 mln. Lt.

3.5. Daugiakriterinis nekilnojamojo turto investicinių projektų efektyvumo vertinimas

Šiuo atveju yra tris išanalizuoti investiciniai projektai, yra apskaičiuoti kiekvieno projekto finansiniai, ekonominiai bei riziką vertinantys rodikliai. Nedaugelis įmonių galėtų investuoti į visus projektus iš karto, ne visi projektai atitinka įmonės investicinę politiką, todėl reikia pasirinkti tokį projektą, į kurį verta investuoti, t. y., nustatyti kurio projekto efektyvumas yra didžiausias ir labiausiai atitinka investuotojo keliamus reikalavimus 

Siekiant apdoroti turimą informaciją ir pasirinkti vieną investicinę alternatyvą, taikomas daugiakriterinio vertinimo metodų SAW ir vietų sumos  derinys. Skaičiavimai atliekami kompiuteriniu būdu. 

Pagal autoriaus siūlomą metodiką kiekvienas investuotojas turėtų sudaryti savo rodiklių sistemą, pagal kuriuos būtų vertinami projektai. Siekiant sumažinti investuotojų sąnaudas, rengiant nekilnojamojo turto investicinių projektų efektyvumo vertinimo metodiką, buvo apklaustos didžiausios Pabaltijo regione į nekilnojamąjį turtą investuojančios įmonės ir buvo nustatyti rodiklių reikšmingumai, remiantis ekspertų apklausos rezultatais (2.4 lentelė).

Norint atlikti daugiakriterinį vertinimą, būtina įvertinti visas galimas rodiklių reikšmes ir gauti projektų efektyvumo reikšmių skirstinius. Šiame darbe skaičiavimus siūloma atlikti tokiu būdu: kiekvieno rodiklio imama 1000 atsitiktinių reikšmių patenkančių į konkretaus rodiklio reikšmių diapazoną. Daugiakriterinis vertinimas kartojamas 1000 kartų su kiekviena kiekvieno rodiklio reikšme. Atlikus skaičiavimo pakartojimų ciklą, gaunama 1000 daugiakriterinio vertinimo rezultatų, kurie pasiskirstę normaliuoju skirstiniu, kadangi išeitiniai rodiklių reikšmių skirstiniai yra normalieji. Turint 1000 daugiakriterinio vertinimo rezultatų apskaičiuojami parametrai reikšmių pasiskirstymui apibūdinti: vidurkis ir vidutinis kvadratinis nuokrypis. Analogiški daugiakriterinio vertinimo skaičiavimai atliekami kiekviename hierarchinės struktūros lygmenyje. Vadovaujantis siūloma metodika daugiakriterinis vertinimas turi būti atliekamas išlaikant hierarchinę struktūrą. Pirmiausia sudaroma žemiausio hierarchinės struktūros lygmens rodiklių, jų reikšmingumų ir reikšmių matrica (3.10 lentelė).

3.10 lentelė. Hierarchinės struktūros pirmo lygmens rodiklių reikšmingumų ir reikšmių matrica
Table 3.10. Matrix of the criteria values and significances in the first level of hierarchical structure 
	Rodiklis
	Reikšmin-gumas
	I projektas (Daugiabutis)
	II projektas (Gyvenvietė)
	III projektas (Komercinis pastatas)

	
	
	Vidurkis
	Vid.

kvadratinis nuokrypis
	Vidurkis
	Vid.

kvadratinis nuokrypis
	Vidurkis
	Vid.

kvadratinis nuokrypis

	1
	2
	3
	4
	5
	6
	7
	8

	Fondų biržos indeksas
	0,16
	234,84
	40,00
	234,84
	40,00
	234,84
	40,00

	EURIBOR
	0,31
	0,59
	0,10
	0,59
	0,10
	0,59
	0,10

	Šalies BVP pokytis
	0,17
	0,03
	0,01
	0,03
	0,01
	0,03
	0,01

	Vartotojų kainų indeksas (VKI)
	0,25
	0,06
	0,01
	0,06
	0,01
	0,06
	0,01

	Nedarbo lygis
	0,10
	0,12
	0,02
	0,12
	0,02
	0,12
	0,02

	Automobilių laikymo galimybės
	0,19
	185,97
	31,68
	101,068
	17,21
	319,376
	54,40

	Lygiaverčių konkurentų būvimas
	0,12
	5,05
	0,86
	3,032
	0,52
	2,021
	0,34

	1 km spinduliu gyvenančių gyventojų skaičius
	0,12
	8590,83
	1463,26
	101,068
	17,21
	8590,82
	1463,26

	Sklypo kaina
	0,12
	4143811,9
	705806,50
	3,03205
	0,52
	5680,05
	967471,34

	Visuomeninio transporto srautas
	0,10
	5,05
	0,86
	1010,68
	172,15
	6,064
	1,03

	Matomumas nuo pagrin-dinių gatvių
	0,20
	4,04
	0,69
	151.603
	25822,19
	6,064
	1,03



3.10 lentelės tęsinys
	1
	2
	3
	4
	5
	6
	7
	8

	Komunikacijų infrastruktūra
	0,06
	6,06
	1,03
	0
	0,00
	6,064
	1,03

	Aplinkos pasikeitimai ateityje
	0,09
	5,05
	0,86
	7,0748
	1,21
	6,064
	1,03

	Nusikalstamumas
	0,27
	1258,54
	214,35
	1.212,8
	206,5
	1132,18
	192,82

	Teisinė aplinka
	0,73
	4,04
	0,69
	5,0534
	0,8607
	6,07
	1,03

	Vidinė pelno norma IRR
	0,25
	0,45
	0,08
	0,34
	0,06
	0,42
	0,07

	Grynoji dabartinė vertė NPV
	0,16
	478,13
	45,37
	151,00
	18,75
	1128,58
	113,57

	Investicijų atsipirkimo laikas
	0,46
	18,20
	3,10
	24,26
	4,13
	110,19
	18,77

	Pelningumo indeksas
	0,07
	0,18
	0,03
	0,14
	0,02
	0,57
	0,10

	Investicijų rentabilumas
	0,06
	1,02
	0,17
	1,48
	0,25
	3,53
	0,60

	Grynosios pajamos

	0,38
	45,20
	7,70
	18,70
	3,18
	138,29
	23,55

	Projekto išlaikymo ir valdymo išlaidos
	0,25
	35,68
	6,08
	15,71
	2,68
	68,34
	11,64

	Grynųjų pinigų srautas
	0,07
	7,04
	1,20
	2,44
	0,42
	38,71
	6,59

	Mokesčiai valstybei

	0,15
	2,47
	0,42
	0,54
	0,09
	4,26
	0,73

	Skaičiuojamasis pelnas
	0,07
	7,20
	1,23
	2,26
	0,39
	69,95
	11,91

	Nuosavų lėšų poreikis
	0,32
	6,83
	1,16
	1,55
	0,26
	5,35
	0,91

	Investuotojo dalis bendrojoje investicijoje
	0,18
	1,01
	0,17
	1,01
	0,17
	1,01
	0,17

	Kreditinių lėšų poreikis
	0,23
	5,89
	1,00
	4,35
	0,74
	44,95
	7,66

	Įsiskolinimo padengimo laikas
	0,28
	24,26
	4,13
	12,13
	2,07
	242,61
	41,32


Toliau atliekamas pirmojo lygmens projektų daugiakriterinis vertinimas, naudojant SAW daugiakriterinio vertinimo metodą. 
1 žingsnis. SAW metodo kriterijus taikomas, jei visi rodikliai yra maksimizuojamojo pavidalo, t. y. didesnė rodiklio reikšmė atitinka geresnę vertinimo situaciją. Taikant SAW metodą, minimizuojamojo pavidalo rodiklių reikšmės pertvarkomos į maksimizuojamąjį pavidalą, pavyzdžiui, pagal formulę:

Tuo atveju, jei minimizuojami rodikliai perskaičiuojami į maksimizauojančius, maksimizuojami rodikliai normalizuojami pagal fomulę:

Remiantis išeitinės hierarchinės struktūros pirmo lygmens rodiklių reikšmingumų ir reikšmių matricos lentele 3.10, skaičiavimai pagal SAW skaičiavimo algoritmą atliekami vadovaujantis sudaryta hierarchine struktūra. Pirmiausia daugiakriterinis vertinimas atliekamas pirmo lygmens kiekviename pogrupyje (3.11 lentelė).

Toks skaičiavimas atliekamas 1000 kartų su visomis kiekvieno rodiklio galimomis 1000 reikšmėmis, tokiu būdu įvertinant rodiklių reikšmių stochastinę prigimtį. Šie sakaičiavimai atliekami naudojant programinę įrangą SAW pritaikytą atlikti skaičiavimą iki 10 000 kartų su kiekvieno rodiklio galimomis reikšmėmis. Analogiškai skaičiavimai atliekami su kitomais hierarchinės struktūros pirmojo lygmens pogrupių rodikliais. Šio skaičiavimo rezultate gaunamos aukštesnio lygmens rodiklių – pogrupių reikšmės (3.12, 3.13 lentelės). 
3.11 lentelė. Pirmo lygmens hierarchinės struktūros rodiklių reikšmių matrica

Table 3.11. Matrix of criteria values in the first level of hierarchy structure

	Rodiklis

 
	 

Reikšmingumas
	I Projektas 
(Daugiabutis)
	II Projektas (Gyvenvietė)
	III Projektas 
(Komercinis)

	
	
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis

	1
	2
	3
	4
	5
	6
	7
	8

	Fondų biržos indeksas 
	0,16
	234,84
	40,00
	234,84
	40,00
	234,84
	40,00

	EURIBOR
	0,31
	0,59
	0,10
	0,59
	0,10
	0,59
	0,10

	Šalies BVP pokytis
	0,17
	0,03
	0,01
	0,03
	0,01
	0,03
	0,01

	VKI
	0,25
	0,06
	0,01
	0,06
	0,01
	0,06
	0,01


3.11 lentelės tęsinys
	1
	2
	3
	4
	5
	6
	7
	8

	Nedarbo lygis

	0,10
	0,12
	0,02
	0,12
	0,02
	0,12
	0,02

	Automobilių laikymo galimybės
	0,19
	185,97
	31,68
	101,069
	17,21
	319,38
	54,40

	Lygiaverčių konkurentų buvimas
	0,12
	5,05
	0,86
	3,03205755
	0,52
	2,021372
	0,34

	1 km spinduliu gyvenančių žmonių skaičius
	0,12
	8590,83
	1463,26
	1010,68585
	172,15
	8590,8
	1463,26

	Sklypo kaina
	0,12
	4143811,9
	705806,50
	151,603
	25822
	5680054
	967471,3

	Visuomeninio transporto srautas
	0,10
	5,05
	0,86
	0
	0,00
	6,0641
	1,03

	Matomumas nuo pagrindinių gatvių
	0,20
	4,04
	0,69
	7,07480095
	1,21
	6,0641
	1,03

	Komunikacijų infrastruktūra
	0,06
	6,06
	1,03
	2,0213717
	0,34
	6,064115
	1,03

	Aplinkos pasikeitimai ateityje 
	0,09
	5,05
	0,86
	3,03205755
	0,52
	6,0641
	1,03

	Nusikalstamumas
	0,27
	1258,54
	214,35
	1.212,8230
	206,5775
	1132,18
	192,82

	Teisinė aplinka
	0,73
	4,04
	0,69
	5,0534
	0,8607
	6,07
	1,03

	Vidinė pelno norma IRR
	0,24
	0,45
	0,08
	0,34
	0,06
	0,42
	0,07

	Grynoji dabartinė vertė NPV
	0,16
	478,13
	45,37
	151,00
	18,75
	1128,58
	113,57

	Investicijų atsipirkimo laikas 
	0,45
	18,20
	3,10
	24,26
	4,13
	110,19
	18,77

	Pelningumo indekas
	0,08
	0,18
	0,03
	0,14
	0,02
	0,57
	0,10

	Investicijų rentabilumas
	0,07
	1,02
	0,17
	1,48
	0,25
	3,53
	0,60

	Grynosios pajamos

	0,4
	45,20
	7,70
	18,70
	3,18
	138,29
	23,55


3.11 lentelės tęsinys

	1
	2
	3
	4
	5
	6
	7
	8

	Projekto išlaikymo ir valdymo išlaidos
	0,27
	35,68
	6,08
	15,71
	2,68
	68,34
	11,64

	Grynųjų pinigų srautas
	0,09
	7,04
	1,20
	2,44
	0,42
	38,71
	6,59

	Mokesčiai valstybei
	0,15
	2,47
	0,42
	0,54
	0,09
	4,26
	0,73

	Skaičiuojamasis pelnas
	0,09
	7,20
	1,23
	2,26
	0,39
	69,95
	11,91

	Nuosavų lėšų poreikis
	0,32
	6,83
	1,16
	1,55
	0,26
	5,35
	0,91

	Invetuotojo dalis bendroje investicijoje 
	0,18
	1,01
	0,17
	1,01
	0,17
	1,01
	0,17

	Kreditinių lėšų poreikis
	0,22
	5,89
	1,00
	4,35
	0,74
	44,95
	7,66

	Įsiskolinimo padengimo laikas
	0,28
	24,26
	4,13
	12,13
	2,07
	242,61
	41,32


3.12 lentelė. Antro lygmens hierarchinės struktūros rodiklių reikšmių matrica

Table 3.12. Matrix of criteria values in the second level of hierarchy structure
	Rodiklis
	Reikšmin-gumas
	I Projektas 
(Daugiabutis)
	II Projektas 
(Gyvenvietė)
	III Projektas 
(Komercinis)

	
	
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis

	1
	2
	3
	4
	5
	6
	7
	8

	Verslo perspektyvas 
apibūdinantys rodikliai
	0,35
	1
	0
	1
	0
	1
	0

	Teritorijos patrauklumas 
(rodiklių struktūra priklauso 
nuo projekto pakraipos)
	0,325
	0,594642
	2,44841E-11
	0,584244229
	2,05197E-11
	0,809631418
	9,59635E-12

	Teisinę aplinką apibūdinantys rodikliai
	0,325
	0,972891566
	6,87075E-11
	0,836
	2,0748E-09
	0,756666667
	4,72633E-11


3.12 lentelės tęsinys

	1
	2
	3
	4
	5
	6
	7
	8

	Finansinio efektyvumo rodikliai
	0,4
	0,804096593
	0,009700149
	0,591131683
	0,003528669
	0,608662488
	2,22497E-10

	Finansiniai rodikliai
	0,2
	0,308198559
	3,90141E-11
	0,482677593
	1,40097E-11
	0,66112495
	3,75389E-10

	Finansavimo rodikliai
	0,4
	0,421263636
	3,85464E-11
	0,8012767
	2,11244E-12
	0,506459861
	1,88133E-11


3.13 lentelė. Trečio lygmens hierarchinės struktūros rodiklių reikšmių matrica

Table 3.13. Matrix of criteria values in the third level of hierarchy structure
	Grupė
	Reikšmin-gumas
	I Projektas 
(Daugiabutis)
	II Projektas 
(Gyvenvietė)
	III Projektas 
(Komercinis)

	
	
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis

	Projekto aplinkos kriterijai
	0,4
	0,913699625
	1,44401E-14
	0,863796287
	6,92374E-10
	0,927768834
	2,42188E-11



	Ekonominio efektyvumo kriterijai
	0,6
	0,703530799
	5,70808E-11
	0,840098776
	0,001814011
	0,755649136
	0,003635197




Gauti reikšmių rezultatai pateikiami 3.14 lentelėje.

3.14 lentelė. Hierarchinės struktūros variantų reikšmių rezultatai
Table 3.14. Results of values of alternatives of hierarchy structure
	
	I Projektas 
(Daugiabutis)
	II Projektas 
(Gyvenvietė)
	III Projektas 
(Komercinis)

	
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis
	Vidurkis
	Vid. kv. 
nuokrypis

	NT projektų efektyvumas
	0,896399432
	0,001085798
	0,972418756
	2,98878E-10
	0,93968288
	0,0014498


2 žingsnis. Metodo kriterijus skaičiuojamas pagal formulę (Podvezko 2006):

Šio etapo skaičiavimo rezultatai pateikiami 3.15 ir 3.16 lentelėse.
3.15 lentelė. Hierarchinės struktūros pirmo lygmens pirmo pogrupio rodiklių reikšmingumų ir reikšmių normalizuota matrica, kai rodiklių reikšmės atitinka 1-ą iš 1000 variantų
Table 3.15. Normalized matrix of criteria values and significances in the first level first subgroup of hierarchy structure when criteria values are 1 from 1000 variants  
	 
	Nuosavų lėšų poreikis
	Investuotojo dalis bendrojoje investicijoje
	Kreditinių lėšų poreikis
	Įsiskolinimo padengimo laikas

	I projektas
	0,226429
	1
	0,130938
	0,5

	II projektas
	1
	1
	0,096712
	1

	III projektas
	0,288937
	1
	1
	0,05

	 Reikšmingumai
	0,32
	0,18
	0,22
	0,28

	 Min/Max
	min
	max
	Max
	min


3.16 lentelė. Hierarchinės struktūros pirmo lygmens pirmo pogrupio varaintų SAW metodo parametras, kai rodiklių reikšmės atitinka 1-ą iš 1000 variantų
Table 3.16. SAW parameter in the first level first subgroup of hierarchy structure when criteria values are 1 from 1000 variants  
	
	Finansavimo rodikliai

	I projektas
	0,421264

	II projektas
	0,801277

	III projektas
	0,50646


Toliau Atliekamas šio lygmens projektų daugiakriterinis vertinimas, naudojant SAW daugiakriterinio vertinimo metodą. Šio skaičiavimo rezultate gaunamos aukščiausio lygmens rodiklio reikšmės (3.17 lentelė).

3.17 lentelė. Projektų efektyvumas
Table 3.17. Efficiency of the projects
	
	I projektas (Daugiabutis)
	II projektas (Gyvenvietė)
	III projektas 
(Komercinis pastatas)

	
	Vidurkis
	Vid.

kvadratinis nuokrypis
	Vidurkis
	Vid.

kvadratinis nuokrypis
	Vidurkis
	Vid.

kvadratinis nuokrypis

	NT projektų efektyvumas
	0,896399432
	0,001085798
	0,972418756
	2,98878E-10
	0,93968288
	0,0014498


Nekilnojamojo turto projektų efektyvumo rodiklio reikšmes kiekvienam projektui apibūdina du parametrai: vidurkis ir vidutinis kvadratinis nuokrypis. 
Taikant vietų sumos metodą lyginami turimi trys variantai (3.18 lentelė).
3.18 lentelė. Palyginimas vidurkių sumos metodu
Table 3.18. Comparison by rank sum method

	
	I projektas (Daugiabutis)
	II projektas (Gyvenvietė)
	III projektas (Komercinis pastatas)

	
	Vidurkis
	Vid.

kvadratinis nuokrypis
	Vidurkis
	Vid.

kvadratinis nuokrypis
	Vidurkis
	Vid.

kvadratinis nuokrypis

	Vietos pagal kiekvieną rodiklį
	3
	2
	1
	1
	2
	3

	Vietų suma
	5
	2
	5


Pagal vietų sumos metodą, matome, kad  geriausias yra antrasis projektas, o pirmasis ir trečiasis projektai yra lygiaverčiai.

Esant didesniam variantų (projektų kiekiui) gali būti sudėtinga nustatyti, kuris projektas yra geresnis. Dėl šios priežasties nekilnojamojo turto investicinių projektų efektyvumo vertinimo skaičiavimas gali būti atliekamas naudojant SAW, ELECTRE (I, II, III), COPRAS, TOPSIS daugiakriterinio vertinimo metodus. 
Šiame darbe skaičiavimas papildomai atliekamas SAW metodu geriausiai alternatyvai išrinkti. Palyginimo išeitinių duomenų matrica pateikiama 3.19 lentelėje, o gauti rezultatai – 3.20 lentelėje. 

3.19 lentelė. Palyginimo išeitinių duomenų matrica

Table 3.19. Initial data matrix for comparison data
	Parametras
	Reikšmin-gumas
	Max/Min
	I projektas (Daugiabutis)
	II projektas (Gyvenvietė)
	III projektas (Komercinis pastatas)

	Vidurkis
	0,5
	Max
	0,896399432
	0,972418756
	0,93968288

	Vidutinis kvadratinis nuokrypis
	0,5
	Min 
	0,001085798
	2,98878E-10
	0,0014498


3.20 lentelė. Palyginimo SAW metodu rezultatai 
Table 3.20. Results of comparison by SAW method
	
	I projektas (Daugiabutis)
	II projektas (Gyvenvietė)
	III projektas (Komercinis pastatas)

	SAW 
parametras
	0,460912
	1
	0,483168




Iš SAW metodu atliktų skaičiavimų matyti, kad patraukliausias yra antrasis projektas – tai investicinis projektas į individualių gyvenamųjų namų statybą. Antrasis pagal patrauklumą yra investicinis projektas į komercinį pastatą ir trečiasis – į daugiabučio statybą. Matomas skirtumas tarp vertinimo vietų sumos metodu ir SAW metodu gautų rezultatų. Šis skirtumas atsiranda dėl naudojamų skaičių tikslumo. Akivaizdu, kad rezultatai gauti taikant SAW metodą yra tikslesni ir vietų sumos metodas gali būti naudojamas tik preliminariems vertinimams atlikti. 
3.6. Trečiojo skyriaus išvados

1. Remiantis sukurta ir pasiūlyta efektyviausio investicinio projekto parinkimo metodika, atlikta išsami trijų projektų analizė: įvertinta investicinė aplinka ir verslo perspektyvos, išanalizuota teisinė aplinka, atlikta 
technoekonominė analizė, prognozuoti pinigų srautai ir atliktas finansinių rodiklių skaičiavimas, nustatyti projekto parametrai ir suformuota hierarchinės struktūros rodiklių matrica, atliktas rodiklių reikšmių stochastinis modeliavimas ir nustatyti rodiklių parametrai.
2. Išanalizuota, paruošta ir išbandyta metodika bei atlikti daugiakriterinio vertinimo skaičiavimai hierarchinėje struktūroje, rodikliams išreikšti naudojant stochastinius dydžius.
3. Naudojant aprašytą metodiką išanalizuoti trys skirtingi projektai ir nustatyta, kad efektyviausias yra individualių gyvenamųjų namų statybos ir pardvimo projektas, o mažiausiai patrauklus daugiabučio gyvenamojo namo statybos ir butų pardavimo projektas.
4. Investicinių projektų efektyvumui vertinti pagal pasiūlytą metodiką sukurti kompiuterizuoti skaičiavimo algoritmai:

· MS Exel pagrindu sukurta skaičiuotė būsto projektų finansiniams srautams prognozuoti ir rodikliams apskaičiuoti;

· MS Exel pagrindu sukurta skaičiuotė komercinių pastatų projektų finansiniams srautams prognozuoti ir rodikliams apskaičiuoti;

· MS Exel pagrindu sukurta skaičiuotė rodiklių reikšmėms išreikšti stochastiniais dydžiais;

· Užprogramuota skaičiuotė skirta atlikti daugiakriterinį vertinimą SAW metodu naudojant stochastinius dydžius rodiklių reikšmėms išreikšti. 




Bendrosios išvados
1. Atlikus mokslinės literatūros, nagrinėjančios investicinius projektus į nekilnojamojo turto objektus, kaip investicinę kategoriją, analizę, nustatyta, kad daugelis autorių, pateikia įvairius investicinių projektų vertinimo metodus, kuriuos dažniausiai galima suskirstyti į ekonominio efektyvumo, rizikos vertinimo, daugiakriterinio vertinimo ir kt. metodus, tačiau vieningo investicijų vertinimo modelio ar metodikos nėra.

2. Išanalizavus teoriniuose modeliuose naudojamus kriterijus ir veiksnius, veikiančius nekilnojamojo turto investicinių projektų efektyvumą ir geriausios investicinės alternatyvos nustatymą, gauta šių rodiklių sistema.

3. Kompleksinei galimų investicinių projektų, juose dalyvaujančių suinteresuotų grupių ir šį procesą veikiančios aplinkos analizei pasiūlytas originalus nekilnojamojo turto investicinio sprendimo priėmimo proceso kompleksinės analizės modelis. 

4. Sudaryta hierarchinė kriterijų sistema, išsamiai aprašanti nekilnojamojo turto investicinius projektus bei leidžianti objektyviai bei struktūrizuotai apibūdinti projekto svarbiausius aspektus, numatant kokią įtaką gali turėti vienas ar kitas kriterijus bendram rezultatui, ištirti ir apskaičiuoti kriterijų reikšmingumai bei kriterijų grupių reikšmingumai. 

5. Kadangi nekilnojamojo turto investiciniams projektams ir jų vertinimo kriterijų reikšmėms iš esmės būdingas neapibrėžtumas, kuris sukelia papildomas rizikas, o projektų investiciniai sprendimai priklauso nuo tinkamo vertinimo parametrų reikšmių nustatymo, paruoštas nekilnojamojo turto investicinių projektų vertinimo modelis iš esmės paremtas rizikos įvertinimu. Nekilnojamojo turto investicinio projekto rizikos įvertinamos atliekant imitacinį modeliavimą bei kriterijų reikšmes išreiškiant stochastiniais dydžiais. 

6. Išanalizuoti įvairių pasaulio šalių mokslininkų tyrimų rezultatai sprendimų paramos sistemų srityje, pateiktos jų stipriosios ir silpnosios pusės. Nustatyta, kad investiciniams projektams vertinti, kai rodiklių reikšmės išreiškiamos stochastiniais dydžiais, efektyviausia taikyti SAW ir kitų metodų (vietų sumos, TOPSIS, ELECTRE, COPRAS) derinį. SAW metodas taikomas pradiniuose hierarchijos vertinimo etapuose, o kiti metodai, taikomi paskutiniame projektų efektyvumo vertinimo etape.

7. Sukurtas nekilnojamojo turto investicinių projektų ekonomiškai efektyviausio investicinio projekto parinkimo modelis, leidžiantis iš skirtingų projektų grupės atrinkti vieną investicinį projektą, kuris labiausiai atitinka investuotojo keliamus reikalavimus.
8. Remiantis sukurtu ir pasiūlytu ekonomiškai efektyviausio investicinio projekto parinkimo modeliu, atlikti trijų galimų alternatyvių projektų skaičiavimai ir nustatytas naudingiausias ir labiausiai investuotojo rizikai keliamus reikalavimus atitinkantis investicinis projektas.

2.1 pav. Nekilnojamojo turto investicinių projektų efektyvumo vertinimo rodiklių hierarchinė sistema 


Fig. 1.2. Hierarchical structure of real estate investment projects evaluation criteria








1.2 lentelės tęsinys





1.2 lentelės tęsinys





1.2 lentelė. Investicijų efektyvumo vertinimo kriterijai


Table 1.2. Criteria for investments efficiency evaluation

